Health News സി.ടി സ്‌കാന് അര്‍ബുദ സാധ്യത വര്‍ധിപ്പിക്കുമെന്ന് പഠനം - Mathrubhumi Health\nSHOW: പ്രമേഹം നിയന്ത്രിക്കാം\nസി.ടി സ്‌കാന് അര്‍ബുദ സാധ്യത വര്‍ധിപ്പിക്കുമെന്ന് പഠനം\nകുട്ടികളില് ഒന്നിലേറെ തവണ സി.ടി സ്‌കാന് ചെയ്യുന്നത് അര്‍ബുദ സാധ്യത വര്‍ധിപ്പിക്കുമെന്ന് പഠനം. ന്യൂ കാസില് യൂണിവേഴ്‌സിറ്റിയുടെ നേതൃത്വത്തില് 1,80,000 ചെറുപ്പക്കാരില് നടത്തിയ പഠനത്തിലാണ് കണ്ടെത്തല്. മസ്തിഷ്‌ക അര്‍ബുദം, രക്താര്‍ബുദം എന്നിവയുണ്ടാകാനുള്ള സാധ്യത വര്‍ധിക്കുന്നതായാണ് ശാസ്ത്രസംഘത്തിന്റെ വെളിപ്പെടുത്തല്. അത്യാവശ്യ സന്ദര്‍ഭങ്ങളില്‍മാത്രം സ്‌കാന് ചെയ്ത് റേഡിയേഷന് സാധ്യത കുറയ്ക്കുകയെന്നുമാത്രമാണ് ഇവര് മുന്നോട്ടുവെയ്ക്കുന്ന പരിഹാരം.\nഎക്‌സ്‌റേ രശ്മികള്, കമ്പ്യൂട്ടറുകള്, ഡിറ്റക്ടറുകള് എന്നിവയുടെ കൂട്ടായ പ്രവര്‍ത്തനമാണ് സി.ടി. സ്‌കാനിങ്ങില് ഉപയോഗിക്കുന്നത്. സാധാരണചെയ്യുന്ന എക്‌സ്‌റേ പരിശോധനയില് നിന്നും തികച്ചും വ്യത്യസ്തമാണ് സി.ടി. സ്‌കാനിങ്. എക്‌സ്‌റേ പരിശോധനയില് അവയവങ്ങളുടെ മൊത്തത്തിലുള്ള പ്രതിബിംബമാണ് കിട്ടുന്നത്. എന്നാല്, സി.ടി. സ്‌കാനിങ്ങിലൂടെ ലഭിക്കുന്ന ഇമേജില് ആന്തരഘടനയുടെ വിശദാംശങ്ങള് നടുച്ഛേദ പ്രതിബിംബം തുടങ്ങിയവ ഉണ്ടായിരിക്കും. വികിരണ രശ്മികള് കടന്നുപോകുന്ന അവയവങ്ങള്, ആ രശ്മികളെ എത്രത്തോളം കടത്തിവിടുന്നു എന്നതിനെ ആസ്പദമാക്കിയാണ് ചിത്രങ്ങള് തെളിയുന്നത്.\nസാധാരണ നിലയിലുള്ള സി.ടി. സ്‌കാനിങ്ങിലൂടെ നൂറ് തവണയോ അതിലധികമോ എക്‌സ്‌റേ പരിശോധന നടത്തുന്നതിന് സമാനമായ റേഡിയേഷനാണ് രോഗിക്ക് ലഭിക്കുക. എക്‌സ്‌റേ രശ്മികളുടെ പാര്‍ശ്വഫലങ്ങള് മൂലം രോഗിക്ക് മറ്റുരോഗങ്ങള് ഉണ്ടാകുവാനാകും സാധ്യത. റേഡിയേഷന്റെ തോത് ക്രമാതീതമായതിനാല് ഒരല്പം ചിന്തിച്ചശേഷമേ സി.ടി. സ്‌കാന് പരിശോധനയ്ക്ക് തയ്യാറാകേണ്ടതുള്ളൂയെന്നാണ് ശാസ്ത്രമതം.\nTags- CT scan & cancer


സാന്‍ട്രോ സ്‌പെഷ്യല് എഡിഷന് പതിപ്പിനെ അവതരിപ്പിച്ച് ഹ്യുണ്ടായി - Malayalam DriveSpark\nസാന്‍ട്രോ സ്‌പെഷ്യല് എഡിഷന് പതിപ്പിനെ അവതരിപ്പിച്ച് ഹ്യുണ്ടായി\nUpdated: Saturday, October 19, 2019, 12:47 [IST]\nനാല് വര്‍ഷത്തെ ഇടവേളയ്ക്ക് ശേഷം 2018 ഒക്ടോബര് 23 -നാണ് സാന്‍ട്രോയുടെ പുതിയ പതിപ്പ് വിപണിയില് എത്തിയത്. വിപണിയില് എത്തി ഒരുവര്‍ഷം പിന്നിടുമ്പോള് വാഹനത്തിന്റെ സ്‌പെഷ്യല് എഡിഷന് പതിപ്പിനെ വിപണിയില് അവതകിപ്പിച്ചിരിക്കുകയാണ് ഹ്യുണ്ടായി.\n5.12 ലക്ഷം രൂപ മുതലാണ് സാന്‍ട്രോ സ്‌പെഷ്യല് എഡിഷന് പതിപ്പിന്റെ വില. സ്‌പോര്‍ട്ട്‌സ് മാനുവല്, സ്‌പോര്‍ട്ട്‌സ് എഎംടി വകഭേദങ്ങളിലാണ് സ്‌പെഷ്യല് എഡിഷന് ലഭ്യമാകുന്നത്. സ്‌പോര്‍ട്ട്‌സ് മാനുവല് പതിപ്പിന് 5.12 ലക്ഷം രൂപയും, സ്‌പോര്‍ട്ട്‌സ് എഎംടി പതിപ്പിന് 5.75 ലക്ഷം രൂപയുമാണ് വില.\nസ്‌പെഷ്യല് എഡിഷന് പതിപ്പ് ആനിവേഴ്‌സറി എഡിഷനായും അറിയപ്പെടുമെന്ന് കമ്പനി അറിയിച്ചു. സ്‌പെഷ്യല് എഡിഷന് പതിപ്പുകളുടെ ഡിസൈനില് മാറ്റം ഒന്നും ഉള്‍പ്പെടുത്താതെ പുറത്തും അകത്തും ചെറിയ മാറ്റങ്ങള് മാത്രമാണ് കമ്പനി നല്‍കിയിരിക്കുന്നത്.\nകറുപ്പ് നിറത്തിലുള്ള ഡോര് ഹാന്‍ഡിലുകള്, ഒആര്‍വിഎമ്മുകള്, ഗ്ലോസി ബ്ലാക്ക് നിറത്തിലുള്ള റൂഫ് റെയിലുകള്, പിന്നില് നല്‍കിയിരിക്കുന്ന ക്രോം അലങ്കാരങ്ങള്, വശങ്ങളിലായി ആനിവേഴ്‌സറി എഡിഷന് എന്നെഴുതിയിരിക്കുന്ന സ്റ്റിക്കറുകള് എന്നിവയാണ് പുറമെ കമ്പനി നല്‍കിയിരിക്കുന്ന ഫീച്ചറുകള്.\nസ്‌പെഷ്യല് എഡിഷന് പതിപ്പെന്ന് സൂചിപ്പിക്കുന്നതിനായി അകത്തളത്തിലും ചെറിയ മാറ്റങ്ങള് കമ്പനി ഉള്‍പ്പെടുത്തിയിട്ടുണ്ട്. കറുപ്പ് നിറത്തിലാണ് അകത്തളം ഡിസൈന് ചെയ്തിരിക്കുന്നത്. പ്രീമിയം എന്ന് തോന്നുന്നതിനായി ബ്ലു ഇന്‍സേര്‍ട്ടുകളോട് കൂടിയ ഫാബ്രിക്ക് സീറ്റുകളും നല്‍കിയിട്ടുണ്ട്.\nപോളാര് വൈറ്റ്, അക്വാ ടീല് എന്നീ രണ്ട് നിറങ്ങളിലാണ് വാഹനം വിപണിയില് എത്തുന്നത്. അതേസമയം മറ്റ് മാറ്റങ്ങളൊന്നും വാഹനത്തില് കമ്പനി നല്‍കിയിട്ടില്ല. നിലവില് വിപണിയില് ഉള്ള എഞ്ചിനില് തന്നെയാണ് സ്‌പെഷ്യല് എഡിഷന് പതിപ്പിനെയും വിപണിയില് എത്തിച്ചിരിക്കുന്നതെന്ന് കമ്പനി അറിയിച്ചു.\nഡിലൈറ്റ്, എറ, മാഗ്‌ന, സ്‌പോര്‍ട്ട്‌സ്, ആസ്റ്റ എന്നീ അഞ്ച് വകഭേദങ്ങളിലാണ് സാന്‍ട്രോ വിപണിയില് എത്തുന്നത്. മോഡേണ് സ്‌റ്റൈലിഷ് ടോള് ബോയ് ഡിസൈനിലുള്ള പുതിയ മോഡലിന് പഴയ മോഡലിനെക്കാള് നീളവും വീതിയും കൂടുതലുണ്ട്.\n7.0 ഇഞ്ച് ടച്ച്സ്‌ക്രീന് ഇന്‍ഫോടെയ്ന്‍മെന്റ് സംവിധാനം, കീലെസ് എന്‍ട്രി, പിന് പാര്‍ക്കിംഗ് ക്യാമറ, പവര് വിന്‍ഡോ എന്നിങ്ങനെ ഒട്ടനവധി സൗകര്യങ്ങളും സംവിധാനങ്ങളുമായാണ് സാന്‍ട്രോ വിപണിയില് എത്തുന്നത്. ആന്‍ഡ്രോയിഡ്, ആപ്പിള് കാര്‍പ്ലേ, മിറര് ലിങ്ക് സ്മാര്‍ട്ട്ഫോണ് കണക്ടിവിറ്റി ഓപ്ഷനുകള് സാന്‍ട്രോയിലെ ടച്ച്സ്‌ക്രീന് ഇന്‍ഫോടെയ്ന്‍മെന്റ് സംവിധാനത്തിനുണ്ട്.\nആന്റി - ലോക്ക് ബ്രേക്കിംഗ് സംവിധാനം, ഇലക്ട്രോണിക് ബ്രേക്ക്ഫോഴ്സ് ഡിസ്ട്രിബ്യൂഷന്, ഡ്രൈവര് സൈഡ് എയര്‍ബാഗ്, എബിഎസ്, ഇബിഡി ഉള്‍പ്പെടുന്ന സുരക്ഷാ സംവിധാനങ്ങള് സാന്‍ട്രോയിലെ അടിസ്ഥാന ഫീച്ചറുകളില്‍പ്പെടും.\n1.1 ലിറ്റര് പെട്രോള് എന്‍ജിനാണ് സാന്‍ട്രോയ്ക്ക് കരുത്തേകുന്നത്. 68 bhp കരുത്തും 99 Nm torque ഉം നല്‍കുന്നതാണ് ഈ എന്‍ജിന്. 20.3 കിലോമീറ്റര് ഇന്ധനക്ഷമതയാണ് ഇതില് കമ്പനി വാഗ്ദാനം ചെയ്യുന്നത്. അഞ്ച് സ്പീഡ് മാനുവല് അഞ്ച് സ്പീഡ് എഎംടിയാണ് ട്രാന്‍സ്മിഷന്.\nഹ്യുണ്ടായിയുടെ ആദ്യ ഓട്ടോമാറ്റിക് കാര് കൂടിയാണിത്. സിഎന്‍ജി പതിപ്പ് 59 bhp കരുത്തും 84 Nm torque ഉം ആണ് സൃഷ്ടിക്കുക. 30.5 കിലോമീറ്റര് മൈലേജാണ് സിഎന്‍ജിയില് കമ്പനി അവകാശപ്പെടുന്നത്.5സ്പീഡ് മാനുവലാണ് ഗിയര്‍ബോക്‌സ്.\nHyundai Santro special edition launched. Read more in Malayalam.


'ആഫ്രിക്കയും പി.വി അന്‍വറും മുസ്ലിം ലീഗുകാരും'; കൊടുത്താല് അപ്പോ കിട്ടും മറുപടി | PV ANWAR mla social media comment went viral\n'ആഫ്രിക്കയും പി.വി അന്‍വറും മുസ്ലിം ലീഗുകാരും'; കൊടുത്താല് അപ്പോ കിട്ടും മറുപടി\nവി.ടി ബൽറാം, കെ.എം ഷാജി, ഷാഫി പറമ്പിൽ തുടങ്ങിയ യുവ നേതാക്കളെ പരിഹസിക്കുന്ന എം.എൽഎയുടെ പോസ്റ്റുകൾ വൈറലാവാറുണ്ട്.\n3 Aug 2021 1:04 PM GMT\nസൈബറിടത്തില് സജീവമായ രാഷ്ട്രീയ നേതാക്കളിലൊരാളാണ് പി.വി അന്‍വര് എം.എല്.എ. രാഷ്ട്രീയ എതിരാളികളും എം.എല്.എയും തമ്മില് ഫേസ്ബുക്കില് ഏറ്റുമുട്ടുന്നതും പതിവാണ്. വി.ടി ബൽറാം, കെ.എം ഷാജി, ഷാഫി പറമ്പിൽ തുടങ്ങിയ യുവ നേതാക്കളെ പരിഹസിക്കുന്ന എം.എൽഎയുടെ പോസ്റ്റുകൾ വൈറലാവാറുണ്ട്.ച്ച് പി.വി അന്‍വര് പോസറ്റ് ചെയ്യുന്ന കുറിപ്പുകളാണ് പ്രധാനമായും സോഷ്യല് മീഡിയയില് ശ്രദ്ധയാകര്‍ഷിക്കാറ്. മുസ്ലിം ലീഗിന്റെ സൈബറിടത്തില് ഏറ്റവും വിമര്‍ശിക്കപ്പെടുന്നയാളും ഒരുപക്ഷേ പി.വി അന്‍വറായിരിക്കും.\nപി.വി അന്‍വറിനെ വിമര്‍ശിക്കാന് ഏറ്റവും കൂടുതല് മുസ്ലിം ലീഗ് പ്രവത്തകര് ഉപയോഗിക്കുന്ന അദ്ദേഹത്തിന്റെ ആഫ്രിക്ക സന്ദര്‍ശനവുമായി ബന്ധപ്പെട്ട വിവാദങ്ങളാണ്. പലതവണ ഇതുമായി ബന്ധപ്പെട്ട വിശദീകരണം അദ്ദേഹം നല്‍കിയിട്ടുണ്ടെങ്കിലും കമന്റുകള് വീണ്ടും വീണ്ടും പ്രത്യക്ഷപ്പെടും. കഴിഞ്ഞ ദിവസവും സമാന കമന്റ് വന്നു. 'ഇതിലുള്ളവര് ഒക്കെ ഇപ്പൊ സുഖായി ജീവിക്കുന്നുണ്ട്. ഇജ്ജ് അങ്ങ് ആഫ്രിക്കയില് അല്ലേ' എന്നായിരുന്നു കമന്റ്.\nഅധികം വൈകാതെ എം.എല്.എ അതേ നാണയത്തില് തിരിച്ചടിച്ചു. ' പി.വി.അന്‍വര് ആഫ്രിക്കയില് പോയെങ്കില് പോകുന്നത് സ്വന്തം ചിലവിലാ.അല്ലാതെ നിന്റെ ലീഗ് നേതാക്കള് മന്ത്രിമാരായിരിക്കെ 28 ഉം 30 ഉം തവണ സര്‍ക്കാര് ചിലവില് നികുതിപ്പണം ഉപയോഗിച്ച് വിദേശത്ത് പോയത് പോലെ അല്ല. അതുകൊണ്ട് തന്നെ തല്‍ക്കാലം നിന്നെ കണക്ക് ബോധിപ്പിക്കേണ്ട കാര്യവുമില്ല.' മറുപടി കമന്റില് അദ്ദേഹം പറഞ്ഞു. 3000 പേരാണ് ഈ കമന്റ് ലൈക്ക് ചെയ്തിരിക്കുന്നത്.


Emalayalee.com - ഡോക്ടര്‍മാരുടെ എല്ലാ ആവശ്യങ്ങളും അംഗീകരിച്ചിട്ടുണ്ട് ; സമരത്തിലുള്ള ഡോക്ടര്‍മാരുമായി ചര്‍ച്ചക്ക് തയ്യാറാണെന്ന് മമതാ ബാനര്‍ജി\nകൊല്‍ക്കത്ത : സമരത്തിലുള്ള ഡോക്ടര്‍മാരുമായി ചര്‍ച്ചക്ക് എപ്പോഴും തയ്യാറാണെന്ന് പശ്ചിമ ബംഗാള് മുഖ്യമന്ത്രി മമതാ ബാനര്‍ജി. ഡോക്ടര്‍മാരുടെ എല്ലാ ആവശ്യങ്ങളും അംഗീകരിച്ചിട്ടുണ്ടെന്നും മമതാ ബാനര്‍ജി പറഞ്ഞു. ഡോക്ടര്‍മാര്‍ക്കെതിരായ അതിക്രമങ്ങള് തടയുന്നതിന് നടപടിയെടുക്കും.സമരം ഒത്തു തീര്‍പ്പാക്കാന് സാധ്യമാണെന്നും മമത പറഞ്ഞു.\n'ഞങ്ങള് ഇതുവരെയും ഒരാളെ പോലും അറസ്റ്റ് ചെയ്‌തിട്ടില്ല. ഒരു പൊലീസ് നടപടിയും സ്വീകരിച്ചിട്ടില്ല. ആരോഗ്യമേഖലയിലെ സേവനങ്ങള് ഇത്തരത്തിലല്ല തുടരേണ്ടത്. ഞാന് ഒരിക്കലും കര്‍ശനമായ തീരുമാനങ്ങള് എടുക്കില്ല.' മമത ബാനര്‍ജി പറഞ്ഞു.\nഡോക്ടര്‍മാരുടെ സമരത്തില് സര്‍ക്കാരിനോട് ആഭ്യന്തര മന്ത്രാലയം റിപ്പോര്‍ട്ട് തേടിയിരുന്നു. ഡോക്ടര്‍മാരുടെ സുരക്ഷ ഉറപ്പാക്കണമെന്നും മുഖ്യമന്ത്രിമാര്‍ക്ക് നിര്‍ദേശം നല്‍കിയിരുന്നു.സമരം എത്രയും പെട്ടെന്ന് ഒത്തുതീര്‍പ്പാക്കണമെന്ന് കൊല്‍ക്കത്ത ഹൈക്കോടതിയും ബംഗാള് ഗവര്‍ണറും മമത സര്‍ക്കാരിനോട് ആവശ്യപ്പെട്ടിരുന്നു.


കാമുകിക്കൊപ്പം ബെഡ് റൂമില് കണ്ടു, 24കാരനെ തല്ലിക്കൊന്നു – Azhimukham\nകാമുകിക്കൊപ്പം ബെഡ് റൂമില് കണ്ടു, 24കാരനെ തല്ലിക്കൊന്നു\nകാമുകിക്കൊപ്പം ബെഡ് റൂമില് കണ്ടെത്തിയതിനെ തുടര്‍ന്നുണ്ടായ സംഘര്‍ഷത്തിലാണ് യുവാവിനെ യുവതിയുടെ വീട്ടുകാര് തല്ലിക്കൊന്നത്.\nJun 03 2019 07:33 PM\nമുഖ്യമന്ത്രി യോഗി ആദിത്യനാഥിന്റെ മണ്ഡലമായ ഉത്തര്‍പ്രദേശിലെ ഗോരഖ്പൂരില് യുവാവിനെ തല്ലിക്കൊന്നു. കാമുകിക്കൊപ്പം ബെഡ് റൂമില് കണ്ടെത്തിയതിനെ തുടര്‍ന്നുണ്ടായ സംഘര്‍ഷത്തിലാണ് യുവാവിനെ യുവതിയുടെ വീട്ടുകാര് തല്ലിക്കൊന്നത്. ഇന്നലെയാണ് സംഭവം. ഷെര്‍പൂര് ഗ്രാമവാസിയായ സൂരജ് പാല് എന്ന 24കാരനെയാണ് തല്ലിക്കൊന്നത്.\nപെണ്‍കുട്ടിയുടെ സഹോദരന് ഗൗതം ഇരുവരേയും ബെഡ് റൂമില് കണ്ടെത്തിയതിനെ തുടര്‍ന്ന് ആക്രമിക്കാനൊരുങ്ങിയിരുന്നു. പരിഭ്രാന്തനായ സൂരജ് ഗൗതമിന് നേരെ വെടി വച്ചതായും പൊലീസ് പറയുന്നു. ഇതേ തുടര്‍ന്ന് പെണ്‍കുട്ടിയുടെ ബന്ധുക്കളും നാട്ടുകാരും ചേര്‍ന്ന് സൂരജിനെ ഇരുമ്പ് റോഡുകളും വടികളും കൂര്‍ത്ത ആയുധങ്ങളും കൊണ്ട് വളഞ്ഞിട്ട് ആക്രമിച്ചു.\nALSO READ: മോദി പ്രശംസ, മക്കാവ്, സെക്‌സ് ടോയ്‌സ്, ബംഗാള് മോഡല് കൊലകള്: എന്നും വിവാദനായകനായ ‘അദ്ഭുതക്കുട്ടി’\nആശുപത്രിയിലെത്തിക്കുന്നതിന് മുമ്പ് സൂരജ് മരിച്ചു. പരിക്കേറ്റ ഗൗതമിനെ ആശുപത്രിയില് പ്രവേശിപ്പിച്ചു. സൂരജിന്റെ മൃതദേഹം പോസ്റ്റ്‌മോര്‍ട്ടത്തിന് വിട്ടു. പെണ്‍കുട്ടിയുടെ സഹോദരന്മാരും അച്ഛനുമടക്കമുള്ളവര്‍ക്കെതിരെ പൊലീസ് കേസെടുത്തിട്ടുണ്ട്.\n“മോദിജീ പറയൂ, എന്തുകൊണ്ട് റാഫേല് ഫയല് പരീഖര്‍ജിയുടെ ബെഡ് റൂമില്? കോണ്‍ഗ്രസിന്റെ ചോദ്യ പേപ്പര്\nയുഎസ് ന്യൂസ് റൂമില് വെടിവയ്പ്: അഞ്ച് പേര് കൊല്ലപ്പെട്ടു\nബിജെപിയുടെ വാര് റൂമില് 2019ലേക്കുള്ള ആയുധങ്ങള് ഇതൊക്കെയാണ്\nഎന്നെ ആര്‍ക്കും മാറ്റാനാവില്ല, റാഫേല് രേഖകള് ബെഡ്‌റൂമിലുണ്ട്: ഗോവ മുഖ്യമന്ത്രി പരീഖര് പറഞ്ഞതിന്റെ ഓഡിയോ ഉണ്ടെന്ന് കോണ്‍ഗ്രസ്


സർക്കാരിന് വിജയം; പാലാരിവട്ടം പാലം പൊളിക്കാൻ സുപ്രീംകോടതി അനുമതി |\nTuesday, September 22, 2020 2:34 PM IST\nന്യൂഡൽഹി: പാലാരിവട്ടം പാലം പൊളിച്ച് പുതുക്കി പണിയുന്നതിന് സംസ്ഥാന സര്‍ക്കാരിന് സുപ്രീംകോടതിയുടെ അനുമതി. ജസ്റ്റീസ് റോഹിൻടൻ നരിമാന്‍റെ അധ്യക്ഷതയിലുള്ള ബെഞ്ചാണ് വിധി പറഞ്ഞത്.\nപാലം പൊളിക്കുന്നതിന് മുന്‍പ് ഭാരപരിശോധന നടത്തണമെന്ന ഹൈക്കോടതി വിധി റദ്ദാക്കിയ സുപ്രീംകോടതി, സംസ്ഥാന സര്‍ക്കാരിന് എത്രെയും വേഗം പുതിയ പാലം പണിയാനുള്ള നടപടികളിലേക്ക് കടക്കാമെന്നും സര്‍ക്കാരിന് ഉചിതമായ തീരുമാനമെടുക്കാമെന്നും വ്യക്തമാക്കി.\nപാലത്തിന്‍റെ ദുര്‍ബലസ്ഥിതി ചൂണ്ടിക്കാട്ടി മദ്രാസ് ഐഐടി തയാറാക്കിയ റിപ്പോര്‍ട്ട് ഉള്‍പ്പടെ ഹാജരാക്കിയാണ് സംസ്ഥാന സര്‍ക്കാര് കോടതിയില് വാദിച്ചത്.\nപാലം നിലനില്‍ക്കുമോ എന്നറിയാന് ലോഡ് ടെസ്റ്റ് നടത്തിയത് കൊണ്ട് മാത്രം പ്രയോജനമുണ്ടാകില്ല. മേല്‍പ്പാലം പുതുക്കി പണിതാല് 100 വര്‍ഷം വരെ ആയുസ് ലഭിക്കും.\nപാലത്തില് അറ്റകുറ്റപണി നടത്തിയാല് 20 വര്‍ഷം വരെ ആയുസ് ലഭിക്കുകയുള്ളു എന്നും സര്‍ക്കാര് വാദിച്ചിരുന്നു. കേരള സര്‍ക്കാരിന് വേണ്ടി അറ്റോര്‍ണി ജനറല് കെ.കെ. വേണുഗോപാല് ഹാജരായി.


മമ്മാലി എന്ന ഇന്ത്യക്കാരന് നാളെ തിയ്യേറ്ററിലെത്തുന്നു – malabarinews.com\nമമ്മാലി എന്ന ഇന്ത്യക്കാരന് നാളെ തിയ്യേറ്ററിലെത്തുന്നു\nPosted on August 1, 2019 August 1, 2019 by newsmal\nസമകാലീന ഇന്ത്യന് രാഷട്രീയ സാഹചര്യത്തില് ഏറെ ചര്‍ച്ച ചെയ്യപ്പെട്ടേക്കാവുന്ന ‘മമ്മാലി എന്ന എന്ന ഇന്ത്യക്കാരന്’ ആഗസ്റ്റ് 2ന് തിയേറ്ററുകളിലെത്തുന്നു. പ്രശസ്ത നാടകകൃത്ത് റഫീഖ് മംഗലശ്ശേരി കഥയും തിരക്കഥയും രചിച്ച ചിത്രം സംവിധാനം ചെയ്യുന്നത് അരുണ് എന് ശിവനാണ്. നിര്‍മ്മാതാവു കൂടിയായ കാര്‍ത്തിക് കെ നഗരം ടൈറ്റില് കഥാപാത്രമായ മമ്മാലിയായെത്തുന്നു. നര്‍ത്തികിയായ മന്‍സിയ ചിത്രത്തില് മമ്മാലിയുടെ മരുമകളായ ഷെരീഫയെന്ന കഥാപാത്രത്തെ അവതരിപ്പക്കുന്നു.\nതാന് തിരക്കഥ നിര്‍വ്വഹിച്ച ഈ സിനിമ ഒരു രാഷ്ട്രീയ ചിത്രമാണെന്നും ഇന്ന് എറെ ചര്‍ച്ച ചെയ്യപ്പെടുന്ന മത തീവ്രവാദവും, ഫാസിസവും, ഭരണകൂട ഭീകരതയും ചിത്രത്തില് പ്രമേയമാകുന്നുണ്ടെന്നും റഫീഖ് മംഗലശ്ശേരി പറഞ്ഞു.\nകേരളത്തില് നിന്നും പോയി ഐഎസ്സില് ചേര്‍ന്നതിന് ശേഷം കൊല്ലപ്പെടുന്ന അന്‍വര് എന്ന യുവാവിന്റ കുടുംബം അനുഭവിക്കേണ്ടിവരുന്ന സാമൂഹിക പ്രശ്‌നങ്ങളിലൂടെയാണ് സിനിമ മുന്നോട്ട് പോകുന്നത്. മമ്മാലി അന്‍വറിന്റെ പിതാവാണ്. അന്‍വറിന്റെ മരണത്തിന് ശേഷം ഈ കുടുംബം നേരിടുന്ന സാമൂഹികവിലക്കുകളും ബഹിഷ്‌ക്കരണങ്ങളും ചിത്രത്തില് വ്യക്തമായി അടയാളപ്പെടുത്തുന്നുണ്ട്. വളരെ സറ്റയറായി പശുവിന്റെ രാഷ്ട്രീയവും സിനിമ പറയുന്നുണ്ട്.\n2018 മാര്‍ച്ചില് പൂര്‍ത്തിയായ ചിത്രം സെന്‍സര് ബോര്‍ഡിന്റെ അനുമതി ലഭിച്ച് റിലീസ് ചെയ്യുന്നതിന് ഏറെ കടമ്പകള് കടക്കേണ്ടിവന്നു.\nപുതുമുഖ സംവിധായകനായ അരുണ് ശിവന് നേരത്തെ ശ്രദ്ധേയമായ ഷോര്‍ട്ട് ഫിലീമുകളും, പരസ്യചിത്രങ്ങളും സംവിധാനം ചെയ്തിട്ടുണ്ട്. ബിനോയ് നമ്പാല ചിത്രത്തില് ശ്രദ്ധേയമായ വേഷം ചെയ്യുന്നുണ്ട്. അന്‍വര് അലി രചിച്ച ഗാനങ്ങള്‍ക്ക് ഷമേജ് ശ്രീധരാണ് ഈണമൊരുക്കിയിരിക്കുന്നത്. അഷറഫ് പാലാഴി ചിത്രത്തിന്റെ ചായഗ്രഹണം നിര്‍വ്വഹിച്ചിരിക്കുന്നു.\nപരപ്പനങ്ങാടി, വള്ളിക്കുന്ന് ഭാഗങ്ങളിലാണ് ചിത്രത്തിന്റെ ചിത്രീകരണം നടന്നത്.\nmammali enna indiakkaran, Rafeeq Mangalasseri\nPrevious PostPrevious പരപ്പനങ്ങാടി വ്യാപാരി ഫുട്‌ബോള് പ്രീമിയര് ലീഗ് ; സ്റ്റാര് പ്ലയേഴ്‌സ് വിജയിച്ചു\nNext PostNext ആദ്യദിനത്തില് തന്നെ കോളടിച്ചു: വലയില് കുടുങ്ങിയത് ഒന്നരടണ് തൂക്കമുള്ള ഉടുമ്പുസ്രാവ്


മതത്തിന്റെ പേരില് നമ്മളെ തമ്മില് തെറ്റിക്കാന് ചിലര് ശ്രമിക്കുന്നതായി അജു വര്‍ഗ്ഗീസ്; ഫേസ്ബുക്ക് പോസ്റ്റ് വൈറലാകുന്നു | Daily Indian Herald\nDecember 7, 2017 4:23 pm By : Indian Herald Staff\nതിരുവനന്തപുരം: സമൂഹത്തെ തമ്മിലടിപ്പിക്കാന് ചിലര് ശ്രമിക്കുന്നതായി അജു വര്‍ഗ്ഗീസ്. തന്റ ഫേസ്ബുക്ക് പോസ്റ്റിലൂടെയാണ് നടന് വ്യക്തമായ രാഷട്രീയ വിമര്‍ശനം നടത്തുന്നത്. സമൂഹത്തില് വര്‍ധിച്ചുവരുന്ന വര്‍ഗീയതയ്ക്കും അസഹിഷ്ണുതയ്ക്കുമെതിരെയാണ് അജു എഴുതുന്നത്.\nനമ്മുടെ പൂര്‍വീകന്മാരെ തമ്മില് തെറ്റിക്കാന് ഉപയോഗിച്ച മാര്‍ഗം ഇന്നും പലരും നമ്മളിലും ഉപയോഗിക്കുന്നു. ഭിന്നിപ്പിച്ച് ഭരിക്കുന്നതിനായിരുന്നു അത്. അതിനവര് അന്നും ഇന്നും കണ്ടെത്തിയ മൂര്‍ച്ചയുള്ള ആയുധം മതമാണെന്നും അജു വര്‍ഗീസില് തന്റെ പോസ്റ്റില് കുറിച്ചു.\nനമ്മള് ഇക്കാര്യങ്ങള് തിരിച്ചറിയാന് വൈകുന്നുണ്ടെങ്കില് സ്‌കൂളില് നിന്ന് പഠിച്ച ബാലപാഠങ്ങള് മാത്രം ഓര്‍ത്താല് മതിയെന്നുമാണ് അജു വര്‍ഗീസ് പറയുന്നത്. പറയുന്നത് സത്യമാണെന്ന് തോന്നിയാല് കൂടെ നില്‍ക്കുമെന്ന വിശ്വാസത്തോടെയാണ് അജുവിന്റെ ഫെയ്സ്ബുക്ക് പോസ്റ്റ് തുടങ്ങുന്നത്. തന്നെ തെറിവിളിക്കുന്നതിന് മുമ്പ് ഒരുവട്ടം കൂടി വായിക്കൂ എന്ന മുന്നറിയിപ്പും പോസ്റ്റില് അജു നല്‍കുന്നു.\nTags: aju varghese, fb post\nരണ്ട് വര്‍ഷങ്ങള്‍ക്ക് മുമ്പ് അജു വര്‍ഗീസ് നടത്തിയ പ്രവചനം കുത്തിപ്പൊക്കി ആരാധകര്…\nഅബ്ദുള്ളക്കുട്ടിയുടെ മോദി പ്രശംസയില് കെപിസിസി കാരണംകാണിക്കല് നോട്ടീസ് നല്‍കി; നേതാക്കളെ അവഹേളിച്ചതിന് വിശദീകരണം നല്‍കണം\nനടിക്കെതിരെയുള്ള പരാമര്‍ശം; അജു വര്‍ഗീസ് മാപ്പു പറഞ്ഞു\nപ്രളയ ദുരിതാശ്വാസ ഫണ്ട് നല്‍കരുതെന്ന് പ്രചരിപ്പിക്കുന്നവര്‍ക്കെതിരെ കർശന നടപടി: മുഖ്യമന്ത്രി പിണറായി\nനടിയുടെ പേര് വെളിപ്പെടുത്തിയ കേസില് അജു വർഗീസ് അറസ്റ്റിൽ


ബ്ലുവെയ്ലിന്റെ മരണക്കളി തുടരുന്നു; 10-ാം ക്ലാസുകാരൻ ഗെയിം കളിച്ച് ആത്മഹത്യ ചെയ്തു-blue whale game sslc student suicide in west bangal india | Indian Express Malayalam\nblue whale game sslc student suicide in west bangal india\nബ്ലുവെയ്ലിന്റെ ‘മരണക്കളി’ തുടരുന്നു; 10-ാം ക്ലാസുകാരൻ ഗെയിം കളിച്ച് ആത്മഹത്യ ചെയ്തു\nകളിയുടെ അന്‍പതാം ദിവസത്തെ നിബന്ധന പ്രകാരമാണ് കുട്ടി സ്വയം ജീവനൊടുക്കിയത്\nAugust 13, 2017 4:27:24 pm\nന്യൂഡൽഹി: പശ്ചിമ ബംഗാളിൽ 10-ാം ക്ലാസുകാരൻ ബ്ലുവെയ്ൽ ഗെയിം കളിച്ച് ആത്മഹത്യ ചെയ്തു. അതേസമയം ഡെറാഡൂണിൽ ഗെയിം കളിച്ച് ആത്മഹത്യാ വക്കിൽ നിൽക്കുന്ന അഞ്ചാം ക്ലാസുകാരനെ അധ്യാപകരുടെ ഇടപെടൽ മരണത്തിൽ നിന്ന് രക്ഷപ്പെടുത്തി.\nകളിയുടെ അന്‍പതാം ദിവസത്തെ നിബന്ധന പ്രകാരമാണ് കുട്ടി സ്വയം ജീവനൊടുക്കിയത്. ശനിയാഴ്ച സ്കൂളില് നിന്ന് തിരിച്ചു വന്ന ശേഷം കുളിമുറിയില് കയറിയ അങ്കന് ഏറെ നേരം കഴിഞ്ഞിട്ടും പുറത്തുവന്നില്ല. തുടര്‍ന്ന് ബന്ധുക്കള് വാതില് പൊളിച്ച് അകത്തു കടന്നപ്പോള് കുട്ടി മരിച്ചനിലയിലായിരുന്നു. പ്ലാസ്റ്റിക് സഞ്ചി കൊണ്ട് തലപൊതിഞ്ഞ് കയര് കഴുത്തില് മുറുക്കി കെട്ടിയിരുന്നു. വീണുകിടന്ന അങ്കനെ ഉടന് ആശുപത്രിയിൽ എത്തിച്ചെങ്കിലും മരിച്ചിരുന്നു. അങ്കന് ബ്ലൂ വെയില് ഗെയിം കളിച്ചിരുന്നതായി സുഹൃത്ത് വെളിപ്പെടുത്തി.\nഅതേസമയം, ഡെറാഡൂണിൽ ഗെയിമിനിരയായ അഞ്ചാം ക്ലാസുകാരനെ അധ്യാപകർ മരണത്തിൽ നിന്ന് രക്ഷപ്പെടുത്തി. എല്ലാ പ്രവർത്തികളിലും സജീവമായി പങ്കെടുത്തിരുന്ന കുട്ടി കളി സമയത്ത് മറ്റു കൂട്ടുകാരോടൊപ്പം ചേരാതെ തനിച്ച് വിഷാദമൂകനായി ഇരിക്കുന്നത് കണ്ട അധ്യാപകൻ കാരണമന്വേഷിച്ചപ്പോഴാണ് ബ്ലൂവെയ്ൽ ഗെയിം കളിക്കുന്നുണ്ടെന്ന വിവരം ലഭിച്ചത്. സുഹൃത്തുക്കളാണ് ഗെയിമിനെ കുറിച്ച് പറഞ്ഞതെന്നും കുട്ടി അധ്യാപകരോട് അറിയിച്ചു. കുട്ടി വിഷാദത്തിലാണെന്നത് അമ്മ ശ്രദ്ധിച്ചിരുന്നെങ്കിലും ഗെയിം കളിക്കുന്നത് അവഗണിക്കുകയായിരുന്നു. കുട്ടിക്കും രക്ഷിതാക്കൾക്കും സ്കൂളിൽ നിന്ന് കൗൺസിലിങ്ങ് നൽകി.\nമുംബൈ അന്ധേരിയില് 9-ാം ക്ലാസ് വിദ്യാര്‍ഥി ഇതേ ഗെയിം കളിച്ച് ആത്മഹത്യ ചെയ്തിരുന്നു. കെട്ടിടത്തിന് മുകളില് നിന്നും ചാടി ജീവനൊടുക്കുകയായിരുന്നു. സഹപാഠികളുടെയും അധ്യാപകരുടെയും ഇടപെടല് കൊണ്ട് രണ്ട് പേരെ കഷ്ടിച്ച് രക്ഷപ്പെടുത്തിയ സംഭവവും റിപ്പോര്‍ട്ട് ചെയ്യപ്പെട്ടിട്ടുണ്ട്.\nഗെയിം നിരോധിക്കണമെന്ന് ആവശ്യപ്പെട്ട് കേരള മുഖ്യമന്ത്രി പിണറായി വിജയന് പ്രധാനമന്ത്രിക്ക് കത്തയച്ചിട്ടുണ്ട്. അജ്ഞാതനായ ഒരാളുടെ നിര്‍ദേശപ്രകാരം കളിയുടെ ഓരോ ഘട്ടവും പൂര്‍ത്തിയാക്കിയ ശേഷം അന്‍പതാം ദിവസമാണ് ആത്മഹത്യക്കുള്ള നിര്‍ദേശമെത്തുന്നത്. ലോകത്താകെ നൂറിലധികം മരണങ്ങള് ഇതിനകം റിപ്പോര്‍ട്ട് ചെയ്തു.\nWeb Title: Blue whale game sslc student suicide in west bangal india


Sat Sep 26 2020 01:54:23 GMT+0530 (India Standard Time)\nSRF17 Sep 2020 2:09 AM GMT\nകോയമ്പത്തൂര്: ആര്യ വൈദ്യ ഫാര്‍മസിയുടെ മാനേജിങ് ഡയറക്ടറും അവിനാശിലിങ്കം യൂണിവേഴിസിറ്റി ചാന്‍സലറുമായ ഡോ. പി ആര് കൃഷ്ണകുമാര് (69) കൊവിഡ് ബാധയെ തുടര്‍ന്ന് അന്തരിച്ചു. ആഗസ്ത് 29നാണ് കൊവിഡ് സ്ഥിരീകരിച്ചതിനെ തുടര്‍ന്ന് അദ്ദേഹത്തെ കോയമ്പത്തൂര് കെഎംസിഎച്ച് ആശുപത്രിയില് പ്രവേശിപ്പിച്ചത്. കൊവിഡിനെ തുടര്‍ന്ന് ന്യുമോണിയയാവുകയും ഹൃദയത്തെയും മറ്റ് ആന്തരിക അവയവങ്ങളുടെ പ്രവര്‍ത്തനത്തെ ബാധിക്കുകയുമായിരുന്നു. ബുധനാഴ്ച രാത്രി ഒന്‍പതോടെയായിരുന്നു അന്ത്യം.\nഎവിപി സ്ഥാപകനും മേഴത്തൂരിലെ ആര്യവൈദ്യനുമായ പി വി രാമവാര്യരുടെയും പരേതയായ പങ്കജംവാരസ്യാരുടെയും മകനായി 1951 സെപ്റ്റംബര് 23ന് കോയമ്പത്തൂരിലാണ് ജനനം. പരേതയായ സരോജിനി വാരസ്യാര്, കസ്തൂരി വാരസ്യാര്, പരേതനായ രാജഗോപാല് വാര്യര്, ഗീത തമ്പുരാന്, ദുര്‍ഗ വാരസ്യാര്, അംബിക വാരസ്യാര് എന്നിവര് സഹോദരങ്ങളാണ്. സംസ്‌കാരം വ്യാഴാഴ്ച രാവിലെ ഒമ്പതിന് കോയമ്പത്തൂരില് കൊവിഡ് പ്രോട്ടോക്കോള് പാലിച്ച് നടക്കും. അവിവാഹിതനായ കൃഷ്ണകുമാര് കോയമ്പത്തൂര് രാമനാഥപുരത്തെ രാജമന്ദിരത്തിലായിരുന്നു താമസം.\nArya Vaidya Pharmacy Dr. PR Krishnakumar ആര്യ വൈദ്യ ഫാര്‍മസി ഡോ. പി ആര് കൃഷ്ണകുമാര്


ജയയുടെ മരണം: എഡിഎംകെ ഇനി കേന്ദ്രത്തിന്‍റെ വഴിയില്\nചെന്നൈ: ജയലളിതയുടെ മരണം അണ്ണാ ഡിഎംകെയ്ക്ക് കേന്ദ്ര സർക്കാരിനെ ആശ്രയിക്കേണ്ട സ്ഥിതിവിശേഷം സൃഷ്ടിച്ചിരിക്കുന്നു. ഇന്നലെ രാത്രി തന്നെ പുതിയ സർക്കാർ അധികാരമേറ്റത് നരേന്ദ്ര മോദിയുടെ കൂടി ഇടപെടൽ പ്രകാരമായിരുന്നു എന്നാണ് സൂചന. തമിഴ്നാട്ടിൽ മാത്രമല്ല ദേശീയ രാഷ്ട്രീയത്തിലും ഭാവിയിൽ പുതിയ ധ്രുവീകരണങ്ങൾക്കുള്ള സാധ്യതകൾ തുറക്കുന്നതാണ് ജയലളിതയുടെ മരണം സൃഷ്ടിച്ച ശൂന്യത.\n1967 മുതൽ ദ്രവീഡിയൻ രാഷ്ട്രീയം തമിഴ്നാട്ടിലെ മേൽക്കോയ്മ നിലനിറുത്തുന്നു. രണ്ട് ശക്തമായ പാർട്ടികളുടെ സാന്നിധ്യം ദേശീയകക്ഷികളെ തളർത്തി. തമിഴ്നാട് രാഷ്ട്രീയം ഇന്ന് ഒരു പുതിയ ധ്രുവീകരണത്തിന്റെ പാതയിലാണ്. ജയലളിത യാത്രയായി. കരുണാനിധി രംഗം വിടുകയും സ്റ്റാലിന് ബാറ്റൺ കൈമാറുകയും ചെയ്യുമ്പോൾ എതിർപക്ഷത്തും പഴയ പ്രതാപം അവസാനിക്കുന്നു.\nഈ വിടവ് ആര് നികത്തും എന്നത് ഇന്ത്യ ഉറ്റു നോക്കുന്നു. നരേന്ദ്ര മോദി ഇന്നു രാജാജി ഹൗസിൽ എത്തിയപ്പോൾ മുഴങ്ങിയ ആരവം വ്യക്തിയധിഷ്ഠിത രാഷ്ട്രീയം നെഞ്ചിലേറ്റുന്ന തമിഴ്നാടിന്റെ രാഷ്ട്രീയ സ്വഭാവവും സംസ്കാരവും വ്യക്തമാക്കുന്നതായി. തല്ക്കാലം അണ്ണാ ഡിഎംകെയിൽ ഒരു കലാപമോ ഭിന്നതയോ കേന്ദ്രം ആഗ്രഹിക്കുന്നില്ല. അതിനാലാണ് ജയലളിതയുടെ അന്ത്യയാത്ര തുടങ്ങും മുമ്പ് പനീർശെൽവം സ്ഥാനമേറ്റെടുക്കാനുള്ള ചടുല നീക്കത്തിന് കേന്ദ്രം തന്നെ മുൻകൈയ്യെടുത്തത്.\nപുതിയ മുഖ്യമന്ത്രിയുടെ തീരുമാനം വൈകരുതെന്ന് പ്രധാനമന്ത്രിയുടെ സന്ദേശം വെങ്കയ്യനായിഡു ഇന്നലെ അണ്ണാ ഡിഎംകെയ്ക്ക് കൈമാറിയിരുന്നു. ഇന്നത്തെ കാഴ്ചകൾ പരിശോധിച്ചാൽ ശശികല പാർട്ടിയിലെ പിന്നണിയിൽ ശ്രദ്ധാ കേന്ദ്രമാകും എന്നുറപ്പാണ്. പോയ്സ് ഗാർഡനിലിരുന്ന് നിർദ്ദേശങ്ങൾ നല്കുന്നത് ശശികല ആയിരിക്കും ശശികലയുമായി ഇന്നലെ തന്നെ ആശയവിനിമയത്തിന്‍റെ ചാലുകൾ ബിജെപി തുറന്നു കഴിഞ്ഞു. എന്നാൽ ശശികല അവസാന വാക്കാകുന്നതിനോട് യോജിക്കാത്ത നേതാക്കളുണ്ട് അണ്ണാ ഡിഎംകെയിൽ.\nഇന്നലെ ചിലർ ഇത് പ്രകടമാക്കി. മുന്നിൽ നിറുത്തുന്ന പനീർശെൽവം ഉൾപ്പടെ ആർക്കും ജയലളിതയുടെ വ്യക്തിപ്രഭാവത്തിൽ അതിനാൽ ജയയില്ലാത്ത അണ്ണാ ഡിഎംകെയ്ക്ക് കേന്ദ്രത്തിലുള്ള ആശ്രയത്വം കൂടും. ബിജെപിക്ക് ഒറ്റയ്ക്കു വളരാൻ ഒരു പ്രാദേശിക നേതാവിന്‍റെ അഭാവം തടസ്സമാണ്. ഇപ്പോൾ അണ്ണാ ഡിഎംകെയെ പിണക്കാതെ നിറുത്തുകയും പിന്നീട് രാഷ്ട്രീയ സാധ്യതകൾ പ്രയോജനപ്പെടുത്താനുമാകും മോദിയുടെ നീക്കം.\nമായാവതി, മമത, നിതീഷ് കുമാർ, നവീൻ പട്നായിക്, ജയലളിത ഇതുവരെ ഈ നേതാക്കളിൽ കറങ്ങി അഞ്ചു പാർട്ടികളിൽ ഒരെണ്ണത്തിന്റ ഭാവി അനിശ്ചിതത്വത്തിലാകുന്നു. തമിഴ്നാട് രാഷ്ട്രീയം എങ്ങനെ തിരിയും എന്നതറിയാൻ കാത്തിരിക്കാം. ഒപ്പം ഇന്ത്യയുടെ പ്രാദേശിക രാഷ്ട്രീയ ചരിത്രത്തിലും മാറ്റങ്ങൾക്ക് തമിഴ്നാട്ടിലെ ഈ രാഷ്ട്രീയ ശൂന്യത വഴിവച്ചേക്കാം.


35 ദിവസങ്ങള്‍ക്ക് ശേഷം രാജ്യത്ത് പെട്രോള് വിലയില് നേരിയ കുറവ് ; തമിഴ് നാട്ടില് വില 100 ല് താഴെ | Pathanamthitta Media\nThursday, October 28, 2021 4:42 pm\n35 ദിവസങ്ങള്‍ക്ക് ശേഷം രാജ്യത്ത് പെട്രോള് വിലയില് നേരിയ കുറവ് ; തമിഴ് നാട്ടില് വില 100 ല് താഴെ\nന്യൂഡല്‍ഹി : 35 ദിവസങ്ങള്‍ക്ക് ശേഷം രാജ്യത്ത് പെട്രോള് വിലയില് നേരിയ കുറവ്. ലിറ്ററിന് 15 മുതല് 20 പൈസ വരെയാണ് രാജ്യത്തെമ്പാടുമായി പെട്രോള് വില കുറഞ്ഞിരിക്കുന്നത്. ഡീസല് വിലയും കുറഞ്ഞിട്ടുണ്ട്. കഴിഞ്ഞ ദിവസം ഡീസല് വിലയില് മാറ്റമുണ്ടായിരുന്നില്ല. ഇന്ന് ഒരു ലിറ്റര് ഡീസലിന് 18 മുതല് 20 പൈസ വരെയാണ് കുറഞ്ഞിരിക്കുന്നത്.\nരാജ്യത്തെ പൊതുമേഖലാ എണ്ണ കമ്പനികള് ദിവസവും രാവിലെ6മണിക്കാണ് പെട്രോളിന്റെയും ഡീസലിന്റെയും പുതിയ നിരക്കുകള് പുറത്തിറക്കുന്നത്. വെബ്സൈറ്റ് സന്ദര്‍ശിച്ച് വിവരങ്ങള് അറിയാനാകും. അതേസമയം, മൊബൈല് ഫോണുകളില് എസ്എംഎസ് വഴി നിരക്ക് പരിശോധിക്കാനും കഴിയും. 92249 92249 എന്ന നമ്പറിലേക്ക് എസ്എംഎസ് അയച്ചുകൊണ്ട് പെട്രോളിന്റെയും ഡീസലിന്റെയും വില അറിയാനാകും.\nPrevious articleഉത്തര് പ്രദേശ് മുന് മുഖ്യമന്ത്രിയും മുതിര്‍ന്ന ബി.ജെ.പി നേതാവുമായ കല്യാണ് സിംഗ് അന്തരിച്ചു\nNext articleലോകത്ത് കൊവിഡ് ബാധിതരുടെ എണ്ണം ഇരുപത്തിയൊന്ന് കോടി ഇരുപത്തിയൊന്ന് ലക്ഷം പിന്നിട്ടു


Headhunters / ഹെഡ് ഹണ്ടര്‍സ് (2011) - എംസോൺ\nഎം-സോണ് റിലീസ് – 102\nപരിഭാഷ സജേഷ് കുമാര്\nറോജര് ബ്രൗണ് നോര്‍വേയിലെ വലിയ headhunter (recruitment) ബിസിനസ് നടത്തുന്ന ആളാണ്. ഇത് കൂടാതെ തന്റെ ക്ലയിന്റെ കയ്യില് നിന്ന് പെയിന്റിംഗ്സ് മോഷ്ടിച്ച് മറിച്ചു വില്‍ക്കുന്ന ഏര്‍പ്പാടും കൂടിയുണ്ട് അയാള്‍ക്ക് . മോഷ്ടിക്കാന് ഉദ്ദേശിക്കുന്ന വീട്ടിലെ സെക്യൂരിറ്റി അലാറം ആ സമയത്ത് ഓഫ് ചെയ്തു വെച്ച് അതിനു് അയാളെ സഹായിക്കുന്നത് security surveillance ഉദ്ധ്യോഗസ്ഥന് അയ ഓവ് ആണ്. തന്റെ ഭാര്യയുടെ ആര്‍ട്ട് ഗാലറിയില് വെച്ച് റോജര്‍ക്ക് ഭാര്യ ക്ലാസ് ഗ്രേവ് എന്നൊരാളെ പരിചപ്പെടുത്തി കൊടുക്കുന്നു. ക്ലാസ് ഗ്രേവിന്റെ അടുത്ത് വളരെ വിലപിടിപ്പുള്ള ഒരു പെയിന്റിംഗ് ഉണ്ടെന്നു റോജര് തന്റെ ഭാര്യയില് നിന്ന് അറിയുന്നു. തുടര്‍ന്ന് റോജര് അത് മോഷ്ടക്കാനുള്ള തയ്യാറെടുപ്പുകള് നടത്തുന്നു.\nആ മോഷണത്തിന് ശേഷം വീട്ടിലെത്തിയ റോജര് പിറ്റേ ദിവസം രാവിലെ തന്റെ കാറിനുള്ളില് തന്റെ സഹായി ആയ ഓവ് മരിച്ചു കിടക്കുന്നത് കാണുന്നു. തുടര്‍ന്നങ്ങോട്ടുള്ള റോജറിന്റെ ഓട്ടമാണ് ഈ സിനിമ . ക്ലാവ് ഗ്രേവ് യഥാര്‍ത്ഥത്തില് ആരാണ് ? അയാള് എന്തിനാണ് റോജറിനെ പരിചയപ്പെടുന്നത് ? തുടങ്ങിയ കാര്യങ്ങള് ആണ് വളരെ നല്ല ഒരു ത്രില്ലെര് മൂഡില് ഈ സിനിമ പറയുന്നത്. ഡള്ളായ ഒരു നിമിഷം പോലുമില്ലാത്ത, ഇന്റലിജെന്റ് സ്ക്രിപ്റ്റ്.\nFiled Under: Action, Crime, Norwegian, Thriller Tagged: Sajesh Kumar


വട്ടംകുളത്ത് സി.പി.എം ലോക്കല് സെക്രട്ടറിയെ രാത്രിയില് പതിയിരുന്ന് അക്രമിച്ച ബി.ജെ.പി പ്രവര്‍ത്തകന് അറസ്റ്റില് - Malappuram Life\nവട്ടംകുളത്ത് സി.പി.എം ലോക്കല് സെക്രട്ടറിയെ രാത്രിയില് പതിയിരുന്ന് അക്രമിച്ച ബി.ജെ.പി പ്രവര്‍ത്തകന് അറസ്റ്റില്\nഎടപ്പാള്: സി.പി.എം ലോക്കല് സെക്രട്ടറിയെ രാത്രിയില് പതിയിരുന്ന് ആക്രമിച്ച സംഭവത്തില് ബി.ജെ.പി പ്രവര്‍ത്തകന് അറസ്റ്റില്. വട്ടംകുളം എരുവപ്രക്കുന്ന് സ്വദേശി വി.പി.ബാലനെയാണ് ചങ്ങരംകുളം പോലീസ് അറസ്റ്റ് ചെയ്തത്.\nരണ്ടാഴ്ച്ച മുമ്പാണ് ആക്രമണം ഉണ്ടായത്.\nകുറ്റിപ്പാല ക്ഷേത്രത്തിലെ ഉത്സവം കഴിഞ്ഞ് വീട്ടിലേക്ക് നടന്നു പോവുകയായിരുന്ന ലോക്കല് സെക്രട്ടറി പി.കൃഷ്ണന് പരുക്കോടെ ഇപ്പോഴും ചികിത്സയിലാണ്. വലതുകാല് അടിയേറ്റ് എല്ലു പൊട്ടിയ നിലയിലായിരുന്നു.\nആക്രമണം നടന്ന സ്ഥലത്തിനോടു ചേര്‍ന്ന വീട്ടിലെ സി.സി.ടി.വി ക്യാമറ പരിശോധിച്ചാണ് പ്രതികളെ തിരിച്ചറിഞ്ഞതെന്ന് പോലീസ് പറഞ്ഞു. അതേസമയം പോലീസ് നിരപരാധികളായ പ്രവര്‍ത്തകരെ കള്ളക്കേസില് കുടുക്കുകയാണെന്ന് ബി.ജെ.പി നേതൃത്വം ആരോപിച്ചു.


BJP candidate Gopal Shetty mocked Urmila Matondkar | കാണാൻ കൊള്ളാം, പക്ഷെ രാഷ്ട്രീയത്തിൽ പൂജ്യം, ഊർമിളയെ അധിക്ഷേപിച്ച് ബിജെപി നേതാവ് - Malayalam Oneindia\nUpdated: Tue, Apr 2, 2019, 17:26 [IST]\nമുംബൈ: കോൺഗ്രസ് സ്ഥാനാർത്ഥി ഊർമിള മഡോദ്കറെ അധിക്ഷേപിച്ച് ബിജെപി നേതാവും മുംബൈ നോർത്ത് മണ്ഡലത്തിലെ സ്ഥാനാർത്ഥിയുമായ ഗോപാൽ ഷെട്ടി. അടുത്തിടെ കോൺഗ്രസിൽ ചേർന്ന ബോളിവുഡ് താരം ഊർമിളയാണ് മുംബൈ നോർത്തിൽ ഗോപാൽ ഷെട്ടിയുടെ എതിർസ്ഥാനാർത്ഥി.\nഊർമിള കാണാൻ സുന്ദരിയാണ് എന്നാൽ രാഷ്ട്രീയത്തിൽ അവർ വട്ട പൂജ്യമാണെന്നായിരുന്നു ഗോപാൽ ഷെട്ടിയുടെ വാക്കുകൾ. നടൻ ഗോവിന്ദ ഒരിക്കൽ മുംബൈ നോർത്തിൽ വിജയിച്ചിട്ടുണ്ട്. ഇത് കണ്ടാണ് ഊർമിള മത്സരത്തിനിറങ്ങുന്നത്, എന്നാൽ അവരെ കാത്തിരിക്കുന്നത് കനത്ത പരാജയമാണെന്നും ഗോപാൽ ഷെട്ടി പറഞ്ഞു.\n'നിങ്ങളെത്ര മതില് കെട്ടിയാലും ഉള്ളിലുള്ളത് പുറത്ത് വരാതിരിക്കോ ?''രോഷ കുറിപ്പ്\nഊർമിളയെ നേരിട്ട് കാണാൻ ആളുകൾക്ക് കൗതുകമുണ്ട്. എന്നാൽ വോട്ട് രേഖപ്പെടുത്തുമ്പോളാണ് ജനങ്ങൾ തങ്ങളുടെ നിലപാട് വ്യക്തമാക്കുന്നത്. ഊർമിളയുടെ തിരഞ്ഞെടുപ്പ് റാലിയിലെ ജനപങ്കാളിത്തത്തെക്കുറിച്ചുള്ള ചോദ്യത്തോട് പ്രതികരിക്കുകയായിരുന്നു ഗോപാൽ ഷെട്ടി.\nജനങ്ങൾ തനിക്കൊപ്പമാണെന്നും മണ്ഡലത്തിൽ വീണ്ടും വിജയം ഉറപ്പാണെന്നും ഗോപാൽ ഷെട്ടി പ്രതികരിച്ചു. 2014ൽ കോൺഗ്രസ് നേതാവ് സജ്ഞയ് നിരുപമിനെയാണ് ഗോപാൽ ഷെട്ടി പരാജയപ്പെടുത്തിയത്.\nlok sabha elections 2019 actress bjp mumbai congress നടി ബിജെപി ലോക്സഭ തിരഞ്ഞെടുപ്പ് 2019 മുംബൈ കോൺഗ്രസ്\nBJP candidate Gopal Shetty mocked Urmila matondkar, says she isabeautiful woman, who is zero in politics


ലക്‌നൗ: ഉത്തര്‍പ്രദേശ് ആദ്യഘട്ട മുനിസിപ്പല് തെരഞ്ഞെടുപ്പില് ഇലക്ട്രോണിക് വോട്ടിങ് മെഷീനില് കൃത്രിമം നടന്നതായി ആരോപണം . കാണ്‍പൂരിലെ തിവാരിപൂര് പോളിങ് ബൂത്ത്, നൗബാസ്ത എന്നിവിടങ്ങളിലാണ് സംഭവം.\nഇവിടെയെല്ലാം വോട്ടിങ് മെഷീനിലെ ഏത് ബട്ടണ് അമര്‍ത്തിയാലും വോട്ടുരേഖപ്പെടുത്തുന്നത് ബി.ജെ.പിക്കാണെന്ന് വോട്ടര്‍മാര് പറഞ്ഞു.\nതിവാരിപൂരില് പരാതി ഉയര്‍ന്നതിന് ശേഷം വോട്ടിങ് തുടരുകയാണുണ്ടായത്. പരാതി ഉയര്‍ന്നപ്പോള് റിട്ടേണിംഗ് ഓഫീസറെ മാറ്റിയെന്നും വോട്ടിങ്‌മെഷീന് മാറ്റിയെന്നും അധികൃതര് പറഞ്ഞു. ഇ.വി.എമ്മില് കൃത്രിമം നടന്നെന്ന വാര്‍ത്തയെ തുടര്‍ന്ന് ബൂത്തിന് മുന്നില് വോട്ടര്‍മാര് പ്രതിഷേധിച്ചിരുന്നു.\nനൗബസ്തയിലെ 66ാം ബൂത്തിലാണ് കൃത്രിമം കണ്ടെത്തിയത്. ഇവിടെ പ്രതിഷേധിച്ച വോട്ടര്‍മാരെ പൊലീസ് ലാത്തിച്ചാര്‍ജ് ചെയ്യുകയായിരുന്നു.\nവോട്ടിങ് മെഷീന് തകരാറായതിന് പുറമെ ലിസ്റ്റില് നിന്നും മീററ്റിലെ എഴുപതാം നമ്പര് ബൂത്തില് നിന്നും ആളുകളുടെ പേരുകള് ഒഴിവാക്കിയെന്നുംആരോപണം ഉയര്‍ന്നിട്ടുണ്ട്. നഗരത്തിലെ മുസ്‌ലിം ഭൂരിപക്ഷ മേഖലകളിലാണ് വോട്ടര്‍പട്ടികയില് നിന്ന് ആളുകളെ ഒഴിവാക്കിയതെന്ന് ന്യൂസ്18 റിപ്പോര്‍ട്ട് ചെയ്യുന്നു.\n24 ജില്ലകളിലായാണ് ആദ്യഘട്ട വോട്ടെടുപ്പ് നടക്കുന്നത്.


Assistant Director Prashanth Kirubakaran Claimed Peter Paul Has Another Wife Than Elisabeth Helen | താരപുത്രി വനിതയും അദ്ദേഹത്തിന്റെ ഇരയാണ്! പീറ്റര് പോളിന് മറ്റൊരു ബന്ധം കൂടി ഉണ്ടായിരുന്നെന്ന് അസിസ്റ്റന്റ് ഡയറക്ടര് - Malayalam Filmibeat\nതമിഴിലെ നടിയും താരപുത്രിയുമായ വനിത വിജയ്കുമാറും സംവിധായകന് പീറ്റര് പോളും തമ്മിലുള്ള വിവാഹം വലിയ വിവാദങ്ങള്‍ക്കാണ് വഴിയൊരുക്കിയിരിക്കുന്നത്. ജൂണ് അവസാന ആഴ്ച വിവാഹിതരായ ഇരുവര്‍ക്കുമെതിരെ രൂക്ഷ വിമര്‍ശനങ്ങളായിരുന്നു പുറത്ത് വന്നത്. പീറ്ററിനെതിരെ ഭാര്യ കൂടി രംഗത്ത് വന്നതോടെ പ്രശ്‌നം വലിയ ചര്‍ച്ചയാവുകയും ചെയ്തു.\nഅതേ സമയം ഭാര്യയുടെ ഭാഗത്ത് നിന്ന് വന്ന തെറ്റുകള് ചൂണ്ടി കാണിച്ചും വനിതയുമായി പ്രണയത്തിലായതും പറഞ്ഞ് എത്തിയിരിക്കുകയാണ് പീറ്റര് പോളിപ്പോള്. വനിതയുടെ യൂട്യൂബ് ചാനലിലൂടെ പുറത്ത് വിട്ട വീഡിയോയിലാണ് വിവാഹത്തെ ന്യായീകരിക്കുന്ന കാര്യങ്ങള് താരങ്ങള് പറഞ്ഞത്. എന്നാല് പീറ്ററിനെതിരെ വെളിപ്പെടുത്തലുമായി വന്നിരിക്കുകയാണ് അദ്ദേഹത്തിന്റെ അസിസ്റ്റൻ്റ് ഡയറക്ടറായ പ്രശാന്ത് കിരുബകരന്.\nപീറ്റര് പോളിന് ഓഫീസ് ഒന്നുമില്ല. വനിതയ്‌ക്കൊപ്പം പുറത്ത് വിട്ടിരിക്കുന്ന വീഡിയോയില് കാണിച്ചിരിക്കുന്നത് ഒരു നിര്‍മാതാവിന്റേതാണെന്നും നേരത്തെ ഈ സംവിധായകനുമായി അദ്ദേഹം വേര്‍പിരിഞ്ഞതാണെന്നുമാണ് അസിസ്റ്റന്റ് ഡയറക്ടര് പ്രശാന്ത് പറയുന്നത്. അത് മാത്രമല്ല മറ്റൊരു ഞെട്ടിക്കുന്ന വെളിപ്പെടുത്തല് കൂടി അദ്ദേഹം നടത്തിയിരുന്നു. നേരത്തെ താനടക്കമുള്ള മറ്റ് അസിസ്റ്റന്റ്മാരെ ഒരു സ്ത്രീയുടെ ഫോട്ടോ കാണിച്ച് തന്റെ ഭാര്യയാണെന്ന് പറഞ്ഞ് പീറ്റര് പോള് പരിചയപ്പെടുത്തിയിരുന്നു.\nഅത് എലിസബത്ത് ഹെലനോ, വനിതയോ അല്ലെന്ന് കൂടി പ്രശാന്ത് വ്യക്തമാക്കുന്നു. ആ സ്ത്രീയ്ക്ക് വേണ്ടി നിര്‍മാതാവിന്റെ ചെലവില് പീറ്റര് പോള് പണം ചെലവാക്കിയിരുന്നു. വിവാഹം സംബന്ധിച്ച് നടക്കുന്ന വിവാഹത്തില് വനിത വിജയ്കുമാര് ഒരു വില്ലത്തിയൊന്നുമല്ലെന്നും പീറ്റര് പോളിന്റെ ഇരയായവരില് ഒരാള് മാത്രമാണെന്നുമാണ് പ്രശാന്ത് കിരുബകരന് സോഷ്യല് മീഡിയയിലൂടെ പുറത്ത് വിട്ട പോസ്റ്റില് പറയുന്നത്.\nപീറ്റര് പോളിന്റെ സയന്‍സ് ഫിക്ഷന് സിനിമയ്‌ക്കൊപ്പം പ്രവര്‍ത്തിച്ചിരുന്ന ആളാണ് പ്രശാന്ത് കിരുബകരാന്. പീറ്ററിനൊപ്പം സിനിമയില് പ്രവര്‍ത്തിക്കാന് എത്തിയ നാള് മുതല് ബാക്കി അദ്ദേഹവുമായി ബന്ധപ്പെട്ട എല്ലാ കാര്യങ്ങളും പ്രശ്ന്ത് വ്യക്തമാക്കിയിരുന്നു. സിനിമയുടെ പേര് വെളിപ്പെടുത്താന് ഉദ്ദേശിക്കുന്നില്ലെങ്കിലും ചിത്രത്തിന്റെ നിര്‍മാതാവ് പീറ്റര് പോളിനെ പുറത്താക്കിയ കഥയും സിനിമ തന്നെ വേണ്ടെന്ന് വെച്ചതിന്റെ കാരണവും പ്രശാന്ത് പറയുന്നുണ്ട്. പീറ്റര് പോളും അദ്ദേഹത്തിന്റെ പുതിയ ഭാര്യയും ചേര്‍ന്ന് നടത്തിയ അഭിമുഖത്തില് കാണിച്ചിരിക്കുന്ന ഓഫീസ് അദ്ദേഹത്തിന്റേതല്ല. നിര്‍മാതാവ് ശ്രീ അബ്ഷയുടേതാണ്. ഇതിനെതിരെ നിയമനടപടികള് വരെ നേരിടേണ്ടി വന്നേക്കാം. പീറ്ററിന് അഭിമുഖം നടത്താന് ഓഫീസ് നല്‍കി എന്നുള്ളത് അദ്ദേഹം പൊലിപ്പിച്ച് കാണിക്കുകയായിരുന്നു. നിര്‍മാതാവ് ചെയ്ത ഏക തെറ്റ് അതാണ്.\nഎല്ലാത്തിലുമുപരി അരമണിക്കൂര് കൂടുന്നതിനുള്ളില് അദ്ദേഹത്തിന് ഫോണ് കോളുകള് വരും. പിന്നാലെ കോണ്‍ഫറന്‍സ് ടേബിളിനൊപ്പം എല്ലാവരെയും ചേര്‍ത്ത് സെല്‍ഫി ചിത്രങ്ങള് അയച്ച് കൊടുക്കുകയും ചെയ്യും. എന്നിട്ടത് തന്റെ ഭാര്യയ്ക്ക് വേണ്ടിയാണെന്നും അവരാണ് ഈ സിനിമയില് പ്രധാന വേഷം ചെയ്യുന്നതെന്നും പറയും. അതാരാണെന്ന് അറിയാനുള്ള ആകാംഷയില് ഞങ്ങള് ചോദിച്ചു. നല്ലൊരു ദിവസമായതിനാല് പീറ്റര് ആ ചിത്രം വെളിപ്പെടുത്തി. എന്നാല് ഇപ്പോള് ഉള്ള ആളല്ല അതെന്ന് അറിഞ്ഞതോടെ ഞങ്ങള്‍ക്കെല്ലാവര്‍ക്കും അതൊരു ഷോക്ക് ആയിരുന്നു.\nഇതില് ഏറ്റവും മോശമായ കാര്യം സിനിമയുടെ പ്രീപ്രൊഡക്ഷന് വേണ്ടി നിര്‍മാതാവ് വലിയൊരു തുക ചിലവഴിച്ചിരുന്നു. അതില് മകനും ഫോട്ടോയില് കാണിച്ചിരിക്കുന്ന സ്ത്രീയ്ക്കും അടക്കം അദ്ദേഹത്തിന്റെ സ്വകാര്യ ആവശ്യങ്ങള്‍ക്കെല്ലാം പണം ഉപയോഗിച്ചിരുന്നു. മറ്റൊരാളുടെ നിര്‍മാണ കമ്പനിയുടെ പേര് ദുരുപയോഗം ചെയ്ത് കൊണ്ട് പീറ്റര് നടത്തുന്ന നാടകത്തിന് എതിരായിട്ടാണ് ഈ പോസ്റ്റ് എഴുതിയത്. ഒപ്പം ഇപ്പോള് നടക്കുന്ന ആരോപണങ്ങളെ കുറിച്ചൊന്നും തനിക്ക് പറയാനില്ലെന്നും പ്രശാന്ത് പറയുന്നു.\nRead more about: vanitha marriage വനിത വിവാഹം\nAssistant Director Prashanth Kirubakaran Claimed Peter Paul Has Another Wife Than Elisabeth Helen


സിഡ്‌നി: ചൈനയുടെ വണ് ബെല്‍റ്റ് ആന്റ് വണ് റോഡ് പദ്ധതിക്കു പകരം മറ്റൊന്നിന് രൂപം കൊടുക്കാനൊരുങ്ങി ചതുര് രാഷ്ട്ര കൂട്ടായ്മ. ആസ്‌ട്രേലിയ, ജപ്പാന്, അമേരിക്ക, ഇന്ത്യ എന്നീ രാജ്യങ്ങള് പദ്ധതിയുമായി ബന്ധപ്പെട്ട ചര്‍ച്ചകള് ആരംഭിച്ചതായാണ് സൂചന. ഓസ്‌ട്രേലിയന് ഫിനാന്‍ഷ്യല് റിവ്യു ആണ് ഇതു സംബന്ധിച്ച വിവരങ്ങള് പുറത്തുവിട്ടത്. ഓസ്‌ട്രേലിയന് പ്രധാനമന്ത്രി മാല്‍ക്കം ടേണ്‍ബുള് ഈ ആഴ്ച അമേരിക്ക സന്ദര്‍ശിക്കുമെങ്കിലും പ്രാരംഭഘട്ടത്തിലുള്ള ചതുര് രാഷ്ട്ര സഹകരണ പാതയുടെ പദ്ധതി പ്രഖ്യാപനത്തിന് സാധ്യതയില്ല.\nഎന്നാല് പദ്ധതിയെക്കുറിച്ച് അമേരിക്കന് പ്രസിഡന്റ് ഡൊണാള്‍ഡ് ട്രംപും ആസ്‌ട്രേലിയന് പ്രധാനമന്ത്രിയും തമ്മില് ചര്‍ച്ചനടത്തും. ചൈനയില് അടിസ്ഥാന സൗകര്യ വികസനം പാടില്ലെന്ന് ആരും പറഞ്ഞിട്ടില്ല. ചൈന സാമ്പത്തികശേഷിയെ മറികടന്നുള്ള തുറമുഖം പണികഴിക്കും. എന്നാല് തങ്ങള് സാമ്പത്തികശേഷിക്കനുസരിച്ച് റോഡ്, റെയില് ഗതാഗതങ്ങള് നിര്‍മ്മിക്കുന്നതിലൂടെയുള്ള വികസനവും നിലനില്‍പ്പുമാണ് പ്രതീക്ഷിക്കുന്നത്. ചൈനയ്ക്ക് എതിരായല്ല മറിച്ച് മറ്റൊരു ഒരു പദ്ധതിയാണ് ലക്ഷ്യമെന്നും ഔദ്യോഗിക വൃത്തങ്ങള് വ്യക്തമാക്കി. സഹകരണ ചതുര്-പാതയുമായി ബന്ധപ്പെട്ട് ഇന്ത്യ, ആസ്‌ട്രേലിയ, അമേരിക്ക, ജപ്പാന് എന്നീ രാജ്യങ്ങള് നിരന്തര ചര്‍ച്ച നടത്തി വരികയാണെന്നും ജാപ്പനീസ് ചീഫ് ക്യാബിനെറ്റ് സെക്രട്ടറി യോഷിഹിഡേ സുഗ പറഞ്ഞു.\n60തില്‍പരം രാജ്യങ്ങളില് സാമ്പത്തിക നിക്ഷേപങ്ങളിലൂടെയും ആഗോള ഗതാഗത, വാണിജ്യ ശൃംഗലകള് തുറക്കുന്നതിലൂടെയും അന്താരാഷ്ട്ര തലത്തില് വന് ശക്തിയാവുക എന്ന ലക്ഷ്യത്തോടെയാണ് ചൈനീസ് പ്രസിഡന്റ് സീജിന് പിങ്ങ് വണ് ബെല്‍റ്റ് ആന്റ് വണ് റോഡ് പദ്ധതിക്ക് രൂപം കൊടുത്തത്. കഴിഞ്ഞ മെയില് വിവിധ രാജ്യത്തലവന്മാരെ പങ്കെടുപ്പിച്ചുകൊണ്ട് ബീജിങ്ങില് സംഘടിപ്പിച്ച ഉദ്ഘാടന സമ്മേളനത്തില് പദ്ധതിക്കായി 12400കോടി ഡോളര് മുടക്കുമെന്നും അദ്ദേഹം പറഞ്ഞിരുന്നു.\nആസ്‌ട്രേലിയയിലെ ഇന്ത്യന് നയതന്ത്ര കാര്യാലയത്തില് നി്ന്ന് പൊതി കണ്ടെത്തി


ശൈലജയ്ക്ക് കുരുക്ക് മുറുകുന്നു; ലോകായുക്ത അന്വേഷണത്തിന് ഉത്തരവിട്ടു | K K Shailaja| Highcourt\nAug 24, 2017, 11:35 AM IST\nവയനാട് ബാലാവകാശ കമ്മിഷന് അംഗം ടി.ബി സുരേഷിന്റെ നിയമനവുമായി ബന്ധപ്പെട്ട് സാമൂഹ്യനീതിവകുപ്പ് മന്ത്രി കെ. കെ ശൈലജയ്ക്കെതിരെ ഹൈക്കോടതി കഴിഞ്ഞ ദിവസം രൂക്ഷ വിമര്‍ശനം നടത്തിയിരുന്നു.\nന്യൂഡല്‍ഹി: ബാലാവകാശ കമ്മിഷനിലെ ക്രമവിരുദ്ധ നിയമനത്തില് സാമൂഹിക നീതി വകുപ്പ് മന്ത്രി കെ.കെ ശൈലജയ്‌ക്കെതിരെ ലോകായുക്ത അന്വേഷണം. പ്രതിപക്ഷ നേതാവ് രമേശ് ചെന്നിത്തലയുടെ പരാതിയുടെ അടിസ്ഥാനത്തിലാണ് കേസെടുത്തിരിക്കുന്നത്. ശൈലജയ്‌ക്കെതിരെ പ്രഥമൃഷ്ട്യാ തെളിവുണ്ടെന്നും ലോകായുക്ത കണ്ടെത്തിയിട്ടുണ്ട്.\nവയനാട് ബാലാവകാശ കമ്മിഷന് അംഗം ടി.ബി സുരേഷിന്റെ നിയമനവുമായി ബന്ധപ്പെട്ട് സാമൂഹ്യനീതിവകുപ്പ് മന്ത്രി കെ. കെ ശൈലജയ്ക്കെതിരെ ഹൈക്കോടതി കഴിഞ്ഞ ദിവസം രൂക്ഷ വിമര്‍ശനം നടത്തിയിരുന്നു. കമ്മിഷന് അംഗങ്ങളുടെ നിയമന അപേക്ഷയ്ക്കുള്ള തീയതി നീട്ടി സര്‍ക്കാര് രണ്ടാമതിറക്കിയ വിജ്ഞാപനം കോടതി റദ്ദാക്കുകയും ചെയ്തിരുന്നു.\nസുരേഷിന്റെ നിയമനവുമായി ബന്ധപ്പെട്ട് മന്ത്രി സദുദ്ദേശപരമല്ലാത്ത രീതിയില് അധികാരം വിനിയോഗിച്ചെന്നായിരുന്നു കോടതി നിരീക്ഷിച്ചത്. അപേക്ഷാത്തീയതി നീട്ടാന് മന്ത്രി ഇറക്കിയ ഉത്തരവ് ഉത്തമവിശ്വാസത്തോടെയല്ലെന്ന് കോടതി വിലയിരുത്തിയിരുന്നു. തീയതി നീട്ടി വീണ്ടും അപേക്ഷ സ്വീകരിക്കാനുള്ള കാരണം ഫയലുകളില്‍നിന്ന് വ്യക്തമല്ല.\nഭരണത്തിലുള്ള സി.പി.എമ്മിന്റെ സജീവപ്രവര്‍ത്തകനായ ടി.ബി. സുരേഷിനെ നിയമിക്കാനാണ് തീയതി നീട്ടിയത് എന്നേ കരുതാനാവൂ എന്നും കോടതിയുടെ വ്യക്തമാക്കിയിരുന്നു. ഈയൊരു സാഹചര്യത്തില് കെ.കെ ശൈലജയ്‌ക്കെതിരെ പ്രതിപക്ഷം പ്രതിഷേധം ശക്തമാക്കുകയും ചെയ്തിരുന്നു. ഇതിന്റെ ഭാഗമായാണ് പ്രതിപക്ഷ നേതാവ് രമേശ് ചെന്നിത്തല ലോകായുക്തയ്ക്ക് പരാതി നല്‍കിയത്.\nമന്ത്രിക്കെതിരെ ഹൈക്കോടതി നടത്തിയ പരാമര്‍ശം നീക്കാന് സര്‍ക്കാര് ഹൈക്കോടതിയില് നല്‍കിയ ഹര്‍ജി പരിഗണിക്കാനിരിക്കെയാണ് ലോകായുക്തയുടെ അന്വേഷണവും പ്രഖ്യാപിച്ചിരിക്കുന്നത്.


ചേട്ടന്റെ ഒപ്പമുള്ള ഒന്നാമത്തെ ജന്മനാൾ;സമ്മാനമായി കൊടുക്കാൻ എന്റെ കയ്യിൽ ഇതിലും വലുതായി ഒന്നുമില്ല;പിറന്നാൾ ദിനത്തിൽ അമ്പിളി ഭർത്താവ് ആദിത്യന് നൽകിയ സമ്മാനം വൈറൽ - metromatinee.com Lifestyle Entertainment & Sports\nചേട്ടന്റെ ഒപ്പമുള്ള ഒന്നാമത്തെ ജന്മനാൾ;സമ്മാനമായി കൊടുക്കാൻ എന്റെ കയ്യിൽ ഇതിലും വലുതായി ഒന്നുമില്ല;പിറന്നാൾ ദിനത്തിൽ അമ്പിളി ഭർത്താവ് ആദിത്യന് നൽകിയ സമ്മാനം വൈറൽ\nമലയാള ടെലിവിഷൻ രംഗത്ത് തിളങ്ങുന്ന താരങ്ങളാണ് അമ്പിളിദേവിയും ഭർത്താവ് ആദിത്യനും. ഇരുവരും അടുത്തിടെയാണ് വിവാഹിതരായത് . ഇതായിപ്പോൾ ഭർത്താവ് ആദിത്യന്റെ പിറന്നാളിന് അമ്പിളി നൽകിയ സമ്മാനമാണ് വൈറലാകുന്നത്. പിറന്നാളിന് സ്നേഹ ചുംബനമാണ് അമ്പിളി ആദിത്യന് നൽകിയിരിക്കുന്നത്. എന്റെ കയ്യില് ഇതിലും വലുതായി ഒന്നുമില്ല എന്ന് ആദിത്യനുമായുള്ള ചിത്രത്തിനൊപ്പം അമ്പിളി ദേവി ഫേസ്ബുക്കില് കുറിച്ചു.\nഅമ്പിളിയുടെ ഫേസ്ബുക്ക് പോസ്റ്റിലൂടെ …..\n”ചേട്ടന്റെ ഒപ്പമുള്ള ഒന്നാമത്തെ ജന്മനാൾ. ഒന്നാം ഓണം ഉത്രാടമാണ് ചേട്ടൻ ജനിച്ചത് പക്ഷെ date of birth ഇന്നാണ്. സമ്മാനമായി കൊടുക്കാൻ എന്റെ കയ്യിൽ ഇതിലും വലുതായി ഒന്നുമില്ല…’ ആദിത്യനെ ചുബിക്കുന്ന ചിത്രത്തിനൊപ്പം അമ്പിളി കുറിച്ചു.\nambili -gives adithyan an awesome gift for his b-day\nRelated Topics:adhithyan jayan, Ambili Devi, Birthday Gift\nപതിനഞ്ച് വര്‍ഷം ലിവിങ് ടുഗദറായി;ആ പതിനഞ്ച് വര്‍ഷം ജീവിതത്തില് ഒരിക്കലും മറക്കാന് കഴിയില്ല!\nമലയാള സിനിമയ്ക്ക് നിരവധി നല്ല ഗാനങ്ങൾ സമ്മാനിച്ച ഗായകനാണ് എം ജി ശ്രീകുമാർ.സംഗീത കുടുംബത്തിൽ ജനിച്ച എം ജി ശ്രീകുമാർ മോഹൻലാലിൻറെ...\nകൊടുത്താൽ കൊല്ലത്തും കിട്ടും; മലപ്പുറം വിഷയത്തിൽ പൊട്ടിത്തെറിച്ച് സന്തോഷ് പണ്ഡിറ്റ്\nഗർഭിണിയായ ആന കൊല്ലപ്പെട്ട സംഭവത്തിൽ കേരളത്തെയും മലപ്പുറം ജില്ലയെയും അന്യസംസ്ഥാനക്കാർ വിമർശിച്ചതിനെ ന്യായീകരിച്ച് നടൻ സന്തോഷ് പണ്ഡിറ്റ്. പലപ്പോഴും പല കാര്യങ്ങളിലും...\nഎന്റെ പേര് അമിതാഭ് ബച്ചന്’,എന്താണ് ബച്ചന് ജി താങ്കളെഅറിയാത്തവരുണ്ടോ? ഗുഡ് നൈറ്റ് മോഹന്റെ ചോദ്യത്തിന് അമിതാഭ് ബച്ചൻ നൽകിയ മറുപടി വൈറൽ


അവധി ആഘോഷിക്കാൻ ആലപ്പുഴയിൽ എത്തി അവിടെ സർക്കാർ ആശുപത്രിയിൽ ഉണ്ടായ അനുഭവം കുറിപ്പ് | HEALTH NEWS TV\nഅവധി ആഘോഷിക്കാൻ ആലപ്പുഴയിൽ എത്തി അവിടെ സർക്കാർ ആശുപത്രിയിൽ ഉണ്ടായ അനുഭവം കുറിപ്പ്\nകേരളത്തിലെ ഒരു സർക്കാർ ആശുപത്രിയെ കുറിച്ച് ബംഗളുരുവിൽ ഉള്ള വ്യവസായിയുടെ ഫെയിസ്ബുക്ക് പോസ്റ്റ് വൈറൽ ആകുന്നു . അവധി ചെലവഴിക്കാനായി കേരളത്തിലെത്തിയ തനിക്ക് ഒരു സര്‍ക്കാര് ആശുപത്രിയിലുണ്ടായ അനുഭവമാണ് ബാലാജി വിശ്വനാഥ് എന്ന വ്യവസായി ഫെയ്‌സ്ബുക്കിലെഴുതിയിരിക്കുന്നത്. ഇന്‍വെന്റോ റോബോട്ടിക്‌സ് എന്ന കമ്പനിയുടെ സി.ഇ.ഒ ആണ് ബാലാജി വിശ്വനാഥന്\nബാലാജി വിശ്വനാഥിന്റെ ഫെയ്‌സ്ബുക്ക് കുറിപ്പ് ഇങ്ങനെ:രണ്ടാഴ്ച മുന്‍പ് അവധി ആഘോഷിക്കാനായി ഞാനും കുടുംബവും ആലപ്പുഴയിലായിരുന്നു ഉണ്ടായിരുന്നത്. അവിടത്തെ പൊതുജനാരോഗ്യ സംരക്ഷണ സമ്പ്രദായ രീതി കണ്ട് ഞാന് അത്ഭുതപ്പെട്ടുപോയി. ആലപ്പുഴ ബീച്ചില് വെച്ച് എന്റെ മകന് ചെറിയൊരു ആക്‌സിഡന്റ് ഉണ്ടായി. ഞാന് ആകെ പരിഭ്രാന്തനായി. അവനേയും കൊണ്ട് സമീപത്തെ ഒരു സര്‍ക്കാര് ആശുപത്രിയിലേക്ക് പോയി. എന്റെ ഓര്‍മയില് ഞാന് ആദ്യമായാണ് അന്ന് ഒരു സര്‍ക്കാര് ആശുപത്രിയില് പോവുന്നത്.\n30 സെക്കന്റുകള്‍ക്കുള്ളില് റിസപ്ക്ഷനിലെ പ്രവേശന നടപടികള് പൂര്‍ത്തിയായി. ഐ.ഡി കാര്‍ഡ് പോലും കാണിക്കേണ്ടി വന്നില്ല. അടുത്ത 30 സെക്കന്റിനുള്ളില് എമര്‍ജന്‍സി റൂമിലെ ഡോക്ടറെത്തി മകനെ പരിശോധിച്ചു. പരിക്ക് സാരമായതല്ലെന്ന് അറിയിച്ചു. രണ്ട് മിനുട്ടിനുള്ളില് പരിക്കിന് പ്രാഥമിക ശുശ്രൂഷ നല്‍കി. അടുത്ത അഞ്ച് മിനുട്ടിനുള്ളില് ഡ്യൂട്ടി ഡോക്ടറെത്തി എക്‌സറേ ആവശ്യപ്പെട്ടു.\nഅതിരാവിലെ ആയതിനാല് എക്‌സ്‌റേ ടെക്‌നീഷ്യനെ വിളിച്ചെഴുന്നേല്‍പ്പിക്കേണ്ടി വന്നെങ്കിലും രണ്ട് മിനുട്ടിനുള്ളില് അതും പൂര്‍ത്തിയായി. ഒടിവുകള് ഇല്ലെന്നും ഓര്‍ത്തോ ഡിപ്പാര്‍ട്ട്‌മെന്റില് കാണിക്കാനും നിര്‍ദേശിച്ച് ഡോക്ടര് ഞങ്ങളെ മടക്കി. വീട്ടിലേക്കെത്തിയ ഞങ്ങള് അല്‍പ നേരത്തിനു ശേഷം ആശുപത്രിയിലേക്ക് തിരിച്ചെത്തി ഓര്‍ത്തോ ഡിപ്പാര്‍ട്ട്‌മെന്റിലെ ഡോക്ടറെ കണ്ടു. പിന്നീട് അഞ്ച് മിനുട്ടിനുള്ളില് മറ്റൊരു ഡ്യൂട്ടി ഡോക്ടറെത്തി ബാന്‍ഡേജ് മാറ്റി പ്രിസ്‌ക്രിപ്ഷന് തന്നു. മുടക്കമില്ലാതെ ഞങ്ങള് അവധി ചെലവഴിച്ചു മടങ്ങി.\nആകെ ചെലവായത് 20 മിനുട്ടും പൂജ്യം രൂപയും. അവിടെ ഞങ്ങള്‍ക്ക് അറിയുന്ന ആള്‍ക്കാരില്ല, സ്വാധീനമില്ല, പണമില്ല, ഭാഷ പോലും അറിയില്ല. ഇതുപോലൊരു സംവിധാനം ലോകത്ത് മറ്റെവിടേയും ഞാന് കണ്ടിട്ടില്ല.\nഒരു പകര്‍ച്ചവ്യാധിക്ക് മുന്‍പിലും ഇന്ത്യ ഇതുവരെ അടിയറവ് പറഞ്ഞിട്ടില്ല. ചിക്കന്‍പോക്‌സ്, പ്ലേഗ്, പോളിയോ, എച്ച്.ഐ.വി തുടങ്ങിയ രോഗങ്ങളോടെല്ലാം നമ്മള് ധീരതയും കാര്യക്ഷമതയും കൊണ്ട് പോരാടി, അതുകൊണ്ട് കൊറോണ ബ്രോ, ഐ ഫീല് സോറി ഫോര് യു മാന്.ബാലാജി വിശ്വനാഥന് ഫെയ്‌സ്ബുക്കില് പോസ്റ്റ് ചെയെ്ത കുറിപ്പ് വലിയ ശ്രദ്ധ നേടിയിട്ടുണ്ട്. സമാനമായ അനുഭവങ്ങള് പലരും പോസ്റ്റിനു താഴെ പങ്കുവെച്ചിട്ടുണ്ട്.ഏഴായിരത്തിൽ പരം ലൈക്കും ആയിരക്കണക്കിന് കമെന്റുകളും പോസ്റ്റിൽ കാണാം\nPrevious articleതമാശക്ക് എടുത്ത ഒരു ഫോട്ടോയിൽ നിന്നും കുഞ്ഞിന്റെ കണ്ണിലെ ആ വില്ലനെ ഞങ്ങൾ കണ്ടെത്തി ഇടതു കണ്ണിൽ കുറിപ്പ്\nNext articleഎലിപ്പനി എല്ലാ അവയവങ്ങളെയും തകർത്തെറിഞ്ഞ, സ്വയം ശരീരത്തിൽ ഓക്സിജൻ്റെ അളവ് നിലനിർത്താൻ കഴിയാത്ത ഒരാൾ ഡോക്ടറുടെ കുറിപ്പ്


ആശങ്കയായി കോവിഡ് മരണനിരക്ക്: സംസ്ഥാനത്ത് രണ്ടാഴ്ചക്കിടെ മരിച്ചത് 1500 പേർ; അടുത്ത മൂന്നാഴ്ച നിർണായകമെന്ന് ആരോഗ്യവകുപ്പ് • Rounds Time Malayalam\nSun, 13 Jun 2021 23:40:47 +0530\nHome Health & Fitness covid19 ആശങ്കയായി കോവിഡ് മരണനിരക്ക്: സംസ്ഥാനത്ത് രണ്ടാഴ്ചക്കിടെ മരിച്ചത് 1500 പേർ; അടുത്ത മൂന്നാഴ്ച നിർണായകമെന്ന് ആരോഗ്യവകുപ്പ്\nആശങ്കയായി കോവിഡ് മരണനിരക്ക്: സംസ്ഥാനത്ത് രണ്ടാഴ്ചക്കിടെ മരിച്ചത് 1500 പേർ; അടുത്ത മൂന്നാഴ്ച നിർണായകമെന്ന് ആരോഗ്യവകുപ്പ്\nസംസ്ഥാനത്ത് ആശങ്കയായി കോവിഡ് മരണ നിരക്ക് കുത്തനെ ഉയരുന്നു. രണ്ടാഴ്ചക്കിടെ 1501 പേരാണ് കൊവിഡ് ബാധിച്ച് മരിച്ചത്. രോഗവ്യാപനത്തിന്റെ തോത് കുറഞ്ഞെങ്കിലും വരുന്ന മൂന്നാഴ്ച സംസ്ഥാനത്തിന് ഏറെ നിര്‍ണായകമാണെന്നാണ് ആരോഗ്യ വകുപ്പിന്റെ മുന്നറിയിപ്പ്.\nട്രിപ്പിള് ലോക്ക് ഡൗണ് തുടരുന്ന മലപ്പുറം ജില്ലയില് കൊവിഡ് രോഗികളെ താമസിപ്പിക്കുന്നതിനടക്കം കൂടുതല് സൗകര്യങ്ങള് ഏര്‍പ്പെടുത്താനാണ് സര്‍ക്കാര് തീരുമാനം. ടെസ്റ്റ് പോസിറ്റിവിറ്റി നിരക്ക് ഉയര്‍ന്ന് നില്‍ക്കുന്ന തിരുവനന്തപുരം, പാലക്കാട് എന്നീ ജില്ലകള് കേന്ദ്രീകരിച്ച് നിയന്ത്രണങ്ങള് കടുപ്പിക്കാനും സാധ്യതയുണ്ട്.\nPrevious articleസംസ്ഥാനത്ത് ഇന്ധന വിലയിൽ ഇന്നും വർധനവ്: പെട്രോളിന് 23 പൈസയും ഡീസലിന് 27 പൈസയുമാണ് കൂട്ടിയത്\nNext articleവാക്‌സിൻ ക്ഷാമത്തിന് താല്‍ക്കാലിക പരിഹാരം: കേന്ദ്രം അനുവദിച്ച മൂന്നരലക്ഷം ഡോസ് കോവിഷീല്‍ഡ് വാക്‌സിൻ കൂടി തിരുവനന്തപുരത്ത് എത്തി\nബീഹാർ തെരഞ്ഞെടുപ്പ്: രണ്ടാംഘട്ടത്തിൽ 53.51% പോളിങ്\nതിരുവമ്പാടി ഏകാദശി: വിളക്കാചാരത്തിന് നാളെ തുടക്കം: സംഗീതോത്സവം ഈ വർഷം ഇല്ല, ചടങ്ങ് മാത്രം\nവാഴവിഭവങ്ങളടങ്ങിയ പോഷകാഹാരക്കിറ്റുകൾ നൽകി കണ്ണാറ വാഴ ഗവേഷണ കേന്ദ്രം\nനടന് ഉണ്ണികൃഷ്ണന് നമ്പൂതിരി (98) അന്തരിച്ചു; വിടവാങ്ങിയത് മലയാള സിനിമയുടെ മുത്തച്ഛൻ, വിശ്വാസവും കമ്മ്യുണിസവും...\nമുഖ്യമന്ത്രിയുടെ ദുരിതാശ്വാസ നിധിയിലേക്ക് ബി.എസ്.എഫ് സേനാംഗങ്ങൾ 1.13 ലക്ഷം നൽകി


നിയന്ത്രിത സ്ഫോടനങ്ങളിലൂടെ രാജ്യത്ത് പൊളിച്ച് മാറ്റുന്ന ഏറ്റവും ഉയര്‍ന്ന കെട്ടിടങ്ങളാവും മരടിലേത്\n16 Sep, 2019 at 02:43 AM\nമരടിലെ ഫ്ലാറ്റുകള് പൊളിക്കുന്നതിന് നിരവധി പ്രതിസന്ധികളാണ് കാത്തിരിക്കുന്നത്. നിയന്ത്രിത സ്ഫോടനങ്ങളിലൂടെ രാജ്യത്ത് പൊളിച്ച് മാറ്റുന്ന ഏറ്റവും ഉയര്‍ന്ന കെട്ടിടങ്ങളാവും മരടിലേത്. രാജ്യത്ത് ഇത്രയും ഉയര്‍ന്ന കെട്ടിടങ്ങള് പൊളിച്ച് മുന്‍പരിചയമുള്ള കമ്പനികളില്ല എന്നതും പ്രതിസന്ധിയാണ്.\nമരടിലെ ഫ്ലാറ്റുകളുടെ ശരാശരി ഉയരം 56 മീറ്ററാണ്. ചെന്നൈയിലെ 35 മീറ്റര് ഉയരമുള്ള കെട്ടിടമാണ് ഇന്ത്യയില് നിയന്ത്രിത സ്ഫോടനം വഴി പൊളിച്ചു മാറ്റിയ കെട്ടിടങ്ങളില് ഏറ്റവും വലുത്. മരടിലെ ഫ്ലാറ്റുകളില് ഹോളിഫെയ്ത്ത് ആണ് ഏറ്റവും ഉയരം കൂടിയത്. പാര്‍ക്കിങ് അടക്കം 20 നിലകള്. ജെയിന്,ആല്‍ഫ സെറീന്, ഗോള്‍ഡന് കായലോരം എന്നിവ 17 നിലകളിലുമാണ് പണിതുയര്‍ത്തിയിരിക്കുന്നത്. പൊളിച്ചുമാറ്റുന്ന കെട്ടിടത്തിന്റെ 560 മീറ്റര് പരിധിയിലുള്ള കെട്ടിടങ്ങളെ പ്രകമ്പനം ബാധിക്കും. ഇത് കെട്ടിടങ്ങളില് ഗുരുതരമായ കേടുപാടുകള് സംഭവിക്കാന് കാരണമാക്കും. 500 മീറ്റര് പരിധിയിലുള്ളത് നിരവധി ബഹുനിലമന്ദിരങ്ങളാണ്.\nഏറ്റവും ഉയരമുള്ള ഫ്ലാറ്റായ ഹോളി ഫെയ്ത്തും കുണ്ടന്നൂര് പാലവും തമ്മിലുള്ള ദൂരം നൂറ് മീറ്ററില് താഴെ. പൊളിച്ചുമാറ്റിയാല് ഉണ്ടാവുന്ന പൊടിയുടെ അളവ് കണക്കാന് കഴിയില്ല. സമീപത്തെ സ്കൂളുകളുടെയും ആശുപത്രികളുടെയും പ്രവര്‍ത്തനത്തെയടക്കം ഇത് ബാധിക്കും. നേവല് ബേസില്‍നിന്നുള്ള ഓപ്പറേഷനുകള് താല്‍ക്കാലികമായെങ്കിലും നിര്‍ത്തിവെക്കേണ്ടി വരും. 36000 ടണ് അവശിഷ്ടങ്ങള് ഉണ്ടാവുമെന്നാണ് വിലയിരുത്തല്. സ്ഥലം കണ്ടെത്തിയാലും അവിടേക്ക് മാലിന്യം എത്തിക്കാന് റോഡ് മാര്‍ഗത്തെ ആശ്രയിച്ചാല് ദിവസങ്ങളോളം നഗരത്തിലെ ഗതാഗതം സ്തംഭിക്കും.


വനംമന്ത്രി എ.കെ.ശശീന്ദ്രന് 'വീരപ്പന്' അവാര്‍ഡ്; പുരസ്കാരം നല്‍കിയത് പഴയ 'സഹപ്രവർത്തകർ' | Nationalist Congress Kerala demands resignation of Forest Minister AK Saseendran – News18 Malayalam\nവനംമന്ത്രി എ.കെ.ശശീന്ദ്രന് 'വീരപ്പന്' അവാര്‍ഡ്; പുരസ്കാരം നല്‍കിയത് പഴയ 'സഹപ്രവർത്തകർ'\nമന്ത്രി എ കെ ശശീന്ദ്രൻ രാജിവെക്കണമെന്ന് ആവശ്യപ്പെട്ടായിരുന്നു നാഷണലിസ്റ്റ് കോൺഗ്രസ് കേരളയുടെ പ്രവർത്തകർ പ്രതിഷേധം സംഘടിപ്പിച്ചത്.\nവനം മന്ത്രി എ.കെ.ശശീന്ദ്രന് രാജിവെയ്ക്കണമെന്ന് ആവശ്യപ്പെട്ട് നാഷണലിസ്റ്റ് കോണ്‍ഗ്രസ് കേരള എറണാകുളം ജില്ലാ കമ്മിറ്റിയുടെ നേതൃത്വത്തില് പാലാരിവട്ടത്തെ ഡിവിഷണല് ഫോറസ്റ്റ് ഓഫീസിന് മുന്നില് നടന്ന പ്രതിഷേധ ധര്‍ണ\nLast Updated : June 16, 2021, 12:40 IST\nകൊച്ചി: വയനാട് മുട്ടില് മരംമുറി വിവാദത്തില് ആരോപണ വിധേയനായ വനം മന്ത്രി എ.കെ.ശശീന്ദ്രന് രാജിവെയ്ക്കണമെന്ന് ആവശ്യപ്പെട്ട് നാഷണലിസ്റ്റ് കോണ്‍ഗ്രസ് കേരള എറണാകുളം ജില്ലാ കമ്മിറ്റിയുടെ നേതൃത്വത്തില് പാലാരിവട്ടത്തെ ഡിവിഷണല് ഫോറസ്റ്റ് ഓഫീസിന് മുന്നില് പ്രതിഷേധ ധര്‍ണ സംഘടിപ്പിച്ചു. കോടിക്കണക്കിന് രൂപയുടെ വനംകൊള്ളയേക്കുറിച്ച് ജുഡീഷ്യല് അന്വേഷണം നടത്തുക, റവന്യൂ-വനംവകുപ്പ് മന്ത്രിമാര് രാജിവെയ്ക്കുക, കേസില് മന്ത്രിമാരുടെയും ഉദ്യോഗസ്ഥരുടെയും പങ്കുകള് അന്വേഷിയ്ക്കുക തുടങ്ങിയ ആവശ്യങ്ങളുന്നയിച്ചായിരുന്നു സമരം.\nചടങ്ങില് സംസ്ഥാനത്തെ മികച്ച അഴിമതി മന്ത്രിയ്ക്കുള്ള വീരപ്പന് അവാര്‍ഡ് മന്ത്രിയ്ക്ക് നല്‍കി. എ.കെ.ശശീന്ദ്രന്റെ മുഖംമൂടിയണിഞ്ഞ എന്.സി.വൈ.കെ പ്രവര്‍ത്തകനാണ് പുരസ്‌കാരം ഏറ്റുവാങ്ങിയത്. സംസ്ഥാന ജനറല് സെക്രട്ടറി പ്രദീപ് പാറപ്പുറം പ്രതിഷേധം ഉദ്ഘാടനം ചെയ്തു. മന്ത്രി സ്ഥാനം ഏറ്റെടുത്തിന് തൊട്ടുപിന്നാലെ മന്ത്രി എ.കെ.ശശീന്ദ്രന് കോഴിക്കോട് ഗസ്റ്റ് ഹൗസില് മരമമുറി കേസിലെ പ്രതികളായ മാംഗോ ഫോണ് ഉടമകളുമായി നടത്തിയ രഹസ്യ ചര്‍ച്ചകളുടെ വിശദാംശങ്ങള് പുറത്തുവിടണമെന്ന് അദ്ദേഹം ആവശ്യപ്പെട്ടു. ജില്ലാ പ്രസിഡന്റ് അല്‍ത്താഫ് സലിം അധ്യക്ഷത വഹിച്ചു. എ കെ ശശീന്ദ്രന്റെ എൻസിപിയിൽ നിന്ന് പുറത്തുവന്ന് മാണി സി കാപ്പന്റെ നേതൃത്വത്തില് രൂപീകരിച്ച പാർട്ടിയാണ് നാഷണലിസ്റ്റ് കോണ്‍ഗ്രസ് കേരള.\nഅതേസമയം, മരംമുറി കേസില് പ്രതികള് നല്‍കിയ മുന്‍കൂര് ജാമ്യഹര്‍ജി ഹൈക്കോടതി നാളെ പരിഗണിയ്ക്കും. മരംമുറിയില് നിലവിലെടുത്തിരിയ്ക്കുന്ന കേസുകള് നിലനില്‍ക്കില്ലെന്ന് പ്രതികള് കോടതിയില് വാദിച്ചിരുന്നു. രാഷ്ട്രീയ, മാധ്യമ വേട്ടയാടലാണ് ഇപ്പോള് നടക്കുന്നതെന്ന് പ്രതികള് കോടതിയെ അറിയിച്ചു. എപ്പോള് വേണമെങ്കിലും തങ്ങളെ അറസ്റ്റ് ചെയ്യാം. അതിനാല് മുന്‍കൂര് ജാമ്യഹര്‍ജി അടിയന്തരമായി പരിഗണിക്കണമെന്നും പ്രതികള് കോടതിയോട് ആവശ്യപ്പെട്ടു. പ്രതികള്‍ക്ക് എതിരെ 39 കേസുകളാണ് നിലവില് ഉള്ളതെന്ന് സര്‍ക്കാരും കോടതിയെ അറിയിച്ചു. ഹര്‍ജികള് ഒരുമിച്ച് പരിഗണിക്കണം എന്നും ഡയറക്ടര് ജനറല് ഓഫ് പ്രോസിക്യൂഷന് കോടതിയോട് ആവശ്യപ്പെട്ടു.\nപ്രതികളായ ആന്റോ അഗസ്റ്റിന്, ജോസുകുട്ടി അഗസ്റ്റിന്, റോജി അഗസ്റ്റിന് എന്നിവരാണ് മുന്‍കൂര് ജാമ്യമാവശ്യപ്പെട്ട് ഹൈക്കോടതിയെ സമീപിച്ചത്. വനം വകുപ്പ് ഉദ്യോഗസ്ഥരില് നിന്നും അനുമതി വാങ്ങിയതിന് ശേഷമാണ് മരം മുറിച്ചത്. വിവരങ്ങള് റവന്യു ഉദ്യോഗസ്ഥരെയും കല്‍പ്പറ്റ കോടതിയെയും അറിയിച്ചിരുന്നതാണെന്നും ഹര്‍ജിയില് പറയുന്നു. വില്ലേജ് ഓഫീസറുടെ അനുമതിയും ലഭിച്ചിരുന്നതായും ജാമ്യാപേക്ഷയില് പറയുന്നുണ്ട്. ഈ സാഹചര്യത്തില് മേപ്പാടി ഫോറസ്റ്റ് റേഞ്ച് ഓഫീസര് നല്‍കിയ റിപ്പോര്‍ട്ടിന്റെ അടിപ്പാനത്തിലുള്ള വകുപ്പുകള് നിലനില്‍ക്കില്ലെന്നാണ് ഹര്‍ജിക്കാര് വാദിക്കുന്നത്. കേസില് അന്വേഷണം സ്റ്റേ ചെയ്യണമെന്ന പ്രതികളുടെ ആവശ്യം നേരത്തെ ഹൈക്കോടതി തള്ളിയിരുന്നു.\nവിഷയത്തില് സര്‍ക്കാരിനെതിരെ പ്രക്ഷോഭം ശക്തമാക്കാന് പ്രതിപക്ഷം തീരുമാനിച്ചിരുന്നു. പ്രതിപക്ഷ നേതാവ് വി.ഡി.സതീശന്റെ നേതൃത്വത്തിലുള്ള യു.ഡി.എഫ് സംഘം നാളെ മരംമുറി നടന്ന പ്രദേശങ്ങള് സന്ദര്‍ശിയ്ക്കും. സി.പി.ജോണ്, അനൂപ് ജേക്കബ്, ജി.ദേവരാജന്, എന്.കെ.പ്രേമചന്ദ്രന് അടക്കമുള്ള നേതാക്കളും ജില്ലയില് നിന്നുള്ള എം.എല്.എമാരും സംഘത്തിലുണ്ടാവും.\nമരംമുറിയുമായി ബന്ധപ്പെട്ട് വിവാദങ്ങൾ കൊഴുക്കുന്നതിനിടെ വിശദീകരണവുമായി സി.പി.ഐ സംസ്ഥാന സെക്രട്ടറി കാനം രാജേന്ദ്രൻ രംഗത്തെത്തിയിരുന്നു. മരം മുറി വിവാദവുമായി ബന്ധപ്പെട്ട് റവന്യു പ്രിൻസിപ്പൽ സെക്രട്ടറിയുടെ ഉത്തരവിൽ ഒരു വീഴ്ചയും ഇല്ലെന്ന് കാനം പറഞ്ഞു. 2016 ൽ തുടങ്ങിയ ചര്‍ച്ചയുടെ തുടര്‍ച്ചയായാണ് ഉത്തരവ് ഇറങ്ങിയത്. പത്ത് സര്‍വകക്ഷിയോഗങ്ങൾ ഇതുസംബന്ധിച്ച് നടന്നിട്ടുണ്ട്. അതിൽ ഏഴെണ്ണം മുഖ്യമന്ത്രിയുടെ അധ്യക്ഷതയിലാണ് നടന്നതും. കര്‍ഷകര് അടക്കമുള്ളവരുടെ പ്രശ്നങ്ങൾ പരിഹരിക്കുന്നതിനാണ് പ്രാധാന്യം നൽകിയത്. അതനുസരിച്ച് ഉണ്ടായ രാഷ്ട്രീയ തീരുമാനം ആണ് റവന്യു പ്രിൻസിപ്പൽ സെക്രട്ടറി പുറത്തിറക്കിയ ഉത്തരവെന്നും കാനം വ്യക്തമാക്കി.\nFirst published: June 16, 2021, 12:40 IST\nminister ak saseendranMuttil caseMuttil Tree fellingMuttil Tree Row


അമ്പുകളേറ്റു മുറിഞ്ഞവൻ; ഗദപ്രഹരത്തിൽ മരിച്ചവൻ | Lifeday: Catholic Online News Malayalam\nHome Articles അമ്പുകളേറ്റു മുറിഞ്ഞവൻ; ഗദപ്രഹരത്തിൽ മരിച്ചവൻ\nസൈന്യത്തിൽ ചേരുവാൻ ആ യുവാവിന് ഒട്ടും താല്‍പര്യമില്ലായിരുന്നു. എന്നാൽ, ക്രൈസ്തവ വിശ്വാസികളായ സൈനികർ ബാഹ്യപ്രേരണകൾക്കു വഴങ്ങി വിശ്വാസം ഉപേക്ഷിക്കുവാൻ ഒരുമ്പെടുന്നു എന്നു കണ്ടപ്പോൾ എങ്ങനെയെങ്കിലും അവർക്ക് വിശ്വാസം പകർന്നുകൊടുക്കണമെന്ന് അയാൾ തീരുമാനിക്കുകയായിരുന്നു.\nഅങ്ങനെ അദ്ദേഹവും സൈനികനായി. അദ്ദേഹത്തിന്റെ സാമീപ്യം സൈനികർക്കെല്ലാം ഏറെ പ്രചോദനമായിരുന്നു. വിശ്വാസം ഉപേക്ഷിക്കാൻ തീരുമാനിച്ച യുവസൈനികരായ മാർക്കസും മാർസെലിനും ക്രിസ്തുവിനുവേണ്ടി പ്രാണൻ വെടിയാൻ വരെ സന്നദ്ധത പ്രകടിപ്പിച്ചു.\nസൈനികർക്കിടയിലെ പ്രാർത്ഥനാകൂട്ടായ്മകളെക്കുറിച്ച് ചക്രവർത്തി അറിഞ്ഞു. ക്രിസ്തുമത വിശ്വാസത്തിന് എതിരായ അദ്ദേഹം രോഷാകുലനായി. സൈനികരിൽ ചിലരെ ക്രൂരമായി വധിച്ചു. ഇതിനിടയിലാണ് അവർക്ക് പ്രചോദനം പകർന്നുനൽകുന്നത് തന്റെ ഏറ്റവും വിശ്വസ്തനായ സൈനികനാണെന്ന വിവരം ചക്രവർത്തി അറിയുന്നത്. അദ്ദേഹത്തെ രാജ്യദ്രോഹക്കുറ്റം ചുമത്തി അമ്പെയ്തു കൊല്ലുവാനായിരുന്നു ചക്രവർത്തിയുടെ കല്ലേൽ പിളർക്കുന്ന കല്പന.\nശരവർഷത്തിൽ ധമനികളിൽ നിന്ന് രക്തം കുതിച്ചൊഴുകിയപ്പോൾ അദ്ദേഹം ക്രിസ്തുവിനെ മഹത്വപ്പെടുത്തി. അദ്ദേഹം മരിച്ചെന്ന് ഉറപ്പു വരുത്തി പീഡിതർ പിൻവാങ്ങി. ചേതനയറ്റ ശരീരം സംസ്ക്കരിക്കാൻ വന്നത് ഐറിൻ എന്ന വിധവയായിരുന്നു. അവളാണ് തിരിച്ചറിഞ്ഞത്, അമ്പുകളേറ്റ ആ ഉടലിൽ പ്രാണൻ അവശേഷിക്കുന്നുണ്ടെന്ന്. ക്രിസ്തുവിന്റെ വിശ്വസ്ത പടയാളിയെ അവൾ സ്നേഹാദരവുകളോടെ ശുശ്രൂഷിച്ചു.\nഇരുകാലിൽ നിലയുറപ്പിക്കാൻ ശക്തി ലഭിച്ചപ്പോൾ ചക്രവർത്തി കടന്നുപോകുന്ന വഴിയിൽ അദ്ദേഹം വിലങ്ങനെ നിന്ന് വിളിച്ചു പറഞ്ഞു: “അല്ലയോ ചക്രവർത്തി, എനിക്ക് നിങ്ങളെ ഭയമില്ല. ഞാൻ ഭയക്കുന്നത് എന്നെ സ്നേഹിക്കുന്ന ക്രിസ്തുവിനെ മാത്രമാണ്. നിങ്ങൾ മാനസാന്തരപ്പെട്ട് അവന്റെ വഴിയേ സഞ്ചരിക്കൂ…”\nരോഷാകുലനായ ചക്രവർത്തി അദ്ദേഹത്തെ ഗദ കൊണ്ട് അടിച്ചുകൊല്ലാൻ ആജ്ഞാപിച്ചു. ക്രിസ്തുവിനെ മഹത്വപ്പെടുത്തിക്കൊണ്ട് ചോരയിൽ കുതിർന്ന് അദ്ദേഹം പ്രാണൻ വെടിഞ്ഞു. മരണപ്പെട്ട് ഏതാനും നിമിഷങ്ങൾക്കുള്ളിൽ ലൂസീന എന്ന സ്ത്രീയ്ക്ക് അദ്ദേഹം പ്രത്യക്ഷപ്പെട്ടു. തന്റെ ശരീരം ഉപേക്ഷിക്കപ്പെട്ട സ്ഥലം വെളിപ്പെടുത്തിക്കൊടുത്തു. ഏറെ ഭവ്യതയോടെ അവൾ ആ ശരീരം സംസ്ക്കരിച്ചു.\nഡയോക്ലീഷ്യൻ ചക്രവർത്തി നിഷ്ക്കരുണം കൊന്നിട്ടും ഇന്നും ജീവിക്കുന്ന പുണ്യാത്മാവാണ് വി. സെബസ്ത്യാനോസ്. “ശരീരത്തെ കൊല്ലുകയും ആത്മാവിനെ കൊല്ലാന് കഴിവില്ലാതിരിക്കുകയും ചെയ്യുന്നവരെ നിങ്ങള് ഭയപ്പെടേണ്ടാ. മറിച്ച്, ആത്മാവിനെയും ശരീരത്തെയും നരകത്തിന് ഇരയാക്കാന് കഴിയുന്നവനെ ഭയപ്പെടുവിന്” (മത്തായി 10:28) എന്ന ക്രിസ്തുമൊഴികൾക്ക് ജീവൻ നൽകിയ പുണ്യാത്മാവാണ് വി. സെബസത്യാനോസ്.\nആ വിശുദ്ധന്റെ തിരുനാൾ ആഘോഷിക്കുമ്പോൾ ക്രിസ്തുവിലുള്ള വിശ്വാസത്തിൽ എത്രമാത്രം നമ്മൾ ആഴപ്പെട്ടു എന്ന് ചിന്തിക്കുന്നത് ഉചിതമാണ്. വി. സെബസ്ത്യാനോസിന്റെ തിരുനാൾ മംഗളങ്ങൾ!


വൈദ്യുതത്തൂണിൽ ചായം പൂശിയാൽ ഇനി പണികിട്ടും\nHomeKSEBവൈദ്യുതത്തൂണിൽ ചായം പൂശിയാൽ ഇനി പണികിട്ടും\nതിരുവനന്തപുരം: വൈദ്യുതത്തൂണിൽ പെയിന്റടിച്ച് പരസ്യമെഴുതുന്നവർക്കെതിരേ നടപടിയുമായി പോലീസും വൈദ്യുതിവകുപ്പും. കേരള പോലീസ് ആക്ട് 120-പ്രകാരം എഴുതുന്നവർക്കെതിരേ കേസെടുക്കാനും 5000- രൂപ വരെ പിഴയീടാക്കാനുമാണ് നീക്കം.\nസംസ്ഥാനത്തിന്റെ വിവിധഭാഗങ്ങളിൽ വൈദ്യുതത്തൂണുകളിൽ കയറുന്നതിനിടയിൽ വഴുതിവീണ് ലൈൻമാൻമാർക്ക് അപകടം പറ്റുന്നത് വ്യാപകമായതോടെയാണ് നടപടി. ഇതുസംബന്ധിച്ച് വൈദ്യുതി ബോർഡിന്റെ പരാതിപ്രകാരം സംസ്ഥാന സേഫ്റ്റി കമ്മിഷൻ കർശന നടപടിക്ക് ശുപാർശ ചെയ്തിരുന്നു. വൈദ്യുതത്തൂണുകളിൽ പെയിന്റടിച്ച് പരസ്യമോ രാഷ്ട്രീയപ്പാർട്ടികളുടെ ചിഹ്നമോ പരിപാടികളോ എഴുതുന്നവർക്കെതിരേ നടപടിയെടുക്കണമെന്ന് വൈദ്യുതിബോർഡ് പോലീസിനോടും ആവശ്യപ്പെട്ടിരുന്നു. ഇത്തരം കാലുകൾ കണ്ടെത്തി അവയുടെ ചിത്രവും വീഡിയോയും ശേഖരിച്ചശേഷമാണ് നടപടിയെടുക്കുക.\nസ്ഥാപനങ്ങളുടെയാണെങ്കിൽ ഉടമക്കെതിരേയും പാർട്ടികളുടെയാണെങ്കിൽ ആ സ്ഥലത്തെ പ്രാദേശിക നേതാക്കൾക്കെതിരേയുമാണ് നടപടിയുണ്ടാവുക. നേരത്തെ ഒരാൾപ്പൊക്കത്തിൽ മാത്രമായിരുന്നു പെയിന്റടിച്ചിരുന്നതെങ്കിൽ ഇപ്പോൾ വൈദ്യുതത്തൂണിന്റെ പകുതിയോളം ഉയരത്തിൽ പെയിന്റടിച്ച് പരസ്യമെഴുതുന്ന രീതിയിലേക്ക് കാര്യങ്ങൾ വളർന്നതായി വൈദ്യുതി വകുപ്പുദ്യോഗസ്ഥർ പറയുന്നു. താഴെമാത്രമാണെങ്കിൽ വീണാലും അത്രവലിയ അപകടം സംഭവിച്ചിരുന്നില്ല. ഇതാണ് നടപടി കർശനമാക്കാൻ കാരണം. ഇതുസംബന്ധിച്ച് രാഷ്ട്രീയപ്പാർട്ടികൾക്ക് നോട്ടീസ് നൽകാനുള്ള നടപടികൾ പോലീസ് ആരംഭിച്ചുകഴിഞ്ഞു


ബൊളീവിയന് വിപ്ലവത്തിന്റെ അനുഭവങ്ങള്\nസാമൂഹിക വിപ്ലവ പ്രസ്ഥാനങ്ങളുടെ സാര്‍വ്വലൗകിക പ്രതീകമായ ചെ ഗുവാര ലോകം കണ്ടതില് വച്ച് ഏറ്റവും ശക്തരായ വിപ്ലവകാരികളിലൊരാളായിരുന്നു. ക്യൂബന് വിപ്ലവത്തിന്റെ പ്രധാനികളില് ഒരാളായ ചെ ഗുവാര പിന്നീട് ലോകമെമ്പാടുമുള്ള വിപ്ലവങ്ങളുടെയും പോരാട്ടങ്ങളുടെയും പ്രതീകമായി മാറുകയായിരുന്നു. ലാറ്റിനമേരിക്കന് രാജ്യങ്ങളിലെ ക്യാപിറ്റലിസ്റ്റ് ചൂഷണത്തില്‍നിന്ന് ജനതയെ മോചിപ്പിക്കുക എന്ന ലക്ഷ്യത്തോടെയാണ് വൈദ്യശാസ്ത്ര വിദ്യാര്‍ത്ഥിയായിരുന്ന ഏണെസ്‌റ്റോ ചെ ഗുവാര വിപ്ലവ പ്രസ്ഥാനത്തിലേക്ക് തിരിഞ്ഞത്.\nഗറില്ലാ യുദ്ധതന്ത്രങ്ങളിലൂടെ വിപ്ലവം നയിച്ച ചെ ഗുവാര 1966-67 കാലഘട്ടത്തില് ബൊളീവിയയില് നടന്ന വിപ്ലവത്തിന്റെ അനുഭവങ്ങളാണ് ബൊളീവിയന് ഡയറി എന്ന കൃതിയിലൂടെ എഴുതിയത്. 1966 നവംബര്7മുതല് 1967 ഒക്ടോബര്7വരെയുള്ള ഡയറിക്കുറിപ്പുകളാണ് ഈ കൃതിയില് സമാഹരിച്ചിട്ടുള്ളത്. 1967 ഒക്ടോബറില് ബൊളീവിയന് സൈന്യം അദ്ദേഹത്തെ പിടികൂടുകയും വധിക്കുകയും ചെയ്തു.\nഗറില്ലാദിനങ്ങളില്, സഖാക്കളുടെ വിശ്രമവേളകളില്, ഡോക്ടറായ ചെ ആര്‍ക്കും പെട്ടെന്നു മനസ്സിലാക്കാന് കഴിയാത്ത കൈപ്പടയില് കുറിപ്പുകള് എഴുതിയിടുമായിരുന്നു. ആ കുറിപ്പുകളാണുക്യൂബന് വിപ്ലവത്തിന്റെ ചരിത്രമെഴുതാന് അദ്ദേഹത്തിനു സഹായകമായതു. ഉരുക്കുപോലെ ഉറച്ചതായിരുന്നു അദ്ദേഹത്തിന്റെ ഇച്ഛാശക്തി. അതുകൊണ്ടാണു. കൊളോണിയലിസത്തിന്റെ അഗ്‌നിജ്വാലയായി മാറാന് അദ്ദേഹത്തിനുകഴിഞ്ഞതും. ഒരു അസാധാരണ വ്യക്തിത്വത്തിന്റെ ഹൃദയത്തുടിപ്പുകളാണ് ഈ ഡയറി; ഒപ്പം ഗറില്ലാസമരത്തിന്റെ അനുഭവപാഠങ്ങളും. ഈ ഡയറിക്കുറിപ്പുകള് വായിക്കുമ്പോള് ലോക മനഃസാക്ഷി ആവേശം കൊള്ളുന്നു.\nചെ ഗുവാരയുടെ ജീവിതത്തിലെ അവസാന പതിനൊന്ന് മാസത്തെ ജീവിതാനുഭവങ്ങളാണ് ബൊളീവിയന് ഡയറിയില് കുറിച്ചിട്ടിരിക്കുന്നത്. ഏണെസ്‌റ്റോ ചെ ഗുവാരയുടെയും അദ്ദേഹത്തിന്റെ ഗറില്ലാ യുദ്ധവീരന്‍മാരുടെയും യാതനകളുടെയും ദുരിതങ്ങളുടെയും അനുഭവങ്ങളാണ് ഈ ഡയറിക്കുറിപ്പുകളിലുള്ളത്. അദ്ദേഹത്തിന്റെ പ്രവര്‍ത്തന രീതിയുടെയും നിശ്ചയദാര്‍ഢ്യത്തിന്റെയും തെളിവായി ഈ കൃതി കണക്കാക്കപ്പെടുന്നു.\nലോകസമത്വത്തിനും സാഹോദര്യത്തിനുമായി പോരാടാന് എക്കാലവും പ്രചോദനമേകുന്ന അനശ്വര കൃതിയാണ് ബൊളീവിയന് ഡയറി. 1968ലാണ് ബൊളീവിയന് ഡയറി ആദ്യമായി പ്രസിദ്ധീകരിച്ചത്. പ്രസിദ്ധീകൃതമായപ്പോള്‍തന്നെ ഈ കൃതി ബെസ്റ്റ്‌സെല്ലര് ആയി. ചെ ഗുവാരയുടെ പത്‌നി അലൈഡ മാര്‍ച്ച് പരിഷ്‌ക്കരിച്ച പതിപ്പ് 2001 ല് പുറത്തിറങ്ങി. പരിഷ്‌കരിക്കപ്പെട്ട കൃതിയുടെ മലയാള പരിഭാഷയാണ് ബൊളീവിയന് ഡയറി എന്ന പേരില് തന്നെ ഡി സി ബുക്‌സ് 2011ല് പ്രസിദ്ധീകരിച്ചത്. ഫിദല് കാസ്‌ട്രോയാണ് പുസ്തകത്തിന് അവതാരികയെഴുതിയിരിക്കുന്നത്.\nഓരോ ദിവസത്തെയും പ്രധാന സംഭവങ്ങള് കുറിച്ചുവെയ്ക്കുന്ന ശീലംകാരണം അദ്ദേഹത്തിന്റെ ബൊളീവിയന്‍ജീവിതത്തിലെ യാതനയും ദുരിതവും നിറഞ്ഞ വീരോചിതമ ഐതിഹാസികപോരാട്ടങ്ങളുടെ അന്ത്യനാളുകളുകളെപ്പറ്റിയുള്ള വിശദവും വിലപ്പട്ടതുമായ വിവരണങ്ങള് മനുക്ക് ലഭികച്ചിരിക്കുന്നു..അ്‌ദ്ദേഹത്തിന്റെ പ്രവര്‍ത്തനരീതിയും നിശ്ചയദാര്‍ഢ്യത്തെയും ഈ കൃതി ഒരിക്കല്‍കൂടി വെളിവാക്കുന്നു എന്ന് ഫിദല് കാസ്‌ട്രോ അവതാരികയില് കുറിച്ചിരിക്കുന്നു..!\nപരിഷ്‌കരിച്ച് പണ്ട് ചേര്‍ക്കാതെ പോയ വിവരങ്ങളും, ഇതുവരെ പ്രസിദ്ധീകരിക്കാത്ത ചിത്രങ്ങളും ചേര്‍ത്ത് പ്രസിദ്ധീകരിച്ച ബൊളീവിയന് ഡയറിയുടെ വിവര്‍ത്തനം നിര്‍വ്വഹിച്ചിരിക്കുന്നത് കെ.എം.ചന്ദ്രശര്‍മ്മയാണ്. ഇപ്പോള് പുസ്തകത്തിന്റെ അഞ്ചാമത് പതിപ്പ് പുറത്തിറങ്ങി.\nരാജേന്ദ്രന് എടത്തുംകരയ്ക്ക് പുരസ്‌കാരം\n21-ാമത് കോമണ്‍വെല്‍ത്ത് ഗെയിംസിന് ഇന്ന് തുടക്കംകുറിക്കും


'വിജയ് പോരാളി'; മകന് ഭാവിയില് രാഷ്ട്രീയത്തിലേക്ക് വരുമെന്ന് വിജയുടെ അച്ഛന് - Samakalika Malayalam\n'വിജയ് പോരാളി'; മകന് ഭാവിയില് രാഷ്ട്രീയത്തിലേക്ക് വരുമെന്ന് വിജയുടെ അച്ഛന്\nBy സമകാലിക മലയാളം ഡെസ്‌ക് | Published: 24th October 2017 03:07 PM |\nLast Updated: 24th October 2017 03:07 PM | A+A A- |\nചെന്നൈ: തന്റെ മകന് ഭാവിയില് രാഷ്ട്രീയ നേതാവായേക്കുമെന്ന് തമിഴ് നടന് വിജയുടെ അച്ഛന് എസ്.എ. ചന്ദ്രശേഖര്. വിജയ് നായകനായ മെര്‍സല് വിവാദമായ സാഹചര്യത്തിലാണ് താരം രാഷ്ട്രീയത്തില് ഇറങ്ങിയേക്കുമെന്ന സൂചന നല്‍കി സംവിധായകനും നിര്‍മാതാവുമായ ചന്ദ്രശേഖര് രംഗത്തെത്തിയത്. ബിജെപി നേതാക്കളെ ശക്തമായ ഭാഷയില് വിമര്‍ശിച്ച അദ്ദേഹം ചിത്രത്തിന് പിന്തുണ അറിയിച്ച രാഹുല് ഗാന്ധി ഉള്‍പ്പെടെയുള്ള നേതാക്കള്‍ക്ക് നന്ദി അറിയിച്ചു.\nശക്തമായ ആരോധകരുള്ള നടന്‍മാര്‍ക്ക് അവരുടെ ആരാധകരെ സാമൂഹികപ്രതിബദ്ധതയുള്ളവരാക്കി മാറ്റാന് സാധിക്കുമെന്നും ദേശിയ ചാനലിന് നല്‍കിയ അഭിമുഖത്തില് അദ്ദേഹം പറഞ്ഞു. രാഹുല് ഗാന്ധി ഉള്‍പ്പടെയുള്ള നേതാക്കള് നല്ലതിന് വേണ്ടിയാണ് നിലകൊണ്ടതെന്നും അവര് അധികാരത്തില് വരികയാണെങ്കില് ഇത്തരം പ്രവര്‍ത്തനങ്ങള് തുടരണമെന്നും ചന്ദ്രശേഖര്.\nതന്റെ മകന്റെ മതം അന്വേഷിച്ച ബിജെപി നേതാക്കള്‍ക്ക് തക്കതായ മറുപടിയും അദ്ദേഹം നല്‍കി. സ്‌കൂള് രേഖകള് പ്രകാരം എന്റെ മകന്റെ പേര് ജോസഫ് വിജയ് എന്നാണ്. ജാതിയും മതവുമില്ലാതെയാണ് മകനെ വളര്‍ത്തിയതെന്നും ഇനി ക്രിസ്ത്യാനിയാണെങ്കില് കൂടി ദേശീയ നേതാക്കള്‍ക്ക് എന്താണ് പ്രശ്‌നമെന്നും അദ്ദേഹം ചോദിച്ചു. സംസ്ഥാനത്തില് ഭരണത്തിലിരിക്കുന്ന പാര്‍ട്ടിയിലെ നേതാക്കള് അധികാരത്തെക്കുറിച്ച് അസ്വസ്ഥരാണന്നും അദ്ദേഹം ആരോപിച്ചു. രാഷ്ട്രീയക്കാര്‍ക്ക് എങ്ങനെ ഭരിക്കണമെന്നറിയില്ലെന്നും അത് പഠിക്കണമെന്ന ആഗ്രഹം അവര്‍ക്കില്ലെന്നും അദ്ദേഹം കുറ്റപ്പെടുത്തി.\nവിജയിനെ പോലുള്ള നടന്‍മാരെ പോരാളികള് എന്നാണ് ചന്ദ്രശേഖര് വിശേഷിപ്പിച്ചത്. ഇന്നത്തെ പോരാളികളാണ് നാളത്തെ നേതാക്കള്. പോരാളികള് ഒരിക്കലും അവരുടെ ജീവനെക്കുറിച്ച് ചിന്തിക്കാറില്ല. ഒരു നല്ല നടന് ജനങ്ങളെ സേവിക്കണം ഒരിക്കലും അവരുടെ സമ്പത്തിനെക്കുറിച്ച് ചിന്തിക്കരുത്. അത്തരത്തില് ഒരു നേതാവുണ്ടെങ്കില് അദ്ദേഹത്തെ പിന്തുടരാന് ഒരുക്കമാണെന്നും അദ്ദേഹം പറഞ്ഞു.\nമെര്‍സലിലെ ചില ഭാഗങ്ങള് കേന്ദ്രസര്‍ക്കാരിന് എതിരാണെന്ന് ആരോപിച്ച് സിനിമയ്ക്കതിരേ വലിയ പ്രതിഷേധമാണ് ബിജെപി അഴിച്ചുവിട്ടത്. എന്നാല് വിവാദം കത്തിപ്പടര്‍ന്നതോടെ വമ്പന് വിജയത്തിലേക്ക് നീങ്ങുകയാണ് മെര്‍സല്.


ഞായറാഴ്ച ആശുപത്രിയില് പ്രവേശിപ്പിച്ചവര് 528 - Express Herald\nഞായറാഴ്ച ആശുപത്രിയില് പ്രവേശിപ്പിച്ചവര് 528\nExpressherald — January 16, 2022 add comment\nകഴിഞ്ഞ 24 മണിക്കൂറിനിടെ 59,314 സാമ്പിളുകള് പരിശോധിച്ചു\nകേരളത്തില് 18,123 പേര്‍ക്ക് കോവിഡ്-19 സ്ഥിരീകരിച്ചു. തിരുവനന്തപുരം 3917, എറണാകുളം 3204, തൃശൂര് 1700, കോഴിക്കോട് 1643, കോട്ടയം 1377, പത്തനംതിട്ട 999, കൊല്ലം 998, പാലക്കാട് 889, മലപ്പുറം 821, ആലപ്പുഴ 715, കണ്ണൂര് 649, ഇടുക്കി 594, വയനാട് 318, കാസര്‍ഗോഡ് 299 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ ദിവസങ്ങളിലുണ്ടായ 8 മരണങ്ങളാണ് കോവിഡ്-19 മൂലമാണെന്ന് ഞായറാഴ്ച സ്ഥിരീകരിച്ചത്. ഇതുകൂടാതെ സുപ്രീംകോടതി വിധിപ്രകാരം കേന്ദ്രസര്‍ക്കാരിന്റെ പുതിയ മാര്‍ഗനിര്‍ദേശമനുസരിച്ച് അപ്പീല് നല്‍കിയ 150 മരണങ്ങളും റിപ്പോര്‍ട്ട് ചെയ്തിട്ടുണ്ട്. ഇതോടെ സംസ്ഥാനത്തെ ആകെ മരണം 50,832 ആയി.\nഞായറാഴ്ച രോഗം സ്ഥിരീകരിച്ചവരില് 113 പേര് സംസ്ഥാനത്തിന് പുറത്ത് നിന്നും വന്നവരാണ്. 17,627 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 234 പേരുടെ സമ്പര്‍ക്ക ഉറവിടം വ്യക്തമല്ല. 149 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്.\n· വാക്‌സിനേഷന് എടുക്കേണ്ട ജനസംഖ്യയുടെ 99.69 ശതമാനം പേര്‍ക്ക് ഒരു ഡോസ് വാക്‌സിനും (2,66,25,939), 82 ശതമാനം പേര്‍ക്ക് രണ്ട് ഡോസ് വാക്‌സിനും (2,19,76,976) നല്‍കി.\n· ഇന്ത്യയില് ഏറ്റവും കൂടുതല് വാക്‌സിനേഷന്/ ദശലക്ഷം ഉള്ള സംസ്ഥാനം കേരളമാണ് (13,88,126)\n· ഇന്നത്തെ റിപ്പോര്‍ട്ട് പ്രകാരം, 18,123 പുതിയ രോഗികളില് 16,093 പേര് വാക്‌സിനേഷന് അര്‍ഹരായിരുന്നു. ഇവരില് 880 പേര് ഒരു ഡോസ് വാക്‌സിനും 10,714 പേര് രണ്ടു ഡോസ് വാക്‌സിനും എടുത്തിരുന്നു. എന്നാല് 4499 പേര്‍ക്ക് വാക്‌സിന് ലഭിച്ചതായി റിപ്പോര്‍ട്ട് ചെയ്യപ്പെട്ടിട്ടില്ല. കോവിഡ് വാക്‌സിനുകള് ആളുകളെ അണുബാധയില് നിന്നും ഗുരുതരമായ അസുഖത്തില് നിന്നും സംരക്ഷിക്കുകയും ആശുപത്രിവാസത്തിന്റെയും മരണത്തിന്റെയും സാധ്യത ഗണ്യമായി കുറയ്ക്കുകയും ചെയ്യുന്നു.\n· ജനുവരി9മുതല് 15 വരെയുള്ള കാലയളവില്, ശരാശരി 57,644 കേസുകള് ചികിത്സയിലുണ്ടായിരുന്നതില് 0.9 ശതമാനം പേര്‍ക്ക് മാത്രമാണ് ഓക്‌സിജന് കിടക്കകളും 0.9 ശതമാനം പേര്‍ക്ക് മാത്രമാണ് ഐസിയുവും ആവശ്യമായി വന്നത്. ഈ കാലയളവില്, കഴിഞ്ഞ ആഴ്ചയുമായി താരതമ്യം ചെയ്യുമ്പോള് റിപ്പോര്‍ട്ട് ചെയ്യപ്പെടുന്ന പുതിയ കേസുകളില് ഏകദേശം 51,712 വര്‍ധനവ് ഉണ്ടായി. പുതിയ കേസുകളുടെ വളര്‍ച്ചാ നിരക്കില് മുന് ആഴ്ചയുമായി താരതമ്യപ്പെടുത്തുമ്പോള് 174 ശതമാനം വര്‍ധനവ് ഉണ്ടായിട്ടുണ്ട്. നിലവില് രോഗം സ്ഥിരീകരിച്ച് ചികിത്സയിലുള്ള രോഗികള്, ആശുപത്രികള്, ഫീല്‍ഡ് ആശുപത്രികള്, ഐസിയു, വെന്റിലേറ്റര്, ഓക്‌സിജന് കിടക്കകള് എന്നിവിടങ്ങളിലെ രോഗികളുടെ എണ്ണം എന്നിവ മുന് ആഴ്ചയുമായി താരതമ്യപ്പെടുത്തുമ്പോള് ഈ ആഴ്ചയില് യഥാക്രമം 144%, 31%, 77%, 14%, 3%, 21% വര്‍ധിച്ചിട്ടുണ്ട്.


മോഷണശ്രമത്തിനിടെ 14 അംഗ സംഘം ഭര്‍ത്താവിനെ ആക്രമിച്ചു, ഭാര്യയെ കൊന്നു, അയല്‍വാസികള് പ്രതികള് | Man Hit With Rods, Wife Beaten To Death Over Theft Suspicion In Bengal\nമോഷണശ്രമത്തിനിടെ 14 അംഗ സംഘം ഭര്‍ത്താവിനെ ആക്രമിച്ചു, ഭാര്യയെ കൊന്നു, അയല്‍വാസികള് പ്രതികള്\nമൊല്ലയുടെ അയല്‍വാസികള് തന്നെയാണ ഇയാളെ ആക്രമിച്ചത്. നാട്ടുകാര് ചേര്‍ന്ന് ഇരുവരെയും അടുത്തുള്ള പ്രാഥമികാരോഗ്യകേന്ദ്രത്തിലെത്തിച്ചു.\nKolkata, First Published Oct 18, 2020, 1:58 PM IST\nകൊല്‍ക്കത്ത: പശ്ചിമബംഗാളില് ഭര്‍ത്താവിനെ ആക്രമിച്ച് നാല്‍പ്പത്തിയൊന്നുകാരിയെ കൊലപ്പെടുത്തി വീടിനുള്ളില് മോഷണം. പശ്ചിമബംഗാളിലെ 24 പര്‍ഗനാസിലാണ് സംഭവം. കവര്‍ച്ചക്കെത്തിയവരാണ് ആക്രമണത്തിന് പിന്നിലെന്നാണ് പൊലീസ് സംശയം. സംഭവത്തില് നാല് പേരെ അറസ്റ്റ് ചെയ്തു. വെള്ളിയാഴ്ചയായിരുന്നു ദമ്പതികളെ ആക്രമിച്ചത്.\nഅലി ഹസ്സന് മൊല്ലയെയും ഭാര്യയെയുമാണ് ആക്രമിക്കപ്പെട്ടത്. വടികളും ദണ്ഡുകളുമായെത്തിയവര് മൊല്ലയെ ആക്രമിക്കുകയും ഭാര്യയെ ആക്രമിച്ചുകൊല്ലുകയുമായിരുന്നു. 14 പേരടങ്ങുന്ന സംഘമാണ് ആക്രമിച്ചതെന്ന് മൊല്ല പൊലീസില് നല്‍കിയ പരാതിയില് വ്യക്തമാക്കുന്നു.\nമൊല്ലയുടെ അയല്‍വാസികള് തന്നെയാണ ഇയാളെ ആക്രമിച്ചത്. നാട്ടുകാര് ചേര്‍ന്ന് ഇരുവരെയും അടുത്തുള്ള പ്രാഥമികാരോഗ്യകേന്ദ്രത്തിലെത്തിച്ചു. ഗുരുതര പരിക്കേറ്റ മൊല്ലയുടെ ഭാര്യ സുഫിയ ബിബിയെ ആശുപത്രിയിലേക്ക് മാറ്റിയെങ്കിലും രക്ഷിക്കാനായില്ല. അന്വേഷണം പുരോഗമിക്കുകയാണെന്നും ബാക്കിയുള്ള പ്രതികള്‍ക്കായി തെരച്ചില് തുടരുകയാണെന്നും പൊലീസ് പറഞ്ഞു.\nLast Updated Oct 18, 2020, 2:45 PM IST\n'കുപ്രസിദ്ധ ഗുണ്ടാ നേതാവ് അരുണ് ഗോപനിൽ നിന്ന് പൊലീസ് മാസപ്പടി വാങ്ങി', പ്രാഥമിക അന്വേഷണ റിപ്പോർട്ട്\nസൂപ്പര് ഹിറ്റ് കോംമ്പോ വീണ്ടും വരുന്നു; പ്രഖ്യാപനം നാളെ\nതലസ്ഥാനത്തെ ജിമ്മി ജോര്‍ജ്ജ് സ്വിമ്മിങ് പൂള് തുറന്നു, പരിശീലനത്തിനും വ്യായാമത്തിനും അവസരം\nടി20 ലോകകപ്പിന് മുമ്പ് ക്രിക്കറ്റില് വീണ്ടുമൊരു ഇന്ത്യ-പാക് പോരാട്ടം, ഏഷ്യാ കപ്പ് മത്സരക്രമമായി\nഅമ്മയും കുഞ്ഞും യുവതിയും മരിച്ച സംഭവം: തങ്കം ആശുപത്രിയിലെ ഡോക്ടര്‍മാരുടെ മൊഴിയെടുത്തു


ശാഖയില് നാം മുഴക്കുന്ന ഘോഷങ്ങളുടെ പ്രാധാന്യത്തെക്കുറിച്ചും അവ നമ്മളില് വരുത്തുന്ന പരിവര്‍ത്തനത്തെ കുറിച്ചുമുള്ള എളിയ വിചാരങ്ങള് തുടരുകയാണ്. ഘോഷങ്ങളുടെ നാല് ഗുണവശങ്ങള് കഴിഞ്ഞലക്കത്തില് സൂചിപ്പിച്ചിരുന്നല്ലോ. നാലുകാര്യങ്ങളെ ഒന്നുകൂടി സ്മരിച്ചാല് ഒന്നാമതായി ഘോഷങ്ങളിലൂടെ ഉറക്കെപ്പറയാനുള്ള ആര്‍ജ്ജവം കൈവരുന്നു. രണ്ടാമത് ഘോഷങ്ങള് പലവുരു ആവര്‍ത്തിക്കുമ്പോള് നല്ല നല്ല സന്ദേശങ്ങള് നമ്മുടെ മനസ്സിലുറയ്ക്കുന്നു. മൂന്ന് ചില തിരിച്ചറിവുകളും ബോധ്യങ്ങളും ഘോഷങ്ങളിലൂടെ പകര്‍ന്ന് നല്‍കാന് സാധിക്കുന്നു. നാലാമതായി ഘോഷങ്ങള് ഒരുവന്റെയുള്ളില് ആവേശവും കര്‍മ്മോത്സാഹവും നിറയ്ക്കുന്നു. ഇതില് ഉറക്കെപ്പറയാനുള്ള ആര്‍ജ്ജവത്തേക്കുറിച്ചും അതിന്റെ പ്രാധാന്യവും നാം ചര്‍ച്ച ചെയ്തിരുന്നു. ഇനി രണ്ടാമത്തെ ഗുണവശമായ ആവര്‍ത്തിച്ചുറപ്പിക്കലിന്റെ പ്രാധാന്യമെന്തെന്ന് ചിന്തിക്കാം.\nഅടിമത്തത്തിന്റെയും അധിനിവേശത്തിന്റെയും നുകം ഈ മണ്ണിന് പേറേണ്ടിവന്നത് ഇവിടെ പിറന്നവരുടെയുള്ളില് മാതാ ഭൂമി പുത്രോങ്കഹം പൃഥിവ്യാ എന്ന ബോധം മറഞ്ഞപ്പോളായിരുന്നു. പുത്രന്റെ കടമകള് മറന്നപ്പോള് പിറന്ന മണ്ണ് നേരിട്ട അപമാനഭാരം അവന്റെ ഹൃദയത്തെ സ്പര്‍ശിച്ചില്ല. മനസ്സില് പതിയാത്തപ്പോഴാണല്ലോ മറവി സംഭവിക്കുന്നത്. മറവിയാണ് പ്രശ്‌നമെന്ന് തിരിച്ചറിഞ്ഞ സംഘം അതിനെ ചികിത്സിക്കാന് കണ്ടെത്തിയ ഒരു മരുന്നാണ് ഘോഷങ്ങളെന്നു പറയാം. പഠനവിഷയങ്ങള് മനസ്സില് മായാതെ പതിപ്പിക്കാന് പഠിതാക്കള് പൊതുവേ സ്വീകരിക്കാറുള്ള മാര്‍ഗ്ഗമാണല്ലോ ആവര്‍ത്തിച്ചുള്ള വായന. ‘രാമ’ ‘രാമ’ എന്ന് ആവര്‍ത്തിച്ച് ഉരുവിട്ടതുവഴി രത്‌നാകരനെന്ന കാട്ടാളന് വാല്മീകിയെന്ന മഹാമുനിയായി മാറിയതും ‘നാരായണ’ ‘നാരായണ’ എന്ന് ആവര്‍ത്തിച്ചുരുവിട്ട് അസുരകുലജാതനായ പ്രഹ്ലാദന് ദേവത്വത്തിലേക്ക് ഉയര്‍ന്നതും ഓര്‍മ്മവരുന്നു. ഒരേകാര്യം തന്നെ പലവട്ടമാവര്‍ത്തിച്ച് ഉള്ളത്തില് പതിപ്പിക്കുന്നതിലൂടെ അത്ഭുതകരമായ മാറ്റങ്ങള് സംഭവിക്കുന്നുവെന്ന് സാരം.\nമാതാ ഭൂമി അഥവാ ഭൂമി അമ്മയാണെന്ന ദൃഷ്ടി ഉറപ്പിക്കാന് നമ്മുടെ പൂര്‍വഗാമികളും ഈ മാര്‍ഗ്ഗമവലംബിച്ചു. അവര് ഭാരത് മാതാ കീ ജയ് എന്ന ഘോഷം മുഴക്കി. ജനതയത് അവേശത്തോടെ ഏറ്റുവിളിച്ചു. ഈ ഘോഷം ആവര്‍ത്തിച്ച് മുഴക്കും തോറും പിറന്നമണ്ണ് നമുക്ക് മാതാവാണെന്ന ഭാവന ഉള്ളില് ദൃഢമായിക്കൊണ്ടേയിരുന്നു. സമാജത്തിന്റെ അന്തരംഗത്തില് ഭൂമാതാവെന്ന ഹൃദയവികാരം ഒരഗ്‌നിയായി മാറിയപ്പോള് അവര് നാടിന്റെ അഭിമാനം വീണ്ടെടുക്കാന് അധിനിവേശ ശക്തികള്‍ക്കെതിരെ പോരാട്ടമാരംഭിച്ചു. ആ പോരാട്ടത്തില് ഭാരതമാതാവിന്റെ വിജയത്തില് കുറഞ്ഞതൊന്നും സ്വീകാര്യമായിരുന്നില്ല. ഈ ഭൂമിയെ ‘അമ്മ’യായി കണ്ട് അതാവര്‍ത്തിച്ചുരുവിട്ട് മനസ്സില് പതിപ്പിച്ചപ്പോള് വന്ന മാറ്റം അത്ഭുതാവഹമായിരുന്നു. തോക്കിനും തൂക്കുകയറിനും മുമ്പില് പതറാതെ നെഞ്ചുവിരിച്ചു നില്‍ക്കാന് ഭാരത് മാതാ കീ ജയ് എന്ന ഘോഷവും അതുപകര്‍ന്നു നല്‍കിയ മനക്കരുത്തും നമ്മെ പ്രാപ്തരാക്കിയതായി ഭാരത സ്വാതന്ത്ര്യസമര ചരിത്രം തന്നെ പറയുന്നു. രാജ്യത്തിന്റെ അഭിമാനനിമിഷങ്ങളിലും രാജ്യത്തിന് വേണ്ടി സ്വയമര്‍പ്പിക്കേണ്ട വേളകളിലും നമ്മുടെ ചുണ്ടുകള് സ്വയമേവ ഈ ഘോഷം മുഴക്കും. മാതാ ഭൂമി എന്ന പൗരാണിക സങ്കല്പത്തെ നമ്മുടെയുള്ളില് ആവര്‍ത്തിച്ചുറപ്പിക്കുന്നതില് ഘോഷങ്ങള് വഹിച്ച പങ്ക് നിസ്തുലമാണെന്നു പറയാന് കാര്യമിതാണ്.\nമൂന്നാമതായി ഘോഷമെന്ന മാധ്യമം ചില ബോധ്യങ്ങളും നമുക്ക് പകര്‍ന്നു നല്‍കുന്നുണ്ട്. ഉദാഹരണത്തിന് നാം ശാഖയില് മുഴക്കുന്ന ഒരു ഘോഷമാണ് ‘നാമെല്ലാം ഒരമ്മമക്കള്’എന്നത്. വലിയൊരു ബോധ്യമല്ലേ ഈ ഘോഷത്തിലൂടെ പകര്‍ന്നു നല്‍കാന് ശ്രമിക്കുന്നത്? ഈ ബോധ്യത്തിന്റെ പ്രാധാന്യമെന്തെന്ന് ചിന്തിക്കാം. വിവിധതകളുള്‍ക്കൊണ്ട് ജീവിക്കുന്നവരാണ് നമ്മള് ഭാരതീയര്. എന്നാല് പലപ്പോഴായി പലരൂപത്തില് കടന്നുകൂടിയ രാഷ്ട്രവിരുദ്ധ ശക്തികള് ഈ വിവിധതകളെ ദുര്‍വ്യാഖ്യാനം ചെയ്തുകൊണ്ട് തമ്മില് ഭിന്നിപ്പിക്കാനും ഭാരതത്തിന്റെ അഖണ്ഡതയെ അട്ടിമറിക്കാനും നിരന്തരം പരിശ്രമിക്കുന്നുണ്ട്. അധിനിവേശശക്തികള് ഭാരതത്തെ ഭിന്നിപ്പിച്ചു നിര്‍ത്താന് ദുഷ്ടലാക്കോടെ അവതരിപ്പിച്ച ആര്യ-ദ്രാവിഡ സിദ്ധാന്തമൊക്കെ അതിലേക്കിന്നുമവര് തരാതരം ഉപയോഗിച്ചു കൊണ്ടേയിരിക്കുന്നു. ജാതി, മത, വിധ്വംസക പ്രവര്‍ത്തനങ്ങള്‍ക്ക് അയല്‍രാജ്യങ്ങളുടെ ഒത്താശയോടെ ഇക്കൂട്ടര് എല്ലാ പിന്തുണയും നല്‍കുന്നു. ഇത്തരം ദുഷ്ടശക്തികളെ പരാജയപ്പെടുത്തേണ്ടത് ഗവണ്‍മെന്റിന്റെ മാത്രം ഉത്തരവാദിത്തമല്ല. ഇതിനെതിരെ എല്ലാ ദേശസ്‌നേഹികളും ജാഗ്രതയോടെ നിലകൊള്ളേണ്ടതുണ്ട്. ദേശവിരുദ്ധ പ്രവര്‍ത്തനങ്ങള്‍ക്കവസരം ലഭിക്കാത്ത വിധത്തില് സമാജമനസ്സില് ഐക്യഭാവന രൂപപ്പെടുത്തണം. എല്ലാത്തരം വിവിധതകള്‍ക്കിടയിലും നമ്മള് ഒരേ മണ്ണിന്റെ മക്കളാണെന്ന ഉറച്ചബോധ്യം ഘോഷങ്ങളിലൂടെ പകരുന്നതിന്റെ പ്രസക്തിയിവിടെയാണ്. ഇത്തരത്തില് രാഷ്ട്രഹിതാനുകൂലമായ ബോധ്യങ്ങള് പകര്‍ന്നുനല്‍കുന്ന ഘോഷങ്ങള് ശാഖയില് വേറെയുമുണ്ട്. ‘ഭാരത ഭൂമി – നമ്മുടെ അമ്മ’ , ‘അമ്മയ്ക്കുവേണ്ടി – ജീവിക്കാം’, ‘ഹിന്ദുസ്ഥാന് – ഹമാരാ ദേശ്’ എന്നിവയൊക്കെ ഉദാഹരണം.\nനാലാമതായി ഘോഷങ്ങള് പകരുന്ന ആവേശവും ഉത്സാഹവും. നമ്മുടെ മനസ്സിന്റെയടിത്തട്ടില് ഘോഷങ്ങള് രാഷ്ട്രത്തെ കുറിച്ചുള്ള ഉത്തമഭാവനകള് നിര്‍മ്മിക്കുന്നുവെന്ന് പറഞ്ഞുവല്ലോ. ഒരിക്കലവ പ്രതിഷ്ഠിക്കപ്പെട്ടു കഴിഞ്ഞാല് പിന്നെ ഘോഷങ്ങള് മുഴക്കുമ്പോള് ആ ഭാവനകള് അതിവേഗമുണരുകയും അതൊരു ശക്തിയും വികാരവും ഊര്‍ജ്ജവുമായി പ്രവഹിക്കുകയും ചെയ്യുന്നു. ഏതൊരു വെല്ലുവിളിയേയും നേരിടാനുള്ള ഇച്ഛാശക്തിയപ്പോള് രൂപപ്പെടുന്നു. 1905 ലെ ബംഗാള് വിഭജനം തന്നെയുദാഹരണം. ബങ്കിംചന്ദ്രയുടെ ആനന്ദമഠം എന്ന നോവലും അതിലെ വന്ദേമാതരവും ആയിരക്കണക്കിന് ഹൃദയങ്ങളെ സ്വാധീനിക്കപ്പെട്ട സമയം. മതപരമായ ഭിന്നതകള് ആയുധമാക്കി ബംഗാളിനെ വെട്ടിമുറിക്കാനുള്ള ബ്രിട്ടീഷുകാരുടെ തീരുമാനത്തെ പരാജയപ്പെടുത്താന് സമരമുന്നേറ്റവുമായി തെരുവിലിറങ്ങിയ ജനതക്ക് സാധിച്ചു. അന്നവര്‍ക്ക് ആവേശം പകര്‍ന്നത് വന്ദേമാതരമായിരുന്നു. വന്ദേമാതര ഘോഷം തെരുവുകളിലാകമാനം ആളിപ്പടര്‍ന്നു. അതിന്റെ ധ്വനികള് കാതുകളില് നിന്ന് കാതുകളിലേക്ക് സഞ്ചരിച്ചു. ചുരുങ്ങിയ സമയം കൊണ്ടതിന്റെ മാറ്റൊലികള് ഭാരതമെമ്പാടും വ്യാപരിച്ചു. വന്ദേമാതരമെങ്ങും മുഴങ്ങിത്തുടങ്ങി. തെരുവുകള് പ്രകമ്പനം കൊണ്ടു. ബ്രിട്ടീഷുകാര്‍ക്കെതിരെ ജനരോഷം അണപൊട്ടി. ഒടുവില് വന്ദേമാതരത്തെ നിരോധിക്കാനവര് നിര്‍ബ്ബന്ധിതരായി. ബംഗാളില് നിന്ന് ഭാരതമെമ്പാടേക്കും ആ ഘോഷം കത്തിപ്പടര്‍ന്നു. സ്‌കൂള് വിദ്യാര്‍ത്ഥിയായിരുന്ന കാലഘട്ടത്തില് വന്ദേമാതരം മുഴക്കിയെന്ന പേരില് ഡോക്ടര്‍ജിയെ സ്‌കൂളില് നിന്നും പുറത്താക്കിയ ചരിത്രമിവിടെ സ്മരണീയമാണ്. ബാലന്‍മാരുടെ ഹൃദയങ്ങളെപ്പോലും സ്വാധീനിക്കാന് ഘോഷങ്ങള്‍ക്ക് കഴിഞ്ഞിരുന്നുവെന്നതിന് ഇതില്‍പ്പരമൊരു ഉദാഹരണത്തിന്റെ ആവശ്യമില്ലല്ലോ. വന്ദേമാതരം ജ്വലിപ്പിച്ച ദേശസ്‌നേഹത്തിന്റെ തീക്ഷ്ണതക്ക് മുന്നില് പിടിച്ചു നില്‍ക്കാനാവാതെ ബ്രിട്ടീഷുകാര്‍ക്ക് ബംഗാള് വിഭജനം റദ്ദ് ചെയ്യേണ്ടി വന്നുവെന്നത് പില്ക്കാല ചരിത്രം. ഇതുപോലെ ജയ് ഭവാനി എന്ന ഘോഷം മറാത്ത സൈന്യത്തിനും ഹര ഹര മഹാദേവ എന്ന ഘോഷം വിവിധ പോരാട്ട മുഖങ്ങളിലുള്ള സേനകള്‍ക്കും പകര്‍ന്ന ഊര്‍ജ്ജം വളരെ വലുതായിരുന്നു.\nരാജ്യത്ത് നടന്ന പോരാട്ടങ്ങളുടെയെല്ലാം പിന്നില് ഘോഷങ്ങള് വഹിച്ച പങ്കാണ് ഇതില്‍നിന്നെല്ലാം വെളിവാകുന്നത്. ഘോഷങ്ങളെ നിസ്സാരമായി കണ്ട്, എഴുതിത്തള്ളാനാവില്ലെന്നുസാരം. അധിനിവേശ ശക്തികള്‍ക്കെതിരെ ജനശക്തി പടുത്തുയര്‍ത്തിയ ഘോഷങ്ങളുടെ ഗുണവശങ്ങള് വേണ്ടരീതിയില് കണ്ടറിഞ്ഞ് ജനഭാവനകളെ ജാഗൃതമാക്കി നിലനിര്‍ത്താന് സ്വതന്ത്രഭാരതം പരിശ്രമം നടത്തിയോയെന്നത് ചിന്തനീയമാണ്. എന്തായാലും ഘോഷങ്ങളുടെ ഗുണവശങ്ങള് നല്ലവണ്ണമറിഞ്ഞ് സംഘമതിനെ കാര്യപദ്ധതിയുടെ ഭാഗമാക്കി. സംഘടിതസമാജത്തിന്റെ സൃഷ്ടിയിലൂടെ രാഷ്ട്രത്തെ വൈഭവപദത്തില് എത്തിക്കാന് യത്‌നിക്കുന്ന സംഘം ദീര്‍ഘവീക്ഷണത്തോടെ ശാഖയിലെത്തിയ സ്വയംസേവകരുടെയുള്ളില് സുദൃഢമായ രാഷ്ട്രഭാവനയെ നിര്‍മ്മിക്കാന് ഘോഷങ്ങളെ ഉപയോഗിച്ചു. പഴയകാല ഘോഷങ്ങള്‍ക്കൊപ്പം ഇതിനു സഹായകമായ പുതിയ പുതിയ ഘോഷങ്ങളുമതിന് വേണ്ടി രൂപപ്പെടുത്തി. അവയിലൂടെയെല്ലാം സ്വയംസേവകരെ ശരിയായ പാതയില് നയിച്ചു.\nപല പുതിയ ഘോഷങ്ങളും പ്രാദേശികമായി രൂപപ്പെട്ടു. അങ്ങനെ തയ്യാറാക്കപ്പെട്ട ചില ഘോഷങ്ങളില് പില്ക്കാലത്ത് സ്വയമേവ വരുത്തിയ തിരുത്തലുകളിലൂടെയും സംഘവീക്ഷണം നമുക്ക് പകര്‍ന്നു കിട്ടുകയുണ്ടായി. ഉദാഹരണത്തിന് സംഘസ്ഥാനില് ഒരുസമയത്ത് ഏറെയാവേശം സൃഷ്ടിച്ച ഘോഷങ്ങളായിരുന്നു. ‘രാഷ്ട്രശക്തി തേരേ നാമ് – ആര് എസ് എസ്’ ‘ദേശ് കി രക്ഷാ കോന് കരേംഗേ – ഹമ് കരേംഗേ ആര് എസ് എസ്’ എന്നിവ. പക്ഷേ ഇത്തരം ഘോഷങ്ങള് ശാഖയില് മുഴക്കുന്നത് സംഘം നിരുത്സാഹപ്പെടുത്തി. രാഷ്ട്രശക്തിയെക്കുറിച്ചും രാഷ്ട്രരക്ഷ ചെയ്യേണ്ടതാരെന്നുമുള്ള വ്യക്തമായ കാഴ്ചപ്പാട് സംഘത്തിനുണ്ടായിരുന്നു. അതുസംബന്ധിച്ച് പകര്‍ന്ന ദിശാദര്‍ശനം മായാതെയിന്നും മനസ്സിലുണ്ട്. സംഘം മാത്രമാണ് രാജ്യത്തിന്റെ ശക്തിയെന്ന് സ്വയംസേവകര് ഒരിക്കലും ചിന്തിക്കാന് പാടില്ലെന്നും സംഘത്തിന് മുന്‍പും ഈ രാജ്യമുണ്ടായിരുന്നെന്നും നാളെയൊരിക്കല് സംഘമില്ലാതെ വന്നെന്നിരിക്കിലും ഈ രാജ്യം പൂര്‍വാധികം ശക്തിയോടെ നിലനില്‍ക്കണമെന്നുമായിരുന്നു ആ ദിശാദര്‍ശനം. രാജ്യത്തിന്റെ സുരക്ഷക്കും വളര്‍ച്ചക്കും സംഘം മാത്രമല്ല മറ്റ് ഒട്ടനവധി വ്യക്തികളും സംഘടനകളും സര്‍ക്കാരുകളും തങ്ങളുടെ യോഗദാനമേകിയിട്ടുണ്ടെന്നും ചെറുതും വലുതുമായ ഒട്ടേറെ പ്രവര്‍ത്തനങ്ങള് ആ ലക്ഷ്യത്തോടെയിന്നും രാജ്യത്ത് നടന്നുവരുന്നുണ്ടെന്നും അതിലൊന്നാണ് നമ്മുടെ പ്രവര്‍ത്തനമെന്നും സംഘം സ്വയംസേവകരെ ഓര്‍മ്മിപ്പിച്ചു. സംഘം മാത്രമാണ് ഈ നാടിന്റെ ഉന്നമനത്തിന് യത്‌നിക്കുന്നതെന്ന തരത്തിലുള്ള ഒരവകാശവാദവും നമ്മള് വച്ചുപുലര്‍ത്തില്ല. മാത്രമല്ല രാഷ്ട്രകാര്യത്തിനായി കൂടുതല് വ്യക്തികളും സംഘടനകളുമൊക്കെ മുന്നിട്ടിറങ്ങുന്നതിനെ സന്തോഷത്തോടെ നോക്കിക്കണ്ട് അകമഴിഞ്ഞ് പിന്തുണക്കുകയും പ്രോത്സാഹിപ്പിക്കുകയും ചെയ്യുന്ന സംഘടനയാണ് സംഘം. അങ്ങനെയുള്ള നാം ഇത്രനാളുകള് പ്രവര്‍ത്തിച്ചിട്ടും പിന്നെയും സംഘം മാത്രമേ രാഷ്ട്രത്തിന്റെ ശക്തിയായിവിടെ ശേഷിക്കുന്നുള്ളൂവെന്ന് വന്നാല് അതിന്റെയര്‍ത്ഥം നാം നമ്മുടെ ദൗത്യത്തില് പരാജയപ്പെട്ടുവെന്നാണ്. ചുരുക്കത്തില് നമ്മള് മാത്രമാണ് രാഷ്ട്രകാര്യം ചെയ്യേണ്ടതെന്ന കാഴ്ചപ്പാട് വച്ചുപുലര്‍ത്തുന്ന സംഘടനയല്ല സംഘം. അതുകൊണ്ടു തന്നെയാണ് തെറ്റായ വീക്ഷണങ്ങള് പ്രതിഫലിപ്പിക്കുന്ന മേല്‍പറഞ്ഞ ഘോഷങ്ങളെ നാം നിരുത്സാഹപ്പെടുത്തിയത്. ഇതു മനസ്സിലാക്കിയപ്പോള് സംഘത്തോടുള്ള എന്റെ ഭക്തി ഒന്നുകൂടി വര്‍ദ്ധിച്ചു.\nഘോഷങ്ങളുമായി ബന്ധപ്പെട്ട മറ്റൊരാവേശകരമായ ഓര്‍മ്മ ദൂരെ സ്ഥലങ്ങളില് നടക്കുന്ന കാര്യപരിപാടികളില് പങ്കെടുക്കാന് സ്വയംസേവകര് ഒത്തൊരുമിച്ച് ചെയ്ത യാത്രകളുമായി ബന്ധപ്പെട്ടാണ്. അന്നൊക്കെ വാഹനത്തില് കയറുമ്പോള് മുതല് ഉച്ചത്തില് ഘോഷങ്ങള് മുഴക്കാനാരംഭിക്കും. ഉച്ചത്തിലൊരാള് ഘോഷം വിളിച്ച് അവസാനിപ്പിക്കുന്നതിന് പിന്നാലെ അടുത്തയാള് തുടര്‍ന്നുവിളിക്കാന് തുടങ്ങും. യാത്രയില് നാലാള് കൂടുന്ന ചെറുപട്ടണങ്ങളൊക്കെ വരുമ്പോളെല്ലാവരും സകലശക്തിയുമെടുത്ത് ഘോഷങ്ങള് മുഴക്കും. സത്യം പറയാമല്ലോ സംഘജീവിതത്തിന്റെ തുടക്കത്തില് നാട്ടാര്‍ക്ക് മുമ്പില് സംഘത്തിന്റെ ശക്തി പ്രദര്‍ശിപ്പിക്കാനുള്ള അവസരമായിട്ടാണിതിനെ കണ്ടിരുന്നത്. പക്ഷേ ആ മനോഭാവത്തേയും സംഘമിടപെട്ട് തിരുത്തി. പൂജനീയ സര്‍സംഘചാലക് മോഹന്‍ജി ഭാഗവത് സര്‍കാര്യവാഹിന്റെ ചുമതലയില് പ്രവര്‍ത്തിക്കുമ്പോഴാണ് ആ ദിശാദര്‍ശനം പകര്‍ന്നത്. സംഘപരിപാടികള്‍ക്ക് പോവുമ്പോള് സമാജത്തെ ഭയപ്പെടുത്തും വിധം ഘോഷങ്ങള് വിളിക്കുന്ന ശീലം സ്വയംസേവകര്‍ക്ക് ചേര്‍ന്നതല്ലെന്നദ്ദേഹം പറഞ്ഞു. സമാജത്തിനലോസരം സൃഷ്ടിക്കുന്നവരല്ല മറിച്ച് വ്യവഹാരത്തിലൂടെ സമാജത്തിന് പ്രേരണയേകേണ്ടവരാണ് നമ്മളെന്നും അദ്ദേഹമോര്‍മ്മിപ്പിച്ചു. അതുകൊണ്ട് ഉച്ചത്തിലുള്ള ഘോഷങ്ങളല്ല പകരം സമാജത്തെ സ്പര്‍ശിക്കുന്ന ദേശസ്‌നേഹ പ്രചോദിതമായ ഗണഗീതങ്ങളാണ് ഒത്തൊരുമിച്ചുള്ള ഇത്തരം യാത്രകളില് പാടേണ്ടതെന്ന് അദ്ദേഹം നമുക്ക് വഴികാട്ടുകയുണ്ടായി.\nചുരുക്കിപ്പറഞ്ഞാല് ഘോഷങ്ങളിലൂടെയും അതിന്റെ ഉള്ളടക്കത്തിലൂടെയും അത് പ്രയോഗിക്കേണ്ട സന്ദര്‍ഭങ്ങളിലൂടെയുമെല്ലാം ആശയവ്യക്തതയ്ക്കും സംഘവീക്ഷണത്തിനുമൊപ്പം കര്‍ത്തവ്യബോധവും സംഘം നമുക്ക് പകര്‍ന്നു നല്‍കി. അങ്ങനെ നോക്കുമ്പോള് നാമെല്ലാം ഒരമ്മയുടെ മക്കളാണെന്ന ബോധ്യമേകിയ ഘോഷങ്ങളോടുള്ള കൃതജ്ഞതയെ വാക്കുകളില് മാത്രമായി ഒതുക്കാനാവില്ലെന്ന് സാരം.


ജോയ് എബ്രഹാമിനെതിരെ ജോസ് വിഭാഗം; യു.ഡി.എഫിന് പരാതി നല്‍കും\nജോയ് എബ്രഹാമിനെ യു.ഡി.എഫ് ഏകോപന സമിതിയില് നിന്ന് പുറത്താക്കണമെന്ന ആവശ്യവുമായി ജോസ് കെ മാണി വിഭാഗം.\n25 Sep, 2019 at 08:18 AM\nജോയ് എബ്രഹാമിനെ യു.ഡി.എഫ് ഏകോപന സമിതിയില് നിന്ന് പുറത്താക്കണമെന്ന ആവശ്യവുമായി ജോസ് കെ മാണി വിഭാഗം. പാല തെരഞ്ഞെടുപ്പ് ദിവസം നടത്തിയ പ്രതികരണത്തില് പ്രതിഷേധിച്ചാണ് ജോസ് കെ മാണി വിഭാഗം ആവശ്യം ഉന്നയിച്ചത്. ശബ്ദരേഖയടക്കമുളള തെളിവുകളും യു.ഡി.എഫിന് കൈമാറും.\nകേരള കോണ്‍ഗ്രസിലെ ഇരുവിഭാഗവും തമ്മിലുള്ള തര്‍ക്കം പരിഹരിച്ചാണ് യു.ഡി.എഫ് ഉപതെരഞ്ഞെടുപ്പിനെ നേരിട്ടത്. പ്രചാരണത്തിനിടെ പൊട്ടിതെറികള് ഉണ്ടാകാതിരിക്കാന് കര്‍ശന നിര്‍ദ്ദേശവും നല്കിയിരുന്നു. എന്നാല് ഇതിന് വിപരീതമായി തെരഞ്ഞെടുപ്പ് ദിവസം ജോയ് എബ്രഹാം നടത്തിയ പ്രതികരണമാണ് ജോസ് കെ മാണി വിഭാഗത്തെ ചൊടിപ്പിച്ചത്. ജോയ് എബ്രഹാമിന്റെ പ്രതികരണം യു.ഡി.എഫ് സ്ഥാനാര്‍ത്ഥിയുടെ വിജയത്തെ തന്നെ ബാധിക്കുന്ന തരത്തിലായിരുന്നുവെന്നാണ് ജോസ് കെ മാണി തന്നെ യു.ഡി.എഫ് നേതാക്കളെ അറിയിച്ചിരിക്കുന്നത്.\nഅതിനാല് ജോയ് എബ്രഹാമിനെ യു.ഡി.എഫ് ഏകോപന സമിതിയില് നിന്ന് പുറത്താക്കണമെന്നും ആവശ്യപ്പെട്ടിട്ടുണ്ട്. ഈ ആവശ്യം ഉന്നയിച്ച് യു.ഡി.എഫിന് ജോസ് വിഭാഗം കത്തും നല്കും. എന്നാല് അഞ്ച് ഉപതെരഞ്ഞെടുപ്പുകള് നടക്കാനിരിക്കെ നടപടി ഉടന് യു.ഡി.എഫ് എടുത്തേക്കില്ല. ഉപതെരഞ്ഞെടുപ്പുകള്‍ക്ക് ശേഷമാകും ഇക്കാര്യം പരിശോധിക്കുക. ഇതിനോടകം തന്നെ യു.ഡി.എഫ് നേതാക്കള് ജോസഫ് വിഭാഗത്തെ നേരിട്ട് വിളിച്ച് അതൃപ്തി അറിയിക്കുകയും താക്കീത് നല്‍കു കയും ചെയ്തിരുന്നു.


മണ്ണ് സംരക്ഷിക്കുക അടിയന്തര പ്രാധാന്യം: നിയമസഭാ പരിസ്ഥിതി സമിതി\nപ്രളയാനന്തരം വയനാട്ടിലെ മണ്ണിലുണ്ടായിട്ടുള്ള വ്യതിയാനമാണ് അടിയന്തരമായി അഭിമുഖീകരിക്കേണ്ടതെന്ന് നിയമസഭാ പരിസ്ഥിതി സമിതി അദ്ധ്യക്ഷന് മുല്ലക്കര രത്‌നാകരന് അഭിപ്രായപ്പെട്ടു.വയനാട്ടിലെ മണ്ണാണ് ഏറ്റവും വേഗത്തില് മരിച്ചുകൊണ്ടിരിക്കുന്നത്. കൃഷി രീതിയില് വന്ന മാറ്റവും മണ്ണിന്റെ ഫലഭൂയിഷ്ഠതയ്ക്ക് ആഘാതം ഏല്‍പ്പിച്ചിട്ടുണ്ടെന്നും എ.പി.ജെ ഹാളിലെ തെളിവെടുപ്പിനിടയില് അദ്ദേഹം ഓര്‍മ്മിപ്പിച്ചു.\nപ്രകൃതി സൗഹൃദ നിര്‍മ്മാണ സാമഗ്രികള് കഴിയുന്നത്ര ഉപയോഗിച്ച് വാസയോഗ്യമായ പ്രദേശത്ത് വീട് പണിയാനുള്ള മനോഭാവം പൊതുജനങ്ങള് ക്കുണ്ടാകണം. കമ്പിയും സിമന്റും ഉപയോഗിച്ചുള്ള നിര്‍മ്മാണത്തിന് പരിധി നിശ്ചയിക്കണം. ഉള്‍മുറികള് തിരിക്കുന്നതിന് കല്ലിനും സിമന്റനും പകരം ആധുനിക സംവിധാനം ഉപയോഗിക്കണം. ജനപ്രതിനിധികളും ഉദ്യോഗസ്ഥരും സാങ്കതിക വിദഗ്ദ്ധരും സൗഹൃദപരമായ ഏകോപനത്തോടെ പ്രവര്‍ത്തനം സമന്വയിപ്പിക്കണം. ഏകോപനമില്ലെങ്കില് പ്രവര്‍ത്തനത്തിന് കാലതാമസം നേരിടും. നല്ല ഏകോപനത്തോടെ ഇത് പരിഹരിക്കണം. പ്രകൃതിയുടെ അറിയാത്ത പ്രതിഭാസങ്ങളെക്കുറിച്ച് കഴിയുന്നത്ര അറിവ് സമാഹരിച്ച് ഭൂവിനിയോഗ രൂപരേഖ തയ്യാറാക്കുന്നതിനും ആവശ്യമെങ്കില് നിയമ നിര്‍മ്മാണത്തിനും നിയമസഭയ്ക്ക് റിപ്പോര്‍ട്ട് നല്‍കുകയാണ് പരിസ്ഥിതി സമിതിയുടെ ലക്ഷ്യമെന്ന് ചെയര്‍മാന് പറഞ്ഞു. ജനുവരിയിലെ നിയമസഭാ സമ്മേളനത്തില് റിപ്പോര്‍ട്ട് സമിര്‍പ്പിക്കുമെന്നും ചെയര്‍മാന് അറിയിച്ചു.\nപ്രകൃതി സംരക്ഷണത്തിനും ഭവന നിര്‍മ്മാണത്തിനും സംസ്ഥാനത്തൊട്ടാകെ ഒരേ രീതയല്ല സ്വീകരിക്കേണ്ടത്. മണ്ണിന്റെ ഘടനയും ഭൂമിയുടെ ചരിവും സ്ഥലത്തിന്റെ പ്രത്യേകതയും പരിഗണിച്ചായിരിക്കണം കെട്ടിടങ്ങള് പണിയേണ്ടത്. പുഴകള്, കുളങ്ങള്, തോടുകള് എന്നിവയുടെ സംരക്ഷണം ശക്തിപ്പെടുത്തണം. കൃഷി ഭൂമിപോലും ഏതിനം കൃഷിയ്ക്കാണ് അനുയോജ്യമെന്ന് ശാസ്ത്രീയമായി തിട്ടപ്പെടുത്തണം. ജലം സംരക്ഷിച്ചിരുന്ന ഭൂമിയാണ് നെല് വയലുകള്. നെല്‍വയലുകള് കുറഞ്ഞതോടെ ജല വിതാനവും താഴ്ന്നു. ഏക വൃക്ഷ ഇന തോട്ടങ്ങളുടെ വ്യാവസായിക വനവത്ക്കരണം അവസാനിപ്പിച്ച് സ്വാഭാവിക വനസമ്പത്ത് വര്‍ദ്ധിപ്പിക്കണം. ഇതിന് ആവശ്യമായ നിയമനിര്‍മ്മാണം നടത്തണം. പ്രളയബാധിതരുടെ അനുഭവങ്ങള് കേട്ടും, സ്ഥലം സന്ദര്‍ശിച്ചും എല്ലാവര്‍ക്കും സ്വീകാര്യമായ പ്രകൃതി സൗഹൃദ വികസന സങ്കല്‍പ്പത്തിനനുയോജ്യമായ റിപ്പോര്‍ട്ട് സമര്‍പ്പിക്കുവാന് ശ്രമിക്കുമെന്നും അദ്ധ്യക്ഷന് പറഞ്ഞു.\nപ്രകൃതി സൗഹൃദ വികസനമാണ് സര്‍ക്കാരിന്റെ ലക്ഷ്യം. അതിന് ജനാധിപത്യമായ രീതിയില് ശാസ്ത്രീയ പഠനങ്ങളുടെ അടിസ്ഥനാത്തില് നിര്‍മ്മാണപ്രവര്‍ത്തനങ്ങള്‍ക്കുള്ള കഴിയുന്നത്ര സാമഗ്രികള് ജില്ലയില് നിന്ന് പരിസ്ഥിതിയ്ക്ക് വലിയ ആഘാതം ഉണ്ടാക്കാതെ കണ്ടെത്താനുള്ള ശ്രമങ്ങളാണ് ജില്ലാ ഭരണകൂടം നടത്തുന്നത്. ഇതിന് എല്ലാവരുടേയും സഹകരണം ഉണ്ടാകണമെന്ന് സി.കെ.ശശീന്ദ്രന് എം.എല്.എ ആവശ്യപ്പെട്ടു. സമിതി അംഗങ്ങളായ പി.ടി.എ റഹിം, എം. വിന്‍സന്റ്, കെ. ബാബു, പി.വി. അന്‍വര്, ജില്ലാ കളക്ടര് എ.ആര്. അജയകുമാര്, ജില്ലാ പഞ്ചായത്ത് പ്രസിഡന്റ് കെ.ബി.നസീമ, ജില്ലാ തല ഉദ്യോഗസ്ഥര് തുടങ്ങിയവര് യോഗത്തില് സംബന്ധിച്ചു.


Echmuvodu Ulakam / എച്മുവോട് ഉലകം: പശുക്കുട്ടിയുടെ മുഖചിത്രം\nഇപ്പോള് മഴക്കാലമോ മഞ്ഞുകാലമോ വേനല്‍ക്കാലമോ വസന്തകാലമോ അല്ല. പശുക്കാലമാണ്. അങ്ങേയറ്റം നിരുപദ്രവിയായ ഒരു ജീവിയുടേ പേരില് മനുഷ്യര് ഏകപക്ഷീയമായി കവര്‍ന്നും കുത്തിയും വെട്ടിയും തീപ്പൊള്ളിച്ചും ഒക്കെ അതിക്രൂരമായി കൊലപ്പെടുന്ന കെട്ടകാലം.\nഎന്നോട് എന്തുകൊണ്ട് പശുവിന്‍റെ മുഖം എന്ന് പലരും ചോദിക്കാറുണ്ട്. സവര്‍ണതയുടെ പര്യായമായ ഈ ജീവിയെ എന്തിനിങ്ങനെ മുഖചിത്രമാക്കുന്നു എന്ന് പലരും സംശയിക്കുന്നുണ്ട്.\nഞാന് നേരത്തെ വ്യക്തമാക്കിയതു പോലെ പ്രസവവേദനയില് പോലും കരയാത്ത പശു ഒരു അടയാളമാണ്. പെണ്മയിലെ ഒതുക്കിവെയ്ക്കപ്പെട്ട മൌനത്തിന്‍റെ പ്രതീകമാണ്. തിളയ്ക്കുന്ന മുലപ്പാലിന്‍റെ നീരാവിയാണ്. മാത്രമല്ല, അതിക്രൂരമായ ലൈംഗികപീഡനത്തിന്‍റെ മറക്കാനാവാത്ത രൂപവുമാണ്.\nഏതു സഥലത്തും ഏതു പെണ്ണിനും ഏതൊരു പുരുഷനില് നിന്നും എപ്പോഴും പ്രതീക്ഷിക്കാവുന്ന ഒരു പീഡനമാണത്. വാക്കാല് നോക്കാല് ഭാവങ്ങളാല് പ്രവൃത്തിയാല് ഒക്കെ അത് പെണ്ണുങ്ങള്‍ക്കു ചുറ്റുമുണ്ട്. അദൃശ്യമായ മരണം പോലെ..\nവൈവാഹികബന്ധനത്തിന്‍റെ ഒരു കള്ളത്തീട്ടൂരം പോലും ലഭ്യമായാല് പിന്നെ സ്ത്രീയും പുരുഷനും തമ്മിലുള്ള ബന്ധത്തില് ആരും ഇടപെടേണ്ടതില്ല എന്നതാണ് നമ്മുടെ കുടുംബഭദ്രതയുടെ ആണിക്കല്ല്. മറ്റുള്ളവരുടെ കുടുംബകാര്യങ്ങളില് ഇടപെടുന്നത് മഹാചേപ്രയുമാണത്രേ! സ്ത്രീയും പുരുഷനും കിടപ്പുമുറിയില് എന്തു ചെയ്യുന്നുവെന്ന് ആര്‍ക്കും അന്വേഷിക്കാനാവാത്ത ആരോടും ഉത്തരവാദിത്തമില്ലാത്ത ആര്‍ക്കും ചോദ്യം ചെയ്യാനാവാത്ത സ്വാതന്ത്ര്യം വീണുകിട്ടുന്ന അപൂര്‍വതയാണ് കല്യാണത്തീട്ടൂരം.\nകുടുംബകാര്യങ്ങള് പുറത്ത് പറയുന്നതാവട്ടെ ഏറ്റവും മ്ലേച്ഛമായ തെറ്റുമാണ്.\nഈ രഹസ്യാത്മകതയാണ് നമ്മുടെ കുടുംബങ്ങളിലെ സകല പീഡനങ്ങളുടേയും ഘനമേറിയ കമ്പിളിപ്പുതപ്പ് .\nഇതു തകരണമെന്നും ഇതില് ജനാധിപത്യവും മനുഷ്യാവകാശങ്ങളും ഉണ്ടാവണമെന്നും പറഞ്ഞാല് അപ്പോള് സ്ത്രീകള് കുടുംബം തകര്‍ക്കുന്നവരായി മുദ്രകുത്തപ്പെടും.\nനടിയെ എന്തു ചെയ്തു എന്ന തര്‍ക്കത്തില് എന്തെല്ലാം പ്രതിഷേധം അവര് പ്രകടിപ്പിച്ചിരിക്കുമെന്നത് ആരും ആലോചിക്കാതെ പോകുന്ന ഒരു കാര്യമാണ്. അന്തസ്സും ആത്മാഭിമാനവുമുള്ള ഓരോ പെണ്ണും തന്നിലേക്ക് ഉറ്റു നോക്കുമ്പോള് അക്കാര്യത്തിനുത്തരം കിട്ടുമെന്ന് ഞാന് കരുതുന്നു.\nഎന്‍റെ ഉത്തരം ഇതാണ്.\nഞാനൊരു പശുവായിരുന്നു. മിക്കവാറുമെല്ലാം വെറും പശു മാത്രമായിരുന്നു. അല്ലെങ്കില് ഫോര്‍മലീന്‍റെ ഗന്ധമുള്ള വഴുവഴുപ്പുകളെ തീര്‍ഥമാക്കുന്നവളായിരുന്നു. എണ്‍പതു കിലോ ഭാരം ചുമക്കുക ഒരു പത്തൊമ്പതുകാരിക്ക് ഒരിക്കലും എളുപ്പമായിരിക്കില്ല. അപ്പോള് തീര്‍ഥം സേവിക്കുക മാത്രമാണ് കരണീയം.\nട്രാന്സ് ജെന്ഡേര്‍സിന്‍റെ മലദ്വാരം അടര്‍ന്നു പോകുന്ന വേദനകളെക്കുറിച്ചെഴുതുമ്പോള് എനിക്ക് അതികഠിനമായ പനി പിടിച്ചത് അതുകൊണ്ടാണ്. ( വേറിട്ടു മാത്രം കത്തിയമരുന്ന ചില ശരീരങ്ങള് എന്ന നോവല്)\nലൈംഗികതയുടെ ആനന്ദത്തേയും മാസ്മരികതയേയും വിസ്മയത്തേയും കുറിച്ചെല്ലാം എന്നോട് ആരെങ്കിലും സംസാരിക്കുമ്പോള് ഞാന് പശുവിനെ ഓര്‍ക്കും.. വഴുവഴുപ്പുള്ള തീര്‍ഥത്തെ ഓര്‍ക്കും.\nകാരണം എന്‍റെ ആത്മാവിലേറ്റ ഉണങ്ങാത്ത മുറിവാണ് പശു എന്ന നാല്‍ക്കാലിയുടെ രൂപം. അതിനു സവര്‍ണതയുടെയോ ബി ജെ പി യുടേയോ ഹിന്ദുത്വത്തിന്‍റേയോ യാതൊരു ബന്ധവുമില്ല. അതിന് അതിക്രൂരമായി വേദനിപ്പിക്കപ്പെട്ട എന്‍റെ പാവം ശരീരവുമായി മാത്രമേ ബന്ധമുള്ളൂ. പ്രതിഷേധിക്കാനാവാതെ പോയ എന്‍റെ തീവ്ര നിസ്സഹായതയുമായി മാത്രമേ ബന്ധമുള്ളൂ. ആരുമില്ലാതായ എന്‍റെ അനാഥത്വവുമായി മാത്രമേ ബന്ധമുള്ളൂ.\nഈ ലോകത്തില് ശാരീരികമായി പീഡിപ്പിക്കപ്പെടുന്ന എല്ലാവരുടേയും ഒപ്പമാണ് ഞാന് ... എന്നും എപ്പോഴും... എല്ലാ കാലത്തും. അവരുടെ കണ്ണീര്‍ത്തുള്ളികള് എന്‍റേതാണ്. അവരുടെ രക്തവാര്‍ച്ചയും എന്‍റെയാണ്.\nഎന്‍റെ ആത്മാവിലേറ്റ ഉണങ്ങാത്ത മുറിവാണ് പശു എന്ന നാല്‍ക്കാലിയുടെ രൂപം. അതിനു സവര്‍ണതയുടെയോ ബി ജെ പി യുടേയോ ഹിന്ദുത്വത്തിന്‍റേയോ യാതൊരു ബന്ധവുമില്ല. അതിന് അതിക്രൂരമായി വേദനിപ്പിക്കപ്പെട്ട എന്‍റെ പാവം ശരീരവുമായി മാത്രമേ ബന്ധമുള്ളൂ. പ്രതിഷേധിക്കാനാവാതെ പോയ എന്‍റെ തീവ്ര നിസ്സഹായതയുമായി മാത്രമേ ബന്ധമുള്ളൂ. ആരുമില്ലാതായ എന്‍റെ അനാഥത്വവുമായി മാത്രമേ ബന്ധമുള്ളൂ.\nA Symbolic person... ! !


2,571,100 ദിര്‍ഹത്തിന്റെ സമ്മാനം കിട്ടിയതിനു പിന്നാലെ മയക്കു മരുന്നു കേസില് മധ്യവയസ്‌കന് അറസ്റ്റില് – East Coast Daily Malayalam\nഇയാളുടെ വാഹനത്തില് നിന്നും ഏകദേശം 350ഓളം മരുന്ന് കുറിപ്പടികളും മയ്ക്കു ഗുളികകളും കണ്ടെത്തുകയായിരുന്നു\nDec 22, 2018, 12:39 pm IST\nന്യൂജേഴ്‌സി: ന്യൂ ജേഴ്‌സിയില് ലോട്ടറി നറുക്കെടുപ്പില് രണ്ട് തവണകളിലായി ഏഴ് ലക്ഷം ഡോളര് സമ്മാനം ലഭിച്ച മധ്യവയസ്‌കന് മയക്കു മരുന്നു കേസില് പിടിയിലായി. കഴിഞ്ഞയാഴ്ച ട്രാഫിക് നിയമലംഘനം നടത്തിയതിനാണ ജെയിംസ് കലാഹാനെ സിറ്റി പോലീസ് തടഞ്ഞത്. തുടര്‍ന്ന് ഇയാളുടെ വാഹനത്തില് നിന്നും ഏകദേശം 350ഓളം മരുന്ന് കുറിപ്പടികളും മയ്ക്കു ഗുളികകളും കണ്ടെത്തുകയായിരുന്നു. കൂടാതെ തോക്ക് അടക്കമുള്ള ആയുധങ്ങളും ഇയാളുടെ വാഹനത്തില് നിന്നും പോലീസ് കണ്ടെടുത്തു.\nഅതേസമയം കലഹാന്റെ അപ്പാര്‍ട്ട്‌മെന്റില് നടത്തിയ വിശദമായ പരിശോധനയില് കഞ്ചാവ്, കൊക്കൈന്, മരുന്നു കുറിപ്പടികള് ആയുധങ്ങള് എന്നിവ കണ്ടെത്തിയതായി പോലീസ് പറഞ്ഞു. കൂടാതെ സ്റ്റോറേജ് ലോക്കറില് നിന്ന് തോക്കിന്റെ ബുള്ളെറ്റുകളും കണ്ടെത്തിയിട്ടുണ്ട്.\nവേള്‍ഡ് ട്രേഡ് സെന്റര് ട്രാന്‍സ്‌പോര്‍ട്ട് ഹബ്ബില് ഇരുമ്പ് തൊഴിലാളിയായി ജോലി ചെയ്തിരുന്ന കാലഹാന് ന്യൂജേഴ്‌സിയിലെ കാഷ്5ഗെയിമില് ടൂറില് ഏഴ് ലക്ഷം ഡോളറോളം തുകയാണ് രണ്ട് തവണകളിലായി ലഭിച്ചത്. 2015 നവംബറിലും 2016 നവംബറിലുമായിരുന്നു ഇത്. അതേസമയം ഇയാള്‍ക്കെതിരെ ആരോപിച്ചിട്ടുള്ള കുറ്റങ്ങള് തെറ്റാണെന്നാണ് കലഹാന്റെ അഭിഭാഷകന്റെ വാദം.\nArrested drugs use lottery winner FEATURED\nഅട്ടപ്പാടിയിലെ ശിശുമരണങ്ങള് ഗൗരവകരം. വിദഗ്ദ സമിതിയെ അയക്കും : കെകെ ശൈലജ ടീച്ചര്


പുസ്തകക്കുരുക്ക് - നല്ലെഴുത്ത്\nHome ANSabu Malayalam ShortStory പുസ്തകക്കുരുക്ക്\nപ്രശസ്തരായ എഴുത്തുകാരുടെ പുസ്തകങ്ങളായിരുന്നു കൂടുതലും .അത്രക്ക് അറിയപ്പെടാത്തവരുടെയും കൂട്ടത്തിലുണ്ടായിരുന്നു. നിലവിലെ സാമ്പത്തിക മാന്ദ്യം പുസ്തകോത്സവത്തിൽ നിന്നൊക്കെ ഈയിടെയായി അകത്തി നിർത്തിയിരിക്കുകയായിരുന്നു.പുസ്തകം നോക്കിയാൽ പോക്കറ്റ് കാലിയാവും അതായിരുന്നു അനുഭവങ്ങളിൽ നിന്നുള്ള പാഠം.\n''കുടുംബ ജീവിതം സന്തോഷ പ്രദമാക്കുവാൻ ചില പൊടിക്കൈകൾ " അതായിരുന്നു നീല പുറം ചട്ടയുള്ള ആ പുസ്തകത്തിൻ്റെ പേര് , ഗ്രന്ഥകർത്താവ് സുഗുണൻ പള്ളാത്തുരുത്തി.\nപഴയ ഓർമകളിൽ ഇതുപോലെ പേരുള്ള പുസ്തകങ്ങൾ ചില പ്രത്യേക വിഭാഗത്തിൽ പെട്ടിരുന്നു എന്ന് ചിന്തിക്കാതിരുന്നില്ല. അതിൻ്റെ നീല നിറവും അല്പം സംശയത്തിനു കാരണമായി.\nപള്ളാത്തുരുത്തിയും തകഴിയുമായി അധിക ദൂരമില്ലാത്തതു കൊണ്ടോ എന്തോ, രണ്ടിടങ്ങഴിക്ക്, അടുത്തു തന്നെയായിരുന്നു അതിൻ്റെ സ്ഥാനം.\nരണ്ടിടങ്ങഴിയുടെ അടുത്തിരിക്കുന്നു എന്നതു തന്നെയാവാം കുടുംബ ജീവിതം ഒന്നെടുത്തു നോക്കാൻ പ്രേരകമായത്.\nരണ്ടിടങ്ങഴിക്ക് ചാരെയുള്ളത് അര ഇടങ്ങഴിയെങ്കിലുമാവണമല്ലോ .\nപുസ്തകത്തിൻ്റെ താളുകൾ മറിക്കുമ്പോൾ പ്രശസ്തരായവരെയൊക്കെ ഉദ്ധരിച്ചിട്ടുണ്ട് എന്ന് മനസ്സിലായി. പല പേജിലേയും ഒന്നു രണ്ടു വാചകങ്ങളിലൂടെ പോയപ്പോൾ എന്തോ ചിലതൊക്കെ ഗഹനമായി ചർച്ച ചെയ്യുന്നു എന്നു തോന്നി.\nസെയിൽസിലുള്ള മദ്ധ്യവയസ്കൻ അടുത്തെത്തി പറഞ്ഞു.\n"നല്ല ഓട്ടമുള്ള ബുക്കാണ് .. സർ "\n"പേര് കണ്ടിട്ട്.... പണ്ടത്തെ .. വേറേ ടൈപ്പാണോന്ന് ..."\n"ശ്ശേ ... അതൊന്നുമല്ല സർ ...''\nപുസ്തകത്തെയോ രചയിതാവിനെയോ കുറിച്ച് എങ്ങും കേട്ടതായി ഓർമ വന്നില്ല. നോക്കിയ പേജുകളിൽ കണ്ട ഓഷോ, ചിന്മയാനന്ദൻ ,ഫ്രോയ്ഡ് തുടങ്ങിയവരുടെ പേരുകളാവാം\nഎടുത്ത പുസ്തകങ്ങളുടെ കൂട്ടത്തിൽ അതും ഉൾപ്പെടുത്താൻ കാരണമായത്.\nവീട്ടിലെത്തുമ്പോൾ ഇളയ പെങ്ങൾ ലതികയും പിള്ളേരും ഒരു ദിവസത്തെ വാസത്തിനായി വന്നിട്ടുണ്ട്.\nഅവളുടെ ഭർത്താവ് ജോലി സംബന്ധമായി ദൂരെയെങ്ങോ പോയതിനാൽ ഇന്ന് രാത്രി അവളും പിള്ളേരും ഇവിടെ തങ്ങാനായാണ് വന്നിട്ടുള്ളത്.\nഅഞ്ച് കിലോമീറ്റർ ഉള്ളിൽ തന്നെയാണ് താമസമെങ്കിലും അത്യാവശ്യത്തിനല്ലാതെ അവൾ തറവാട്ടിൽ വരാറില്ല.\nഅതു കൊണ്ട് തന്നെ നാത്തൂന്മാർ തമ്മിൽ നല്ല ബന്ധം നിലനിന്നു പോവുന്നു.\nലതികയുടെ വരവ് സുജക്കും സന്തോഷം തന്നെ. പാചകത്തിൻ്റെ നുറുങ്ങു വിദ്യകളൊക്കെ അവൾക്ക് ലതികയിൽ നിന്നാണ് ലഭിക്കുക.\nപിള്ളേരാണ് ഏറെ സന്തോഷിച്ചത് . അവർ നാലു പേരും ഒന്നിച്ചു കൂടിയതോടെ ,വീട് പൂരപ്പറമ്പായി .\nഭാര്യയോടും പെങ്ങളോടും വർത്തമാനം പറഞ്ഞിരുന്ന് ഉറങ്ങുവാൻ വളരെ താമസിച്ചതു കൊണ്ട് പിറ്റേന്ന് ഉണർന്നതും താമസിച്ചു തന്നെ.\nഎഴുന്നേറ്റ് ഒരുങ്ങി ഓഫീസിൽ പോവുന്നതിനു മുമ്പ് തലേന്നു വാങ്ങിയ പുസ്തകക്കെട്ട് അഴിച്ച് മേശപ്പുറത്ത് അടുക്കി വച്ചു. അലമാരയിലേക്ക് വൈകിട്ട്, നോക്കിയിട്ട് വക്കാമെന്നു വച്ചു.\nവൈകിട്ട് വീട്ടിലെത്തുമ്പോൾ ലതികയും പിള്ളേരും പോയിരുന്നു. സുജ കൊണ്ടു വച്ച ചായ കുടിച്ച ശേഷമാണ് മേശപ്പുറത്തിരുന്ന പുസ്തകങ്ങൾ എടുത്തു നോക്കിയത്.\nഒരു പുസ്തകത്തിൻ്റെ കുറവുണ്ടായിരുന്നു. ഒന്നു കൂടി നോക്കിയപ്പോൾ സുഗുണൻ പള്ളാത്തുരുത്തിയുടെ പുസ്തകമാണ് കാണാത്തതെന്ന് മനസ്സിലായി.\nസുജ വായിക്കാനെടുത്തിരിക്കുമെന്നാണ് ആദ്യം കരുതിയത് . അവൾ എടുത്തിട്ടില്ല എന്നറിഞ്ഞപ്പോൾ കുട്ടികളോട് ചോദിച്ചു. പുസ്തകങ്ങളുടെ കാര്യത്തിൽ ഞാൻ അല്പം കർക്കശ സ്വഭാവം കാണിക്കാറുള്ളതു കൊണ്ട് അവരാരും ചോദിക്കാതെ തൊടുക പോലും ചെയ്യാറില്ല . സുജ ഇടക്ക് ചില പുസ്തകങ്ങൾ അലമാരയിൽ നിന്ന് എടുത്ത് വായിക്കാറുണ്ട്. അവളുംപുതിയ പുസ്തകങ്ങളിൽ അങ്ങനെ കൈവക്കാറില്ല.\nബാക്കിയുള്ള പുസ്തകങ്ങളെല്ലാം അലമാരയിൽ, ഉള്ളവക്കൊപ്പം ഭംഗിയായി അടുക്കി വക്കുമ്പോഴും ,ജീവിത വിജയത്തിൻ്റെ നഷ്ടം എന്നെ അലട്ടിക്കൊണ്ടിരുന്നു.\nഒരാഴ്ചക്കുള്ളിൽ പുതിയതായി വാങ്ങിയ പുസ്തകങ്ങളിൽ ബംഗാളിയിൽ നിന്നും വിവർത്തനം ചെയ്ത ഒരു പുസ്തകം മാത്രമാണ് വായിച്ചു തീർക്കാൻ കഴിഞ്ഞത്. മറ്റുള്ളവയൊക്കെ ഭദ്രമായി അലമാരിയിലിരുന്നു.\nഅന്ന് ഒരു തിങ്കളാഴ്ചയായിരുന്നു. വൈകിട്ടുള്ള റസിഡൻ്റ്സ് അസോസിയേഷൻ യോഗത്തിൽ പങ്കെടുക്കാൻ പുറത്തേക്കിറങ്ങുമ്പോൾ സുജ ഒരു പുസ്തകവും വായിച്ചിരിക്കുന്നു. നേരത്തേ,ഓഫീസിൽ നിന്നു വരുമ്പോഴും അവൾ ഇതേ പുസ്തകം വായിക്കുന്നുണ്ടായിരുന്നു.\nഞാൻ അടുത്തു ചെന്ന് പുസ്തകത്തിൻ്റെ പുറംചട്ടയിലേക്ക് കുനിഞ്ഞു നോക്കി.\nസുഗുണൻ പള്ളാത്തുരുത്തിയുടെ പുസ്തകമായിരുന്നു, അത് .\n" അപ്പോ ... താനായിരുന്നു ഈ പുസ്തകമെടുത്തത് ...."\nപുസ്തകം അടച്ചു വച്ച് സുധ ചോദിച്ചു\n"ഏത് പുസ്തകം ...? "\nഒരു സംശയവുമില്ലാത്ത ചോദ്യമായിരുന്നു സുജയുടേത്.\n" വാങ്ങി കൊണ്ടു വന്ന പുതിയ പുസ്തകമല്ലേ .. ഇത് .. "\nഒരു ചമ്മൽ സുജയുടെ മുഖത്തുണ്ടാവുമെന്നു വിചാരിച്ചാണ് ഞാനത്രയും പറഞ്ഞത് .\n"ഇന്നലെ ലതികേടെ വീട്ടിൽ പോയപ്പോ .. അവിടുന്നെടുത്ത താ .. ഇത് "\n" അവൾക്കെവിടുന്നു കിട്ടി ... ഇത് "\n" അവൾക്ക് വാങ്ങിച്ചു കൂടേ ......"\n" അവൾ നിനക്ക് തന്നതാണോ ...."\nഇപ്പോളാണ് സുജ അല്പം ചമ്മിയത് .\n" മേശപ്പുറത്ത് ഇരിക്കുന്നത് .. കണ്ടു ... ഞാൻ ഇങ്ങ് എടുത്തോണ്ട് പോന്നു."\nഇങ്ങേർക്കു മാത്രമല്ലേ വായന പറഞ്ഞിട്ടുള്ളൂ എന്ന ഭാവത്തിലാണ് സുജ എഴുന്നേറ്റത്.\n"എവിടെ ...നോക്കട്ടെ " ഞാൻ ചോദിച്ചു\n"അങ്ങനെയിപ്പം നോക്കണ്ടാ...... "\nസുജ അല്പം വാശിയിലായിരുന്നു.\nഞാൻ നോക്കി നിൽക്കെ അവൾ ആ പുസ്തകം അവളുടെ പെട്ടിയിൽ ഭദ്രമായി വച്ചു .....പൂട്ടി.\nനല്ല മനുഷ്യർ, ഒരുത്തി ഇവിടുന്ന് മോഷ്ടിച്ച് അവളുടെ വീട്ടിലേക്ക് കൊണ്ടു പോവുന്നു . മറ്റൊരുത്തി\nഅതുതന്നെ ആരുമറിയാതെ ഇങ്ങോട്ടെടുത്തു കൊണ്ടു പോരുന്നു. നല്ല നാത്തൂന്മാർ . ഒരമ്മ പെറ്റ നാത്തൂന്മാർ തന്നെ .\nഓഫീസിൽ നിന്നിറങ്ങി ,നടന്ന് പുസ്തകോത്സവം പവിലിയനിലെത്തി നോക്കുമ്പോൾ സുഗുണൻ പള്ളാത്തുരുത്തിയുടെ പുസ്തകം അതിൻ്റെ സ്ഥാനത്ത് ഇല്ലായിരുന്നു. സെയിൽസ് മാനോട് ചോദിച്ചപ്പോൾ അതിൻ്റെ കോപ്പിക ളെല്ലാം തീർന്നു പോയി എന്നാണ് അറിഞ്ഞത്.\nപ്രസാധകരുടെ ടെലിഫോൺ നമ്പറും വാങ്ങിയാണ് വീട്ടിലെത്തിയത്.\nസുജ അന്നും പുസ്തകം തരാൻ കൂട്ടാക്കിയില്ല. മാത്രമല്ല ,അതിനി തരില്ല എന്നു തന്നെ കട്ടായം പറഞ്ഞു.\nനോക്കണേ, എന്തു ധിക്കാരമെന്ന് . വീട്ടമ്മയാണെന്ന് വച്ച് ഇത്ര ധിക്കാരം നന്നാണോ .ഞാൻ പണം കൊടുത്തു വാങ്ങിയ പുസ്തകത്തിന്മേൽ എനിക്ക് ഒരവകാശവുമില്ലേ...\nവായിച്ചിട്ട് തരാം, എന്ന മര്യാദക്കു നിരക്കുന്ന വാചകമെങ്കിലും ഞാൻ പ്രതീക്ഷിച്ചു.\nഈ പുസ്തകത്തിൽ ഇത്രക്ക് ,ഈ സ്ത്രീ ജനങ്ങളെ വശീകരിച്ച എന്ത് സംഗതിയാണുള്ളത്.\nലതിക ഇവിടുന്ന് എടുത്ത് കൊണ്ടു പോയ പുസ്തകമാണെന്ന് എങ്ങനെ പറയും .പെങ്ങൾ എൻ്റേതല്ലേ , അവളുടെ അഭിമാനവും സംരക്ഷിക്കേണ്ടത് ഈ ഞാൻ തന്നെയല്ലേ .\nമനസിലാക്കൂ , വായനക്കാരേ ,ഒരു ഭർത്താവിൻ്റെ , ഒരു സഹോദരൻ്റെ ധർമ്മ സങ്കടം .\nഅതുകൊണ്ടാണ് പ്രസാധകരെ വിളിച്ച്, സുഗുണൻ പള്ളാത്തുരുത്തിയുടെ പുസ്തകം ഒരു കോപ്പി vppആയി അയക്കാൻ ഏർപ്പാടു ചെയ്യുന്നത്.\nരണ്ടോ മൂന്നോ ദിവസത്തിനുള്ളിൽ പുസ്തകമെത്തുമായിരിക്കും . എങ്കിലും അത് കൈയിൽ കിട്ടിയാലേ സമാധാനമാവൂ. മുമ്പൊന്നും ഒരു പുസ്തകത്തിനും മേൽ ഇങ്ങനെ വാശി തോന്നിയിട്ടില്ല. പുസ്തകം കൈയിൽ കിട്ടി വായിച്ച ശേഷം ഉള്ളടക്കത്തെ കുറിച്ച് ആഴ്ച കുറിപ്പിൽ എഴുതാം കൂട്ടരേ ...\nപിന്നെയൊരു കാര്യം , നമ്മുടെ സുഗുണൻ പള്ളാത്തുരുത്തിയല്ലേ ആദ്യമായി ഒരു പുസ്തകം അച്ചടിമഷി പുരളുകയായിരിക്കും, പാവമായിരിക്കും ......ഒരു കൈ സഹായം ചെയ്യുവാനുള്ള മനസ് നമുക്ക് വേണമല്ലോ .ഇവിടെ ഞാൻ രണ്ടു കൈയും നീട്ടിക്കൊടുക്കുന്നു.. എന്നു മാത്രം. ഇങ്ങനെയൊക്കെയല്ലേ നമുക്കു അയാളെ സഹായിക്കാൻ പറ്റൂ.


ഭൂ ഉടമകള്‍ക്കെല്ലാം 'ലാന്‍ഡ് കാര്‍ഡ്' നല്‍കാന് കേരളം\n|1 Jan 2020 5:28 AM GMT\nകേരളത്തിൽ ലാന്‍ഡ് കാര്‍ഡ് സമ്പ്രദായം നടപ്പാക്കാന് സര്‍ക്കാര് ഒരുങ്ങുന്നു. ഓരോരുത്തരുടെയും പേരിലുള്ള മുഴുവന് ഭൂമിയുടെയും വിവരങ്ങള് ഉള്‍പ്പെടുന്ന ലാന്‍ഡ് കാര്‍ഡ് സംവിധാനം ആന്ധ്രാ പ്രദേശില് പരീക്ഷണാടിസ്ഥാനത്തില് ഏര്‍പ്പെടുത്തിയിരുന്നു.\nസംസ്ഥാനത്തിന്റെ വിവിധയിടങ്ങളില് ഒരാളുടെ പേരിലുള്ള ഭൂമിയെല്ലാം ലാന്‍ഡ് കാര്‍ഡില് രേഖപ്പെടുത്തും. ഭൂമി കൈമാറ്റം ചെയ്യുന്നതിനനുസരിച്ച് കാര്‍ഡിലും മാറ്റമുണ്ടാകും. ഇതിന് മുന്നോടിയായി ഒരാളുടെ പേരില് സംസ്ഥാനത്താകെയുള്ള ഭൂമിക്ക് ഒരുതണ്ടപ്പേരാക്കാനും അത് ആധാറുമായി ലിങ്ക് ചെയ്യാനും നടപടി തുടങ്ങി.ബിനാമി പേരില് ഭൂമി കൈവശം വച്ചിരിക്കുന്നവരുടെ വിവരങ്ങള് പുറത്തുകൊണ്ടുവരാനും ലാന്‍ഡ് കാര്‍ഡിലൂടെ കഴിയും.\nഭൂമി കൈമാറ്റത്തിന് ആധാര് നിര്‍ബന്ധമാക്കണമെങ്കില് പോക്കുവരവ് നിയമം ഭേദഗതി ചെയ്യണം. തിരിച്ചറിയലിന് ആധാര് കാര്‍ഡുപയോഗിക്കാമെങ്കിലും, സേവനങ്ങള്‍ക്ക് അത് നിര്‍ബന്ധമാക്കരുതെന്ന സുപ്രീം കോടതി വിധിയുള്ളതിനാല് നിയമക്കുരുക്കില്‍പ്പെടാതെ ആധാറില് തണ്ടപ്പേര് ലിങ്ക് ചെയ്യാനാണ് ശ്രമം. രജിസ്‌ട്രേഷനിലുള്ള തട്ടിപ്പുകളും ഇതുവഴി തടയാം.\nഇപ്പോള് ഓരോ വില്ലേജ് ഓഫീസിലെയും ക്രമനമ്പര് പ്രകാരമാണ് തണ്ടപ്പേരുള്ളത്. ഇനി മുതല് സംസ്ഥാനത്തൊട്ടാകെ 13 അക്ക തണ്ടപ്പേരായിരിക്കും. തണ്ടപ്പേര് ആധാറുമായി ലിങ്കു ചെയ്യുന്നതോടെ കൂടുതല് മിച്ചഭൂമി കണ്ടെത്താമെന്നാണ് സര്‍ക്കാരിന്റെ കണക്കുകൂട്ടല്.\nനിലവില് സംസ്ഥാനത്ത് ഒരു കുടുംബത്തിന് പരമാവധി 15 ഏക്കറേ കൈവശം വയ്ക്കാനാവൂ. ഇതില് കൂടുതലുണ്ടെങ്കില് മിച്ചഭൂമിയായി മാറുമെന്നാണ് നിയമം. എന്നാല് അതേ വില്ലേജ് വിട്ട് മറ്റൊരിടത്ത് ഭൂമിയുണ്ടെങ്കില് കണ്ടുപിടിക്കാന് നിലവില് സംവിധാനമില്ല.\nഒരാള്‍ക്ക് ഒരു തണ്ടപ്പേര് ആക്കുകയും അത് ആധാറുമായി ലിങ്ക് ചെയ്യുകയും ചെയ്യുന്നതോടെ ഈ പ്രശ്‌നം പരിഹരിക്കാം.യഥാര്‍ത്ഥ ഉടമസ്ഥനെ കണ്ടെത്താം.\nland card land card kerala real estate real estate news real estate updates


1.9k Views by Blive News October 30, 2018, 6:22 am inTOP READS\nജപം പ്രാർത്ഥനയാണ്. പതുക്കെയുള്ള ഉച്ഛാരണം ഘോഷമെന്നത് ഉച്ചത്തിലുള്ള ശബ്ദമാണ്.ജപത്തെ ഘോഷമാക്കുന്നത് ജപോദ്ദേശ്യത്തെ റദ്ദാക്കുന്നു. അത് ഒരസംബന്ധ ചേരുവയാകുന്നു. നാമജപം മുഴങ്ങില്ല. ഘോഷമാവില്ല. അതിനാല് നാമജപ ഘോഷയാത്ര പ്രാര്‍ത്ഥനയല്ല. ജപം നിര്‍ത്തി വഴിയാത്രികരെ തടയുമ്പോള് ദൈവത്തെ വഴിയിലിറക്കി കുറ്റകൃത്യത്തിനൊരുങ്ങുന്ന വെറും ക്രിമിനലുകളായി മാറും. സമരം ഒരു രാഷ്ട്രീയ പ്രയോഗമാണ്.സമരം സംഘര്‍ഷാത്മകമാണ്. നാമജപം ശാന്തവും.തുറന്നു പറയാന് കഴിയണം, നാമജപസമരമെന്ന അസംബന്ധ സംയുക്തത്തെ ആരാണ് നയിച്ചതെന്ന്.ദൈവത്തെയും രാഷ്ട്രീയത്തെയും കബളിപ്പിക്കുന്ന യുക്ത്യാഭാസം ശബരിമലയില് പരീക്ഷിക്കപ്പെട്ടിരിക്കുന്നു. നാമജപഘോഷയാത്രയിലാണോ പങ്കെടുത്തത് എന്നതിനെക്കാള് അനുഷ്ഠാന ഭംഗം നടത്തി തെരുവുയുദ്ധത്തിനു പോയോ എന്നന്വേഷിക്കണം. ഉണ്ടെങ്കില് രാഷ്ട്രീയ പരിഹാരക്രിയകളിലൂടെ കടന്നുപോയേ തീരൂ.\nഈശ്വരനാമം പതുക്കെ ഉച്ചരിക്കലാണ് നാമജപം. ജപം എന്ന വാക്കിന് പ്രാര്‍ത്ഥനയോ വേദവാക്യമോ മന്ത്രമോ നാമമോ ഉച്ചരിക്കല് എന്നുമര്‍ത്ഥം. ദേവന് പ്രസാദിപ്പാനുത്തമം ജപയജ്ഞം എന്നു ശിവപുരാണം. പതുക്കെയുള്ള ഉച്ചാരണം മറ്റുള്ളവര് കേള്‍ക്കാനുള്ളതല്ല. ദൈവവുമായി നടത്തുന്ന സൗമ്യസംവേദനമാണത്. അത് ആഘോഷമാക്കുമ്പോള് അതിന്റെ ദൈവഛായ നഷ്ടമാകുന്നു.\nഘോഷമെന്നത് ഉച്ചത്തിലുള്ള ശബ്ദമാണ്. ഇരമ്പലും മുഴക്കവുമാണ്. ജപത്തെ ഘോഷമാക്കുന്നത് ജപോദ്ദേശ്യത്തെ റദ്ദാക്കുന്നു. ജപമാലയെന്നൊക്കെ പറയാറുണ്ട്. ജപഘോഷം ശബ്ദതാരാവലിയിലും കാണില്ല. അത് ഒരസംബന്ധ ചേരുവയാകുന്നു. നാമജപം മുഴങ്ങില്ല. ഘോഷമാവില്ല. അതിനാല് നാമജപ ഘോഷയാത്ര പ്രാര്‍ത്ഥനയല്ല.\nഒററയില്‍നിന്നു കൂട്ടത്തിലേക്കുള്ള പ്രവാഹമാണ് ഘോഷവും സമരവും രാഷ്ട്രീയ പ്രയോഗങ്ങളും.. ഘോഷയാത്രകള് ആഡംബരമോ അവകാശ പ്രൗഢിയോ കാണിക്കലാണ്. നാമജപമാകട്ടെ കൂട്ടത്തില് ഒറ്റയാവലാണ്. ബഹളത്തിലെ ഏകാന്തതയാണ്. താനും ദൈവവും മാത്രമുള്ള ആത്മീയാനന്ദത്തിന്റെ കണ്ടെടുപ്പാണ്. അത് ആഘോഷമാക്കാനാവില്ല. നാമജപവും നാമപ്രചാരണവും രണ്ടാണ്. ‘തിരുനാമ കീര്‍ത്തനം’ ഘോഷത്തിലാവാം. ശരണംവിളികള് ദൈവത്തില് സ്വയം സമര്‍പ്പിച്ചതിന്റെ ഉന്മത്തവിളംബരമാണ്. അതിലും ദൈവവും താനുമല്ലാതെ മറ്റൊന്നും കടന്നുവരില്ല.\nനാമജപ ഘോഷങ്ങളുയരാം. നാമജപയാത്രകള് ശാന്തമായി കടന്നുപോവാം. ആളുകള് ആദരവോടെ നോക്കിക്കാണും. എന്നാല് നാമജപത്തിനിടെ എതിരെ വരുന്ന കാറിലാരാണെന്നു തെരയലും ആളുകളുടെ ലിംഗമേതെന്നു തേടലും പ്രാര്‍ത്ഥനക്കു ഭംഗം വരുത്തും. ശ്രദ്ധ ദൈവത്തിലല്ല ഭൗതികത്തിലാണ് എന്നു വെളിപ്പെടും. നാമജപം ഒരു മുഖംമൂടിയാണെന്ന് ആരും സംശയിക്കും.\nസമരമെന്ന പേരില് നാമജപം നടത്തുന്ന രാഷ്ട്രീയ പാര്‍ട്ടികളുണ്ട്. അവ നല്ല നേരവും സ്ഥലവും നിശ്ചയിച്ചു വൈദികക്രിയപോലെ സമരം ഒരു അനുഷ്ഠാനമാക്കാറുണ്ട്. അതുപോലെ വിശ്വാസികളില് ചിലരൊക്കെ നാമജപത്തെ സമരമാക്കി ആത്മീയതയുടെ ,അതിര്‍ത്തി ഭേദിക്കും. അങ്ങനെ വരുമ്പോള് ഏതു സമരത്തോടും കൈക്കൊള്ളുന്ന സര്‍ക്കാര് നിലപാടിന് നാമജപ സംഘവും വിധേയമാവും. അതില് പരിഭവിക്കാനില്ല.\nസമരം നാമജപ പ്രാര്‍ത്ഥനയല്ലാത്തതുപോലെ നാമജപ പ്രാര്‍ത്ഥന സമരവുമല്ല. ജപം നിര്‍ത്തി വഴിയാത്രികരെ തടയുമ്പോള് ദൈവത്തെ വഴിയിലിറക്കി കുറ്റകൃത്യത്തിനൊരുങ്ങുന്ന വെറും ക്രിമിനലുകളായി മാറും. ഒരു വിശ്വാസമുദ്രയും കുറ്റകൃത്യത്തെ സാധൂകരിക്കാനുള്ള സമ്മതപത്രമല്ല. ജനാധിപത്യ വ്യവസ്ഥയെയും അതിന്റെ രാഷ്ട്രീയ വ്യവഹാരങ്ങളെയും തള്ളി ഒന്നിനും ഒരസ്തിത്വവും ആധുനിക സമൂഹത്തിലില്ല. തൊഴിലിനിടയില് പ്രാര്‍ത്ഥനാ വേളകളില്ല. പ്രാര്‍ത്ഥന ഒരു തൊഴിലുമല്ല.\nപൊതുസമൂഹം അനുവദിച്ചുതന്ന ഒരാനുകൂല്യമാണ് പാതയോരത്തുകൂടി നടത്താം ഘോഷയാത്രകളെന്നത്. സമരഘോഷയാത്രയോ നാമജപയാത്രയോ ആകട്ടെ, അതത്രയേ പാടുള്ളു. സമരയാത്രയില് അല്‍പ്പം ഒച്ചപ്പാടും അസഹിഷ്ണുതയും കാണും. കാരണം അത് രാഷ്ട്രീയാവകാശഘോഷമാണ്. നാമജപം ആത്മാവിലെ ഭാഷണമാണ്. അതു ദൈവത്തോടാണ്. പൊതുനിയമങ്ങളെ വെല്ലുവിളിക്കലല്ല. രാഷ്ട്രീയ ഘടന ഇളക്കി മറിക്കലല്ല. ശബരിമലയില് നാമജപമല്ല ദൈവത്തെ ദുരുപയോഗപ്പെടുത്തുന്ന രാഷ്ട്രീയ സംഘര്‍ഷമാണ് കണ്ടത്. അതിനു രാഷ്ട്രീയ പരിഹാരവും വേണം.\nതുറന്നു പറയാന് കഴിയണം. നാമജപസമരമെന്ന അസംബന്ധ സംയുക്തത്തെ ആരാണ് നയിച്ചതെന്ന്. ശരിയായ വിശ്വാസികള് സമരം ചെയ്യാറുണ്ട്. പക്ഷെ നാമജപത്തെ സമരമുദ്രാവാക്യമാക്കാറില്ല. ആത്മിയാനന്ദത്തെ തെരുവില് കളങ്കപ്പെടുത്താറില്ല. ദൈവത്തെയും രാഷ്ട്രീയത്തെയും കബളിപ്പിക്കുന്ന യുക്ത്യാഭാസം ശബരിമലയില് പരീക്ഷിക്കപ്പെട്ടിരിക്കുന്നു. നാമജപഘോഷയാത്രയിലാണോ പങ്കെടുത്തത് എന്നതിനെക്കാള് അനുഷ്ഠാന ഭംഗം നടത്തി തെരുവുയുദ്ധത്തിനു പോയോ എന്നന്വേഷിക്കണം. ഉണ്ടെങ്കില് രാഷ്ട്രീയ പരിഹാരക്രിയകളിലൂടെ കടന്നുപോയേ തീരൂ.\nPrevious article ‘പാടും ക്രൂര’നായ പാവം ഉമ്മുക്ക\nNext article സംരംഭക പ്രിയര്‍ക്കായി സ്റ്റാര്‍ട്ടപ് ഇന്ത്യ – കെ എസ് യു എം ‘സ്റ്റാര്‍ട്ടപ് യാത്ര’


സിബിഐ കേസ് തുടര്‍വാദത്തിനായി ബുധനാഴ്ചത്തേക്ക് മാറ്റി\nസിബിഐ ഡയറക്ടറെ മാറ്റി നിര്‍ത്താന് പ്രധാനമന്ത്രിയുടെ അധ്യക്ഷതയിലുള്ള തെരഞ്ഞെടുപ്പ് സമിതിയുടെ അവകാശമുണ്ടോ എന്ന് പരിശോധിക്കുമെന്ന് സുപ്രീം കോടതി. ഡയറക്ടര് സ്ഥാനത്ത് നിന്ന് നീക്കിയതിന് എതിരെ അലോക് വര്‍മ നല്‍കിയ ഹര്‍ജി പരിഗണിക്കെയാണ് കോടതിയുടെ പരാമര്‍ശം. നിയമിക്കാനും മാറ്റാനുമുള്ള അധികാരം തെരഞ്ഞെടുപ്പ് സമിതിക്ക് മാത്രമാണെന്ന് അലോക് വര്‍മയുടെ അഭിഭാഷകന് വാദിച്ചു. സിബിഐ ഡയറക്ടറെ നിയമിക്കാനുള്ള അധികാരം കേന്ദ്ര സര്‍ക്കാരിനാണെന്നും പേരുകള് ശിപാര്‍ശ ചെയ്യാനുള്ള അധികാരം മാത്രമാണ് തെരഞ്ഞെടുപ്പ് സമിതിക്ക് ഉള്ളതെന്ന് കേന്ദ്ര സര്‍ക്കാര് കോടതിയില് വാദിച്ചു.\nഅലോക് വര്‍മ്മയെ സിബിഐ ഡയറക്ടര് സ്ഥാനത്ത് നിന്ന് നീക്കിയതിലെ നിയമപരമായ പ്രശ്‌നങ്ങളില് ഊന്നിയായിരുന്നു സിബിഐ കേസിലെ ഇന്നത്തെ വദങ്ങള്. അലോക് വര്‍മ്മയുടെ അഭിഭാഷകന് ഫാലി.എസ്.നനരിമാന് രണ്ട് കാര്യങ്ങളാണ് ഇതില് മുന്നോട്ട് വെച്ചത്. സിബിഐ ഡയറക്ടറുടെ കാലവധി രണ്ട് വര്‍ഷമാക്കി വിനീത് നാരായണ് കേസില് സുപ്രീകോടതി നിജപ്പെടുത്തിയിട്ടുണ്ട്. ഇത് ലംഘിക്കപ്പെട്ടു. സിബിഐ ഡയറക്ടറെ നിയമിക്കുന്നത് പ്രധാനമന്ത്രി അധ്യക്ഷനും ലോകസഭാ പ്രതിപക്ഷ നേതാവും സുപ്രീം കോടതി ചീഫ് ജസ്റ്റിസും അംഗങ്ങളായ തെരഞ്ഞെടുപ്പ് സമിതിയാണ്. ഈ സമിതിയുടെ അനുമതിയില്ലാതെ അലോക് വര്‍മ്മയെ നീക്കിയത് നിയമ വിരുദ്ധമാണ്.\nReadMore> സി.ബി.ഐ ഡയറക്ടറുടെ നിശ്ചിത കാലാവധി രണ്ട് വര്‍ഷം; അലോക് വര്‍മയുടെ ഹര്‍ജി പരിഗണിക്കുന്നു http://www.twentyfournews.com/2018/11/29/cbi-case-at-supreme-court.html\nഈ വാദങ്ങള്‍ക്കുള്ള മറുപടി എന്ന നിലയിലാണ് സിബിഐ ഡയറക്ടറെ നീക്കാന് തെരഞ്ഞെടുപ്പ് സമിതിയുടെ അനുമതി അവശ്യമുണ്ടോയെന്ന് പരിശോധിക്കുമെന്ന് കോടതി പറഞ്ഞത്. അലോക് വര്‍മ്മയെ സ്ഥാനത്ത് നിന്ന് മാറ്റിയുള്ള സി.വി.സി ഉത്തരവ് നിയമവിരുദ്ധമാണെന്ന് മുതിര്‍ന്ന അഭിഭാഷകരായ ദുഷ്യന്ത് ദവെയും കപില് സിബലും വാദിച്ചു. അഴിമതി കേസുകളിലെ മേല്‍നോട്ടത്തിനുള്ള അധികാരം മാത്രമാണ് സിബിഐക്ക് മേല് സിവിസിക്കുള്ളൂ എന്നും ഇവര് വാദിച്ചു.\nഈ വാദങ്ങളെ അറ്റോര്‍ണി ജനറല് കെ.കെ വേണുഗോപാല് എതിര്‍ത്തു. സിബിഐ ഡയറക്ടറെ നിയമിക്കാനുള്ള അധികാരം കേന്ദ്ര സര്‍ക്കാരില് മാത്രം നിക്ഷിപ്തമാണ്. പേരുകള് നിര്‍ദ്ദേശിക്കാനുള്ള അധികാരം മാത്രമേ തെരഞ്ഞെടുപ്പ് സമിതിക്കുള്ളൂ എന്ന് എ.ജി വാദിച്ചു. സിവിസിക്ക് സിബിഐയുടെ എല്ലാ കാര്യത്തിലും മേല്‍നോട്ട ചുമതല ഉണ്ട്. സിബിഐയില് ജനങ്ങള്‍ക്കുള്ള വിശ്വാസം നഷ്ടപ്പെടാതിരിക്കാനാണ് കേന്ദ്ര സര്ക്കാര് ഇടപെട്ടത് എന്നും എ.ജി വാദിച്ചു. എ.ജിയുടെ തുടര് വാദത്തിനായി കേസ് ബുധനാഴ്ചയിലേക്ക് മാറ്റി.\nRead more on: CBI | cbi court


മുഖത്തെ ചിരി അൽപമൊന്ന് മാറ്റിയാൽ തൊഴിലാളികൾ വരാത്ത അവസ്ഥ; കർഷകന്റെ കുറിപ്പ് | Problem Faced by the Cardamom Growers\nമുഖത്തെ ചിരി അൽപമൊന്ന് മാറ്റിയാൽ തൊഴിലാളികൾ വരാത്ത അവസ്ഥ; കർഷകന്റെ കുറിപ്പ്\nമനോരമ ലേഖകൻ September 19, 2020 03:39 PM IST\nആരെങ്കിലും കായ് എടുപ്പ് പഠിക്കുന്നുണ്ടെങ്കിൽ ഇതൊക്കെ ശ്രദ്ധിക്കട്ടെ\nവർഷത്തിലുടനീളം ശ്രദ്ധയും പരിചരണവും ആവശ്യമായ വിളയാണ് ഏലം. കൃത്യമായ പരിചരണവും വളവും ലഭിച്ച ഏലച്ചെടികൾ നല്ല രീതിയിൽ വിളവ് നൽകുമെങ്കിലും കർഷകന് ഉപകാരപ്പെടണമെങ്കിൽ വിളവെടുപ്പ് കൃത്യമായിരിക്കണം. വിളവെടുപ്പിന് പരിചയസമ്പത്തില്ലാത്ത തൊഴിലാളികളാണെങ്കിൽ കർഷകന് പലപ്പോഴും വലിയ നഷ്ടമുണ്ടാകാറുണ്ടെന്ന് പറയുകയാണ് ഏലക്കർഷകനായ ക്രിസ് കുര്യാക്കോസ്. ഏലക്കർഷകർ നേരിടുന്ന പ്രശ്നങ്ങളും വെല്ലുവിളികളും പങ്കുവയ്ക്കുന്നതിനൊപ്പം കർഷകർ എന്തൊക്കെ ശ്രദ്ധിക്കണമെന്നും അദ്ദേഹം പറയുന്നു.\nകായ് മുഴുവൻ പഴുത്ത് പൊളിച്ച് കിടക്കുന്നു. പണിക്കാരെ കിട്ടാനില്ല. രാവിലെ വണ്ടിയുമായി ഇറങ്ങി ഓരോരുത്തരുടെയും വീട്ടുപടിക്കൽ പോയി അക്കാ... ചേച്ചീ... എന്നൊക്കെ വിളിച്ച് നല്ല വാക്കും പറഞ്ഞാണ് കൊണ്ടുവന്ന് പണിയെടുപ്പിക്കുന്നത്.\nകായ് എടുക്കുമ്പോൾ പിഞ്ച് എടുത്താലോ, കൊത്ത് അടർത്തിയാലോ, ശരം ഒടിച്ചാലോ നമുക്ക് പ്രതികരിക്കാൻ അവകാശമില്ല. മുഖത്തെ ചിരി അൽപമൊന്ന് മാറ്റിയാൽ നാളെ വേറെ പറമ്പിൽ കായ് എടുക്കാൻ പോകും.\nവേനൽ മുഴുവൻ വെള്ളമൊഴിച്ച് വളർത്തി സമയാസമയങ്ങളിൽ വളവും മരുന്നും അടിച്ച് സ്വന്തം മക്കളെ ശ്രദ്ധിക്കുന്നതിലും കൂടുതൽ ശ്രദ്ധയോടെ പരിപാലിച്ചു കൊണ്ടുവന്ന ചെടികൾ ആദായം കിട്ടേണ്ട സമയത്ത് പണിക്ക് ആളില്ലാതെ നശിക്കുമ്പോൾ എന്നേപ്പോലെയുള്ള കൃഷിക്കാർക്ക് ബുദ്ധിമുട്ട് ഉണ്ടാകും.\nഇപ്പോൾ പ്രധാനമായും തേയിലത്തോട്ടങ്ങളിൽ പണിക്കു പോകുന്ന സ്ത്രീ തൊഴിലാളികളെയാണ് ജീപ്പുകാർ കൊണ്ടു വന്ന് സപ്ലെ ചെയ്യുന്നത്. ആദ്യമായി ഏലക്കാട്ടിൽ കയറുന്ന പലരും അറ്റത്തെ 2/3 കായ് നിർത്തി ബാക്കി മുഴുവൻ പറിച്ചെടുക്കുകയാണ് ചെയ്യുന്നത്. കായെടുക്കുമ്പോൾ ശരം കയ്യിലെടുത്ത് ഏറ്റവും അടിഭാഗം മുതൽ മുകളിലേക്ക് കായ് എടുക്കണം. കൊത്ത് നിൽക്കുന്നതിന്റെ വലതു വശം അടിയിൽ കയ്യിട്ടും ഇടതു വശം മുകളിലൂടെയും എടുക്കാം. കൊത്തിൽ കായ് നിൽക്കുന്നതിന് ഒരു ചെറിയ ചെരിവ് ഉണ്ടായിരിക്കും. ചെരിവിന് ഓപ്പൊസിറ്റ് ഒടിച്ചാൽ വാലു വരാതെ കായ് തന്നെ കിട്ടും.\nവലിച്ച് പറിച്ച് എടുക്കരുത്.2കായ് കൂട്ടിപ്പിടിച്ച് എടുക്കാം. പക്ഷേ അങ്ങനെ എടുക്കുമ്പോൾ ഓപ്പസിറ്റ് സൈഡ് ഉള്ള കായ്കൾ കൂട്ടി പിടിക്കണം. ഒരേ സൈഡ് ഉള്ള കായ്കൾ പിടിച്ചാൽ കൊത്ത് അടർന്ന് പോകും. ശരം കയ്യിലിട്ട് അധികം ഉലയ്ക്കരുത്, നെൽമണി പരുവത്തിലുള്ള കായ്കളും പൂക്കളും പൊഴിഞ്ഞ് പോകും.\nഇതൊക്കെ എന്റെ മനസിലെ വിഷമങ്ങളാണ്. ഇതൊക്കെ എനിക്ക് ഗ്രൂപ്പിൽ പറഞ്ഞ് സമാധാനിക്കാം, അല്ലാതെ പണിക്കാരോട് പറയാൻ പോയാൽ നാളെ ആരും വരില്ല. ആരെങ്കിലും കായ് എടുപ്പ് പഠിക്കുന്നുണ്ടെങ്കിൽ ഇതൊക്കെ ശ്രദ്ധിക്കട്ടെ.\nഓരോരുത്തർ വന്ന് കായ് എടുത്തിട്ട് പോകുമ്പോൾ ശരം കൈയ്യിലിട്ട് കശക്കി ഒരു മാതിരി റോഡ് റോളർ കയറിയതു പോലെ ഇരിക്കും. ഒരു വശം എടുത്തു കഴിഞ്ഞ് മറ്റേ വശത്തേക്ക് പോകാനുള്ള മടി കാരണം ചിമ്പിന് ഇടവഴി ശരം വലിച്ചെടുത്ത് കായ് എടുക്കും. അതാണ് ശരം ഒടിയുന്നതിന്റെ പ്രധാന കാരണം.\nകായെടുപ്പുകാർ കായ് എടുത്ത് പോയിക്കഴിഞ്ഞ് ചെടിച്ചുവട് പരിശോധിച്ചാൽ ഒടിഞ്ഞ ശരം, അടർന്ന കൊത്തുകൾ, പൊഴിഞ്ഞു പോയ അരിക്കായ്കൾ, പൂവ്... ഇതെല്ലാം കാണുമ്പോൾ വെറുതേ രക്തം തിളയ്ക്കും. ഈ റൗണ്ടിൽ ഒരു കൊത്ത് അടർത്തിയാൽ കുറഞ്ഞത് അടുത്ത വർഷം ജൂൺ വരെ 15 കായ് ആണ് നഷ്ടപ്പെടുന്നത്.\nഒരു ശരം ഒടിച്ചാൽ 25 കൊത്ത് വച്ച് 375 കായ് പോയിക്കിട്ടും.\nഒരു ജോലിക്കാരി2ശരവും 10 കൊത്തും ഒടിച്ചാൽ 900 കായ് പോയിക്കിട്ടി. അതായത് ഒരു കിലോ പച്ചക്കായ് പോയി എന്ന് അർഥം. അതിനാൽ അൽപമെങ്കിലും പരിചയമുള്ള പണിക്കാരെ ഉപയോഗിച്ച് കായെടുപ്പ് നടത്താൻ ഓരോരുത്തരും ശ്രദ്ധിക്കുക.\nEnglish summary: Problem Faced by the Cardamom Growers


കേന്ദ്രമന്ത്രിയെ വരവേറ്റത് ബീഫ് ഫെസ്റ്റ് നടത്തി! - Oneindia Malayalam\nPublished : June 13, 2017, 03:27\nകേന്ദ്രമന്ത്രിയെ വരവേറ്റത് ബീഫ് ഫെസ്റ്റ് നടത്തി!\nസംസ്ഥാനത്തെത്തിയ കേന്ദ്രമന്ത്രി രാജ്‌നാഥ് സിങ്ങിനെ മിസ്സോറാമിലെ ജനങ്ങള് വരവേറ്റത് ബീഫ് ഫെസ്റ്റ് നടത്തി. കന്നുകാലി കശാപ്പ് നിരോധിച്ച കേന്ദ്രസര്‍ക്കാര് നടപടിക്കെതിരായ പ്രതിഷേധത്തിന്റെ ഭാഗമായിരുന്നു ബീഫ് പാര്‍ട്ടി. തങ്ങളെന്ത് കഴിക്കണമെന്ന് തീരുമാനിക്കാനുള്ള അവകാശം മറ്റാര്‍ക്കും തീറെഴുതി നല്‍കിയിട്ടില്ലെന്ന് മിസ്സോറാമിലെ ജനങ്ങള് പ്രതികരിച്ചു.\nbjp beef prime minister rajnath singh narendra modi


പൊലീസിനെ ആക്രമിച്ചവര് അകത്ത് തന്നെ; ജാമ്യത്തിന് ശ്രമിക്കാതെ സാബു | kizhakkambalam-kitex-migrant-workers-attack against policemen officers\nപൊലീസിനെ ആക്രമിച്ചവര് അകത്ത് തന്നെ; ജാമ്യത്തിന് ശ്രമിക്കാതെ സാബു\nകിറ്റെക്‌സിലെ തൊഴിലാളികളായ 174 പേരാണ് ഇപ്പോള് ജയിലില് കഴിയുന്നത്\n16 Jan 2022 1:57 PM GMT\nപൊലീസിനെ ആക്രമിച്ച കേസില് പ്രതികളായ കിറ്റെക്‌സിലെ അതിഥിത്തൊഴിലാളികളെ കയ്യൊഴിഞ്ഞ് ഉടമ സാബു എം ജേക്കബ്. സംഭവം നടന്ന് ആഴ്ചകള് പിന്നിട്ടിട്ടും തൊഴിലാളികളെ ജാമ്യത്തില് ഇറക്കാന് സാബു ശ്രമിക്കുന്നില്ലെന്നാണ് ആരോപണം. പ്രതികളെ പുറത്തിറക്കാന് വന്‍തുക ചിലവഴിക്കേണ്ടി വരുമെന്നത് കൊണ്ടാണ് സാബു ജാമ്യത്തിന് ശ്രമിക്കാത്തതെന്നാണ് പ്രദേശവാസികള് പറയുന്നത്.\nകിറ്റെക്‌സിലെ തൊഴിലാളികളായ 174 പേരാണ് ഇപ്പോള് ജയിലില് കഴിയുന്നത്. പൊതുമുതല് നശിപ്പിച്ചെന്ന കേസില് നഷ്ടപരിഹാരമായി കണക്കാക്കുന്നത് 12 ലക്ഷത്തോളം രൂപയാണ്. തൊഴിലാളികളെ എല്ലാവരെയും ജാമ്യത്തിലിറക്കണമെങ്കില് ഒരാള്‍ക്ക് 12 ലക്ഷം കണക്കാക്കി കോടികള് വേണ്ടിവരും. ഇത്രയും തുക ചിലവാക്കാന് സാബു ജേക്കബ് സന്നദ്ധനല്ല. തന്റെ തൊഴിലാളികള് നിരപരാധികളാണെന്ന് വാദിക്കുമ്പോഴും അവരെ സംരക്ഷിക്കാന് സാബു തയ്യാറാകുന്നില്ലെന്നും പ്രദേശവാസികള് പറയുന്നു.\nപൊതുമുതല് നശിപ്പിക്കുക, വധശ്രമം, ഉദ്യോഗസ്ഥരുടെ കൃത്യ നിര്‍വ്വഹണം തടസപ്പെടുത്തല് തുടങ്ങിയ വകുപ്പുകള് ചേര്‍ത്താണ് പ്രതികള്‍ക്കെതിരെ കേസെടുത്തിരിക്കുന്നത്. വധശ്രമക്കേസില് അമ്പത്തൊന്നും പൊതുമുതല് നശിപ്പിച്ച കേസില് നൂറ്റിപ്പതിമൂന്നും പേരും പ്രതികളാണ്. പ്രതികളില് നിന്ന് പിടിച്ചെടുത്ത മൊബൈലുകളില് നിന്ന് ലഭിച്ച ദൃശ്യങ്ങള് പരിശോധിച്ചാണ് കൂടുതല് പ്രതികളെ പൊലീസ് കണ്ടെത്തിയത്.\nക്രിസ്തുമസ്‌രാത്രി കമ്പനി വളപ്പിലും റോഡിലുമായി അതിഥിത്തൊഴിലാളികള് നടത്തിയ ആക്രമണത്തില് സിഐ, എസ്‌ഐ, എഎസ്‌ഐ എന്നിവര് ഉള്‍പ്പെടെ ഒമ്പത് പൊലീസുകാര്‍ക്കാണ് പരുക്കേറ്റത്. പൊലീസ് വാഹനങ്ങളും പ്രതികള് കത്തിച്ചിരുന്നു.


ബ്ലോത്രം: ആദ്യത്തെ സ്കൂള് കുട്ടി...\n* കവിതയുടെ കൊടിയേറ്റം.... കേള്‍ക്കുക, ചൊല്ലരങ്ങ്....\n* മലയാളത്തിലെ ആദ്യത്തെ സ്കൂള്‍കുട്ടി........ ‘\n‘ഇ’ എന്ന കവിതാ പുസ്തകത്തിനും സ്കൂളിനും ഇടയിലൂടെ കുഴൂര് വിത്സന് നടക്കുന്നു....\n* മഴക്കാറ് കഴുകിയ ഓണത്തിന്റെ ഓര്‍മ്മയുമായി ടി പി അനില് കുമാര്....\n* വീട്ടിലേക്ക് പോയവളുടെ പാവാടക്ക് ജീവന് വെക്കുന്നതിനെക്കുറിച്ച്\nഓര്‍ത്തിരിക്കുന്നതിനിടയില് ആളൊഴിഞ്ഞ ഈ സിനിമാ ശാലക്ക്\nപതിയെ പതിയെ ജീവന് വെക്കുന്നു.... ലതീഷ് മോഹന്.\n* നമ്മളിലൊരാള് അയല്‍പെണ്‍കൊടിയുടെ കന്യകാത്വത്തില് അയാളുടെ\nആസക്തിക്കത്തി വെക്കുമ്പോള് ലജ്ജ നിങ്ങളെയും എന്നെയും ശവത്തെ ആറു തുണ്ടം\nതുണിയെന്നപോലെ പൊതിയാറില്ലെ? ഭയം ഇപ്പോള് നമ്മുടെ ആവരണമായിരിക്കുന്നു.\nലജ്ജിച്ച് ലജ്ജിച്ച് നമുക്ക് പരിചയമേറുന്നു..... എം ഫൈസല്\n* കുരീപ്പുഴയുടെ നഗ്നകവിത.....\n* സ്വപ്ന വ്യൂഹം... രശ്മി കെ എം.\n* ബ്രേക്ക് ഡൌണ്.... അനൂപ് ചന്ദ്രന്\nമേരി ലില്ലിയുമായി അരുണ്‍ചുള്ളിക്കല് നടത്തുന്ന സംഭാഷണം.\nനിങ്ങളുടെ പ്രിയപ്പെട്ട എഴുത്തുകാര്... ഒട്ടേറെ വിഭവങ്ങള്.....\nബ്ലോത്രം സന്തോഷപൂര്‍വ്വം സമര്‍പ്പിക്കുന്ന ഓണ സമ്മാനം..\nനിങ്ങളുടെ ഈ ഓണം ബ്ലോത്രത്തിനോടൊപ്പം.....